ഗോഡ്ഫാദര് ബോളിവുഡില് | Godfather, Bollywood, Remake, Hollywood, Manoj Bajpai, Anurag Kashyap, ഗോഡ്ഫാദര്, ബോളിവുഡ്, മനോജ് ബാജ്‌പേയി, ഹോളിവുഡ് - Malayalam Filmibeat\n» ഗോഡ്ഫാദര് ബോളിവുഡില്\nPublished: Friday, June 18, 2010, 14:36 [IST]\nമഞ്ജു വാര്യരെ മലയാള സിനിമക്ക് വീണ്ടും നഷ്ടമാകുമോ ??\nസിനിമ കണ്ടിറങ്ങിയ അനുരാഗ് കശ്യപ് ഫ്‌ളാറ്റ്!!! ഒറ്റവാക്കില് മറുപടിയും വന്നു 'അസാധാരണ ചിത്രം'!!!\nമകള് ദേഷ്യപ്പെടുന്നതിന്റെ കാരണം വെളിപ്പെടുത്തി സംവിധായകന് !!\nമരിയോ പുസോവിന്റെ പ്രശസ്ത നോവലായ ഗോഡ്ഫാദറിന്റെ ബോളിവുഡ് ഭാഷ്യം വരുന്നു. ദേവദാസിന്റെ കഥ പുതിയ കാലത്തിന്റെ പശ്ചാത്തലത്തില് അവതരിപ്പിച്ച ദേവ്ഡിയുടെ സംവിധായകന് അനുരാഗ് കശ്യപാണ് ഗോഡ്ഫാദറിന്റെ ഹിന്ദി ഭാഷ്യം ഒരുക്കുന്നത്.\n1972ലെ ഓസ്കാര് പുരസ്കാരം നേടിയ ചിത്രം ആധുനിക കാലത്തിന്റെ പശ്ചാത്തലത്തില് അവതരിപ്പിയ്ക്കാനാണ് സംവിധായകന് ശ്രമിയ്ക്കുന്നത്. ഗ്യാങ്‌സ് ഓഫ് വാസിപ്പൂര് എന്ന് പേരിട്ട ചിത്രത്തില് കല്‍ക്കരി ഖനിയുമായി ബന്ധപ്പെട്ട അധോലോകത്തിന്റെ കഥയാണ് പറയുന്നത്.\nകല്‍ക്കരി ഖനിയുടമയായി വേഷമിടുന്ന മനോജ് ബാജ്‌പേയിയാണ് ചിത്രത്തിലെ നായകന്. ശബാനാ ആസ്മിയും ചിത്രത്തില് മികച്ച കഥാപാത്രത്തെയാണ് അവതരിപ്പിക്കുന്നത്. നവാസുദ്ദീന് സിദ്ദിക്കി, പീയൂഷ് മിശ്ര എന്നിവരും അഭിനയിക്കുന്നുണ്ട്. അല് പാച്ചിനോ അനശ്വരമാക്കിയ മൈക്കിള് കൊര്‍ലോണ് എന്ന കഥാപാത്രമാണ് നവാസുദ്ദീന് സിദ്ദിക്കിക്ക്.\nബാജ്‌പേയിയുടെ കരിയറിലെ മികച്ച വേഷങ്ങളിലൊന്നായ സത്യയിലെ ബിക്കുമാത്രേ എന്ന കഥാപാത്രം രചിച്ചത് അനുരാഗ് കശ്യപായിരുന്നു. യുടിവി നിര്‍മിക്കുന്ന ചിത്രം ജൂലായില് ചിത്രീകരണം ആരംഭിയ്ക്കും.\nRead more about: anurag kashyap ഗോഡ്ഫാദര് ബോളിവുഡ് മനോജ് ബാജ്‌പേയി ഹോളിവുഡ് bollywood godfather hollywood manoj bajpai remake\nStory first published: Friday, June 18, 2010, 14:36 [IST]


കൊവിഡ് വ്യാപനം രൂക്ഷം; നാല് സംസ്ഥാനങ്ങള്‍ക്ക് സുപ്രീംകോടതി നോട്ടീസ് - BIGNEWSLIVE | Latest Malayalam News\nന്യൂഡല്‍ഹി: കൊവിഡ് വ്യാപനം രൂക്ഷമായ നാല് സംസ്ഥാനങ്ങള്‍ക്ക് സുപ്രീംകോടതി നോട്ടീസ് അയച്ചു. ഡല്‍ഹി, ഗുജറാത്ത്, മഹാരാഷ്ട്ര, ആസാം എന്നീ സംസ്ഥാനങ്ങള്‍ക്കാണ് സുപ്രീംകോടതി നോട്ടീസ് അയച്ചിരിക്കുന്നത്. ഈ സംസ്ഥാനങ്ങള് രോഗവ്യാപനം നേരിടാന് സ്വീകരിച്ച നടപടികള് വിശദീകരിക്കണമെന്നാണ് കോടതി ആവശ്യപ്പെട്ടിരിക്കുന്നത്.\nഅതേസമയം കൊവിഡിനെ പ്രതിരോധിക്കാന് സംസ്ഥാനങ്ങള് ശക്തമായ മുന്‍കരുതലുകള് എടുത്തില്ലെങ്കില് ഡിസംബറില് സ്ഥിതി കൂടുതല് വഷളാകുമെന്നും കോടതി നിരീക്ഷിച്ചു. ഡല്‍ഹിയില് സ്ഥിതി ഗുരുതരമെന്ന് ചൂണ്ടിക്കാട്ടിയ കോടതി ഗുജറാത്തില് ഉത്സവ ആഘോഷങ്ങള് അനുവദിച്ചതിനെയും ചോദ്യം ചെയ്തു.\nഅതേസമയം രാജ്യത്ത് വൈറസ് ബാധിതരുടെ എണ്ണം 91 ലക്ഷം കടന്നിരിക്കുകയാണ്. കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 44059 പേര്‍ക്കാണ്. ഇതോടെ വൈറസ് ബാധിതരുടെ എണ്ണം 9139866 ആയി ഉയര്‍ന്നു. 24 മണിക്കൂറിനിടെ 511 മരണം കൂടി സ്ഥിരീകരിച്ചതോടെ മരണസംഖ്യ 133738 ആയി ഉയര്‍ന്നു. നിലവില് രാജ്യത്ത് 443486 ആക്ടീവ് കേസുകളാണ് ഉള്ളത്. ഇതിനോടകം 8562642 പേര് രോഗമുക്തി നേടി.\nTags: big news malayalamcovid-19Indiamalayalam latest newsmalayalam live newsmalayalam newsnews malayalamonline live newsonline malayalam newsSupreme court


install-xpi - ക്ലൗഡിൽ ഓൺലൈനായി\nUbuntu Online, Fedora Online, Windows online emulator അല്ലെങ്കിൽ MAC OS ഓൺലൈൻ എമുലേറ്റർ എന്നിങ്ങനെയുള്ള ഞങ്ങളുടെ ഒന്നിലധികം സൗജന്യ ഓൺലൈൻ വർക്ക്‌സ്റ്റേഷനുകളിലൊന്ന് ഉപയോഗിച്ച് OnWorks സൗജന്യ ഹോസ്റ്റിംഗ് ദാതാവിൽ പ്രവർത്തിപ്പിക്കാൻ കഴിയുന്ന ഇൻസ്റ്റോൾ-xpi കമാൻഡ് ഇതാണ്.\ninstall-xpi - ഒരു xpi ഫയൽ ഒരു ഡെബിയൻ പാക്കേജിലേക്ക് ഇൻസ്റ്റാൾ ചെയ്യുന്നു\nഇൻസ്റ്റാൾ-xpi [ഓപ്ഷനുകൾ] xpi-file\nഇൻസ്റ്റാൾ-xpi XUL വിപുലീകരണങ്ങൾ പാക്കേജിംഗ് ചെയ്യുന്നതിനുള്ള ഒരു സഹായ ഉപകരണമാണ്. ഇത് നൽകിയിരിക്കുന്ന xpi ഫയൽ ഇൻസ്റ്റാൾ ചെയ്യുന്നു\nശരിയായ ഡയറക്‌ടറിയിൽ പ്രവേശിച്ച്, ലെ ഡാറ്റയെ അടിസ്ഥാനമാക്കി ആവശ്യമായ ലിങ്കുകൾ സൃഷ്‌ടിക്കുന്നു\ninstall.rdf ഫയൽ. --preserve-permissions അല്ലാത്ത പക്ഷം ഇത് ഫയൽ അനുമതികൾ ശരിയാക്കുന്നു\nഇൻസ്റ്റാൾ-xpi എന്നതിൽ ഒരു കോൺഫിഗറേഷൻ ഫയൽ സൃഷ്ടിക്കും /തുടങ്ങിയവ XUL വിപുലീകരണം ഒന്നോ അല്ലെങ്കിൽ\nസ്ഥിരസ്ഥിതി/മുൻഗണനകളിൽ കൂടുതൽ മുൻഗണനാ ഫയലുകൾ. കോൺഫിഗറേഷൻ ഫയലിൽaമാത്രമേ അടങ്ങിയിട്ടുള്ളൂ\nഅസാധുവാക്കാവുന്ന മുൻഗണനകൾ എവിടെ കണ്ടെത്താമെന്ന വിവരണം. debian/package.js ആയി ഉപയോഗിക്കുന്നു\nകോൺഫിഗറേഷൻ ഫയൽ നിലവിലുണ്ടെങ്കിൽ പകരം. @INSTALLDIR@ എന്ന പ്ലെയ്‌സ്‌ഹോൾഡർ മാറ്റിസ്ഥാപിക്കുന്നു\nയഥാർത്ഥ ഇൻസ്റ്റലേഷൻ ഡയറക്ടറി. ഒരു സിസ്റ്റം കോൺഫിഗറേഷൻ ഫയലിന്റെ നിർമ്മാണം നിങ്ങൾക്ക് പ്രവർത്തനരഹിതമാക്കാം\n/etc-ൽ ഒരു സിസ്റ്റം മുൻഗണനാ ഫയൽ ഉണ്ടാക്കരുത്.\n-x ഫയല്, --പെടുത്തിയിട്ടില്ല=ഫയല്\nവ്യക്തമാക്കിയത് ഫയല് xpi ഫയലിൽ നിന്ന് ഇൻസ്റ്റാൾ ചെയ്യില്ല. നിങ്ങൾക്ക് ഇത് ഉപയോഗിക്കാം\nപാരാമീറ്റർ നിരവധി തവണ.\nഒരു ഹ്രസ്വ സഹായ സന്ദേശം പ്രദർശിപ്പിക്കുക.\n-i ഡയറക്ടറി, --install-dir=ഡയറക്ടറി\nxpi ഫയൽ നിർദ്ദിഷ്ട ഡയറക്ടറിയിൽ ഇൻസ്റ്റാൾ ചെയ്യപ്പെടും. ഡയറക്ടറി ഒരു ആയിരിക്കണം\nകേവല പാത. ഈ പരാമീറ്റർ ശ്രദ്ധയോടെ ഉപയോഗിക്കുക.\n-l ഡയറക്ടറി, --ലിങ്ക്=ഡയറക്ടറി\nഎന്നതിൽ നിന്നുള്ള ഒരു അധിക ലിങ്ക് ഡയറക്ടറി യുടെ ഇൻസ്റ്റലേഷൻ ഡയറക്ടറിയിലേക്ക്\nവിപുലീകരണം സൃഷ്ടിക്കും. നിങ്ങൾക്ക് ഈ പരാമീറ്റർ നിരവധി തവണ ഉപയോഗിക്കാം.\n-p പാക്കേജ്, --പാക്കേജ്=പാക്കേജ്\nxpi ഫയൽ നിർദ്ദിഷ്ട ബൈനറി പാക്കേജിൽ ഇൻസ്റ്റാൾ ചെയ്യപ്പെടും. ഈ പരാമീറ്റർ എങ്കിൽ\nനൽകിയിട്ടില്ല, ഡെബിയൻ/നിയന്ത്രണത്തിൽ ലിസ്റ്റ് ചെയ്തിരിക്കുന്ന ആദ്യത്തെ ബൈനറി പാക്കേജ് ഉപയോഗിക്കും.\nxpi ഫയലിലെ ഫയലുകളുടെ അനുമതികൾ പരിഷ്‌ക്കരിക്കില്ല. ഇത് എങ്കിൽ\nപാരാമീറ്റർ നൽകിയിട്ടില്ല, ഇൻസ്റ്റാൾ-xpi യുടെ അനുമതികൾ ശരിയാക്കാൻ ശ്രമിക്കും\nഫയലുകൾ 644 (ഷെബാംഗിൽ ആരംഭിക്കുന്ന ഫയലുകൾ 755 ആയി ശരിയാക്കും).\n-r, ലൈസൻസ് ഫയലുകൾ നീക്കം ചെയ്യുക\nപകർത്തൽ, ലൈസൻസ് അല്ലെങ്കിൽ ലൈസൻസ് തുടങ്ങിയ പേരുകളുള്ള ഫയലുകൾ ഇൻസ്റ്റാൾ ചെയ്യില്ല.\nകൂടുതൽ വിവരങ്ങൾ അച്ചടിക്കുക.\nonworks.net സേവനങ്ങൾ ഉപയോഗിച്ച് ഇൻസ്റ്റാൾ-xpi ഓൺലൈനായി ഉപയോഗിക്കുക


ഉന്നതവിദ്യാഭ്യാസത്തിന് കാനഡയില് ചെലവേറുന്നു - India News 24\nടൊറന്റോ: കാനഡയില് സര്‍വകലാശാലാ വിദ്യാഭ്യാസത്തിനുള്ള ചെലവ് കുത്തനെ ഉയരുന്നു. കാനഡയിലേക്ക് കുടിയേറിയ ഇന്ത്യക്കാര് ഉള്‍പ്പെടെയുള്ള അന്യരാജ്യക്കാരെയാകും ഇത് കൂടുതല് പ്രതികൂലമായി ബാധിക്കുക. മക്കള്‍ക്ക് ഉന്നതവിദ്യാഭ്യാസം നല്‍കുന്നതിന് കൂടുതല് പ്രാധാന്യം നല്‍കുന്ന മലയാളി രക്ഷിതാക്കളെ എടുത്താല് പൊങ്ങാത്ത ഭാരമാണ് കാത്തിരിക്കുന്നത്. സ്റ്റു ഡ ന്റ് വിസയില് കാനഡയിലേക്ക് വരാന് ശ്രമിക്കുന്ന അന്യരാരാജ്യക്കാര്‍ക്കും കുതിച്ചുയരുന്ന വിദ്യാഭ്യാസചെലവ് വെല്ലുവിളിയാകും.\nകാനഡയില് ഒന്റാരിയോയിലാണ് വിദ്യാഭ്യാസചെലവ് കൂടുതലെന്ന് കനേഡിയന് സെന്റര് ഫോര് പോളിസി ആള്‍ട്ടര്‍നേറ്റീവ്സ് നടത്തിയ പഠനം പറയുന്നു. 2016-17ല് എത്തുമ്പോഴേക്കും സര്‍വകലാശാലാ ബിരുദ ഫീസ് 1990-91ലേതിനെക്കാള് മൂന്നിരട്ടിയാകും. 1990-91ല് ബിരുദ വിദ്യാഭ്യാസത്തിനുള്ള ശരാശരി ഫീസ് 1464 ഡോളര് മാത്രമായിരുന്നു. എന്നാല് 2012-13ല് ഇത് 6348 ഡോളറായി വര്‍ധിച്ചു. 2016-17 ആകുമ്പോള് ഫീസ് 7347 ഡോളറില് എത്തുമെന്ന് പഠനം പ്രവചിക്കുന്നു. ഒന്ടാരിയോയില് ഇത് 8756 ഡോളറായി വര്‍ധിക്കും.\nട്യൂഷന് ഫീസിനു പുറമെ പുസ്തകങ്ങള്, ജീവിതച്ചെലവ്, യാത്ര, മറ്റു കാര്യങ്ങള് എന്നിവ കൂടിയാകുമ്പോള് നാലു വര്‍ഷത്തെ ബിരുദ വിദ്യാഭ്യാസത്തിനു 80000 ഡോളറില് കൂടുതല് വേണ്ടിവരുമെന്ന് പഠനം വ്യക്തമാക്കുന്നു.\nന്യൂഫൌണ്ട് ലാന്‍ഡും ലാബ്രഡോറും മാത്രമാണ് വിദ്യാഭ്യാസചെലവ് കാര്യമായി ഉയരാത്ത സ്ഥലങ്ങള്. 2872 ഡോളറാകും ഈ അധ്യയനവര്‍ഷം ഇവിടത്തെ സര്‍വകലാശാലകള് ഈടാക്കുക. 2016-17ല് 2886 ഡോളറായി വര്‍ധിക്കും.\nഭാവിയില് നല്ല ജോലി ലഭിക്കാന് സര്‍വകലാശാല ബിരുദം അനിവാര്യമാകുമെന്നും പഠനം പറയുന്നു. അടുത്ത പതിറ്റാണ്ടില് ഉണ്ടാകുന്ന തൊഴിലില് 75 ശതമാനത്തിനും സര്‍വകലാശാലാ ബിരുദം അനിവാര്യമാകും. 2010-20 കാലത്ത് ബിരുദം അടിസ്ഥാനയോഗ്യതയായ 21 ലക്ഷം തൊഴിലവസരങ്ങളാണ് പ്രതീക്ഷിക്കുന്നത്. ബിരുദം ഇല്ലാത്തവരെക്കാള് മികച്ച വരുമാനവും തൊഴില് സുരക്ഷയും ബിരുദം ഉള്ളവര്‍ക്ക് ലഭിക്കും.\nവിദ്യാഭ്യാസചെലവിനു വായ്പകളെ ആശ്രയിക്കുന്നവരുടെ എണ്ണവും കുത്തനെ ഉയരുകയാണ്. ഇത് നികുതിദായകര്‍ക്കും ആശങ്ക നല്‍കുന്നു. തിരിച്ചടയ്ക്കാത്ത 231 ദശലക്ഷം ഡോളര് വിദ്യാഭ്യാസവായ്പ ഈ വര്‍ഷം സര്‍ക്കാര് എഴുതിത്തള്ളിയിരുന്നു. നികുതിവര്ധനയോ പുതിയ നികുതിയായോ ഇവ ജനങ്ങള്‍ക്കുമേല് തന്നെ വരുമെന്നതാണ് യാഥാര്‍ഥ്യം.\nവിദ്യാഭ്യാസചെലവ് കുത്തനെ ഉയരുന്നതിനെതിരെ കാനഡയില് പലയിടത്തും പ്രതിക്ഷേധം ശക്തമാകുന്നുണ്ട്. ക്യുബക്കില് കഴിഞ്ഞ വര്‍ഷം ഫീസ് കുത്തനെ ഉയര്‍ത്താനുള്ള നീക്കം വിദ്യാര്‍ഥി പ്രക്ഷോഭത്തെത്തുടര്‍ന്ന് മാറ്റിവെച്ചിരുന്നു.


Cinema News Updates: കാര്യസ്ഥന് മമ്മൂട്ടി വക പ്രമോഷന്\nദിലീപിന്റെ നൂറാം ചിത്രമായ കാര്യസ്ഥന് തിയേറ്ററുകളില് നിറഞ്ഞോടുകയാണ്, കാര്യസ്ഥനെന്ന നൂറാം ചിത്രം ദിലീപിന്റെ ഭാഗ്യമായി മാറുമെന്നുതന്നെയാണ് റിപ്പോര്‍ട്ടുകള് നല്‍കുന്ന സൂചന.\nഇതിനിടെ ദിലീപീന് പ്രശംസ ചൊരിഞ്ഞ് സൂപ്പര്‍സ്റ്റാര് മമ്മൂട്ടിയും രംഗത്ത്. കഴിഞ്ഞ ദിവസം പ്രമുഖ ചാനലിലെ പരിപാടിയ്ക്കിടെയാണ് മമ്മൂട്ടി ദിലീപിനെ പ്രശംസിച്ചത്.\nകരിയറിന്റെ ആദ്യകാലത്ത് താന് അനുഭവിച്ച ബുദ്ധമിട്ടുകളും പിന്നീട് വര്‍ഷത്തില് 20 ചിത്രങ്ങള് വരെ അഭിനയിച്ചതും മമ്മൂട്ടി ഓര്‍മ്മിച്ചു.\nനൂറു ചിത്രം പൂര്‍ത്തിയാക്കുകയെന്നത് എന്നെ സംബന്ധിച്ച് അത്ര എളുപ്പമുള്ള കാര്യമായിരുന്നില്ല. എന്നാല് ദിലീപ് എന്ന നടന് വളരെ ഈസിയായി അതു ചെയ്തു. വളരെ വേഗത്തിലായിരുന്നു ദിലീപിന്റെ വളര്‍ച്ച. നൂറാമത്തെ ചിത്രമെന്നത് ഒരു നടനെ സംബന്ധിച്ച ചെറിയ കാര്യമല്ല- മമ്മൂട്ടി പറഞ്ഞു.\nദിലീപിന്റെ ആത്മാര്‍പ്പണവും അത്യധ്വാനവും തന്നെയാണ് ഈ നേട്ടത്തിന് പിന്നിലെന്ന് പറയാനും ദിലീപിന്റെ പ്രശംസിക്കാനും മമ്മൂട്ടി മടികാണിച്ചില്ല.\nമമ്മൂട്ടിയുടെ ഉറ്റസുഹൃത്തും അദ്ദേഹത്തിന്റെ വിതരണ കമ്പനിയായ പ്ലേ ഹൗസിന്റെ മേഥാവിയുമായ ആന്റോ ജോസഫ് ആണ് ദിലീപിന്റെ കാര്യസ്ഥന് നിര്‍മ്മിച്ചിരിക്കുന്നത്.\nചിത്രം പുറത്തിറങ്ങുന്ന ദിവസം ദിലീപ് ഗുരുവായൂര് ക്ഷേത്രത്തില് തുലാഭാരമുള്‍പ്പെടെയുള്ള വഴിപാടുകള് നടത്തിയിരുന്നു. മാത്രമല്ല നടന് ജയറാമിനെ വിളിച്ച് സംവിധായകന് കമലിന് തന്നെ പരിചയപ്പെടുത്തിയതിനും കരിയറില് ഇന്നത്തെ ഉയര്‍ച്ചയിലേയ്ക്ക് വഴി തുറന്ന് തന്നതിനും നന്ദിയും പറഞ്ഞിരുന്നു.\nPosted by MATHEWS (Tinsmonmathew) at 6:27 AM\nLabels: cinema news updates, dileep's 100th film, filim news updates, filimnewsupdates, Karyasthan, Mammootty, playhouse


ഇത്രയും നാള് സംരക്ഷിച്ചതിന് എന്‍റെയും കുടുംബത്തിന്‍റെയും നന്ദി : എസ്.പി.ജിക്ക് നന്ദി അറിയിച്ച് സോണിയാ ഗാന്ധി – Jaihind TV\nഇത്രയും നാള് സംരക്ഷിച്ചതിന് എന്‍റെയും കുടുംബത്തിന്‍റെയും നന്ദി : എസ്.പി.ജിക്ക് നന്ദി അറിയിച്ച് സോണിയാ ഗാന്ധി\n28 വർഷമായി വീഴ്ചകളില്ലാതെ ആത്മാർഥമായി സുരക്ഷ ഒരുക്കിയ എല്ലാ എസ്.പി.ജി ഉദ്യോഗസ്ഥർക്കും നന്ദി അറിയിച്ച് കോണ്‍ഗ്രസ് അധ്യക്ഷ സോണിയാ ഗാന്ധി. എസ്.പി.ജിയുടെ ആത്മാര്‍ത്ഥത പ്രശംസനീയമെന്ന് പറഞ്ഞ സോണിയാ ഗാന്ധി എസ്.പി.ജിക്ക് മുന്നോട്ടുള്ള പ്രയാണത്തില് എല്ലാ ആശംസകളും നേർന്നു.\nകുടുംബത്തിന്‍റെ സുരക്ഷ എസ്.പി.ജിയുടെ കയ്യിലായിരുന്നപ്പോള് തങ്ങള്‍ക്ക് വലിയ സുരക്ഷിതത്വബോധവും ആത്മവിശ്വാസവുമാണുണ്ടായിരുന്നതെന്ന് സോണിയാ ഗാന്ധി പറഞ്ഞു. കഴിഞ്ഞ 28 വർഷക്കാലവും എസ്.പി.ജി തങ്ങള്‍ക്ക് സുരക്ഷ ഒരുക്കിയത് അങ്ങേയറ്റം ആത്മാര്‍ത്ഥതയോടെയും ജോലിയോടുള്ള തികഞ്ഞ അർപ്പണമനോഭാവത്തോടെയുമാണ്. ഏല്‍പിക്കുന്ന ജോലി ആത്മാര്‍ത്ഥതയോടെ നിർവഹിക്കുന്ന, ധൈര്യവും രാജ്യസ്നേഹവും ഉള്ള സേനാംഗങ്ങളാണ് എസ്.പിജിയിലുള്ളതെന്നും സോണിയാ ഗാന്ധി പറഞ്ഞു.\nഇത്രയും നാള് തങ്ങളെ സുരക്ഷിതരായി കാത്ത എസ്.പി.ജി അംഗങ്ങളെ അഭിനന്ദിച്ചതോടൊപ്പം തന്‍റെയും കുടുംബത്തിന്‍റെയും സ്നേഹവും സോണിയാ ഗാന്ധി അറിയിച്ചു.\nരാജീവ്ഗാന്ധിയുടെ വധത്തിന് ശേഷമാണ് കുടുംബത്തിന് സ്പെഷ്യൽ പ്രൊട്ടക്ഷൻ ഗ്രൂപ്പ് സുരക്ഷ ഏര്‍പ്പെടുത്തിയിരുന്നത്. നേരത്തെ മുന് പ്രധാനമന്ത്രി മന്‍മോഹന് സിംഗിന്‍റെ എസ്.പി.ജി സുരക്ഷയും കേന്ദ്ര സര്‍ക്കാര് പിന്‍വലിച്ചിരുന്നു.


കെ.എസ്.ആര്.ടി.സി എ.സി ചില് ബസുകള് പിന്‍വലിക്കുന്നു - Kannur Varthakal Online\nകോഴിക്കോട്: ചില് ബസുകള് നിരത്തില്‍നിന്ന് പിന്‍വലിക്കുന്നു. ലാഭകരമല്ല എന്ന പേരിലാണ് നടപടിയെങ്കിലും ശബരിമല സീസണ് പ്രമാണിച്ച് ഈ മാസം പകുതിയോടെ ഇവയെ നിലക്കല്-പമ്പ സര്‍വീസിന് ഉപയോഗിക്കുമെന്നാണ് സൂചന. ഇതിെന്‍റ ഭാഗമായി ചില് ബസുകള്‍ക്ക് ഓണ്‍ലൈന് റിസര്‍വേഷന് നിര്‍ത്തി.\nPrevious മാസങ്ങളായി ശമ്പളമില്ല ; ബി എസ് എൻ എൽ ജീവനക്കാരൻ ജീവനൊടുക്കി\nNext ചർമവാർഷികം റിപ്പോർട്ട് ചെയ്യാനെത്തി ; ക്യമറാമാന് പോലീസുകാരിയുടെ അസഭ്യവർഷം


OBITUARY Archives - Malayalam Daily News\nJun 27, 2022 Jun 28, 2022 .\nമലങ്കര ഓർത്തോഡോക്സ് സുറിയാനി സഭയുടെ സൗത്ത് വെസ്റ്റ് അമേരിക്കൻ ഭദ്രാസനത്തിലെ സീനിയർ വൈദീകരിൽ പ്രമുഖനായ ബഹുമാനപ്പെട്ട ഡോ.സി.ഒ. വറുഗ്ഗീസ് അച്ചൻറെ സംസ്കാര ശുശ്രൂഷകൾ ജൂലൈ7– 8 (വ്യാഴം, വെള്ളി) തീയതികളിൽ ഹൂസ്റ്റണിൽ നടക്കും. നോർത്ത് -ഈസ്ററ് അമേരിക്കൻ ഭദ്രാസന മെത്രാപോലീത്ത അഭിവന്ദ്യ സഖറിയ മാർ നിക്കോളാവോസ് മെത്രാപോലീത്ത ശുശ്രൂഷകൾക്ക് പ്രധാന കാർമികത്വം വഹിക്കും. സൗത്ത് വെസ്റ്റ് അമേരിക്കൻ ഭദ്രാസനത്തിലെ മുഴുവൻ വൈദീകരും ശുശ്രൂഷകളിൽ പങ്കെടുക്കുവാൻ വേണ്ട ക്രമീകരണങ്ങൾ ചെയ്തുവരുന്നു. ജൂലൈ -7 ന് (വ്യാഴം) വൈകിട്ട് നാല് മണിമുതൽ ഒൻപത് മണിവരെ ഹൂസ്റ്റൺ സെൻറ് തോമസ് ഓർത്തോഡോക്സ് കത്തീണ്ട്രൽ ദേവാലയത്തിൽ (2411 5th St, Stafford, TX 77477) വിശ്വാസികൾക്കും പൊതുജനങ്ങൾക്കുമായി പൊതുദർശനം ക്രമീകരിച്ചിട്ടുണ്ട്. ജൂലൈ 8 – ന് വെള്ളിയാഴ്ച രാവിലെ ഏഴ് മണിക്ക് ഹൂസ്റ്റൺ സെൻറ് സ്റ്റീഫൻസ് ഓർത്തോഡോക്സ് ദേവാലയത്തിൽ (13133…\nമലങ്കര ഓർത്തോഡോക്സ് സുറിയാനി സഭയുടെ സൗത്ത് വെസ്റ്റ് അമേരിക്കൻ ഭദ്രാസനത്തിലെ സീനിയർ വൈദീകരിൽ പ്രമുഖനായ ബഹുമാനപ്പെട്ട ഡോ.സി.ഒ. വറുഗ്ഗീസ് അച്ചൻ ഇന്ന് രാവിലെ 11.30 ന് സഹോദരൻ വെർജീനിയയിലുള്ള സഹോദരൻ ബേബികുട്ടിയുടെ വസതിയിൽ നിര്യാതനായി. ഏതാനും മാസങ്ങളായി വാർദ്ധക്യസഹജമായ അസുഖത്തെ തുടർന്ന് വിശ്രമ ജീവിതം നയിക്കുകയായിരുന്നു. 1936 ഏപ്രിൽ 23ന് തുമ്പമണ്ണിൽ ചക്കിട്ടടത്ത് കുടുംബത്തിൽ വറുഗ്ഗീസ് ഉമ്മൻറെയും ശ്രീമതി തങ്കമ്മയുടെയും മകനായാണ് വറുഗ്ഗീസ് ജനിച്ചത്. യോഹന്നാൻ, ഏലിയാമ്മ, മാത്യു, മേരിക്കുട്ടി, തോമസ്, ആനി എന്നിവരാണ് സഹോദരങ്ങൾ. കോട്ടയം കാതോലിക്കേറ്റ് കോളേജ് (ബി.എസ്.സി.), ഓർത്തഡോക്സ് തിയോളജിക്കൽ സെമിനാരി, കോട്ടയം (ജി.എസ്.ടി.), യൂണിയൻ സെമിനാരി, ന്യൂയോർക്ക് (എസ്.ടി.എം.), സെൻറ് വ്ളാഡിമിർ സെമിനാരി, ഡ്യൂക്ക് യൂണിവേഴ്സിറ്റി (എം.ആർ.ഇ), കോർപ്പസ് ക്രിസ്റ്റി സ്റ്റേറ്റ് യൂണിവേഴ്സിറ്റി (എം.എസ്), ടെക്സസ് സതേൺ യൂണിവേഴ്സിറ്റി ( Ed.D) എന്നീവ നേടി. 1957-ൽ ഭാഗ്യ സ്മരണാർഹനായ ഡാനിയേൽ മാർ…\nഹ്യൂസ്റ്റൺ : ഹൂസ്റ്റൺ സെൻറ് മേരിസ് മലങ്കര യാക്കോബായ സുറിയാനി പള്ളി സീനിയർ അംഗമായിരുന്ന എ.വി എബ്രഹാം എടപ്പാ ട്ടിൻറെ (എബി) ഭൗതികശരീരം സെൻറ് മേരീസ് പള്ളിയിൽ (4637 W Orem dr, Houston, TX 77045) 26ന് ഞായറാഴ്ച വൈകുന്നേരം5മുതൽ 8:30 വരെ പൊതുദർശനത്തിന് വെക്കുന്നതാണ്. 27 തിങ്കളാഴ്ച രാവിലെ9ന് ദേവാലയത്തിൽ വെച്ച് അഭിവന്ദ്യ യെൽദോ മോർ തീത്തോസ് മെത്രാപ്പോലീത്തയുടെ മുഖ്യ കാർമികത്വത്തിൽ നടത്തുന്ന ശുശ്രൂഷകൾക്ക് ശേഷം 12 മണിക്ക് ഫോറസ്റ്റ് പാർക്ക് (12800 westheimer Rd, Houston, TX 77077) സെമിത്തേരിയിൽ സംസ്കാരവും നടത്തും. കോതമംഗലം പോത്താനിക്കാട് എടപ്പാട്ട് പരേതരായ മാത്യുവിൻറെയും സൂസൻറെയും മകനാണ്. ഭാര്യ ലൗലി എബ്രഹാം കടക്കനാട് പുതുശ്ശേരിൽ കുളങ്ങാട്ടിൽ കുടുംബാംഗം. മക്കൾ: ജയ്സൺ എബ്രഹാം, ജാനിസ് ജോസഫ്. മരുമകൻ: റെജി ജോസഫ്. കൊച്ചുമക്കൾ: നിക്കോളസ്,…\nഎ.വി. എബ്രഹാം എടപ്പാട്ട് (എബി) ഹ്യൂസ്റ്റണിൽ അന്തരിച്ചു\nJun 21, 2022 Jun 21, 2022 സജി പുല്ലാട്\nഹ്യൂസ്റ്റൺ: കോതമംഗലം പോത്താനിക്കാട് എടപ്പാട്ട് പരേതരായ മാത്യു വർക്കിയുടെയും സൂസൻ വർക്കിയുടെയും മകൻ എ.വി. എബ്രഹാം (എബി – 76) ഷുഗർലാൻഡിൽ നിര്യാതനായി. സംസ്കാരം പിന്നീട്. ഭാര്യ ലൗലി എബ്രഹാം കടക്കനാട് പുതുശ്ശേരിൽ കുളങ്ങാട്ടിൽ കുടുംബാംഗമാണ്. മക്കൾ: ജയ്സൺ എബ്രഹാം, ജാനിസ് ജോസഫ്. മരുമകൻ: റെജി ജോസഫ്. കൊച്ചുമക്കൾ: നിക്കോളസ്, ഒലീവിയ. പരേതൻ ഹൂസ്റ്റൺ സെന്റ് മേരിസ് മലങ്കര യാക്കോബായ സുറിയാനി പള്ളി മുതിര്‍ന്ന അംഗമാണ്.\nJun 17, 2022 Jun 17, 2022 ജോസഫ് ഇടിക്കുള\nകോട്ടയം കുറവിലങ്ങാട് വയലാ ഇടത്തിൽ ജോസഫിൻറെ ഭാര്യ ചിന്നമ്മ ജോസഫ് വാർധക്യസഹജമായ കാരണങ്ങളാൽ ജൂൺ 16 വ്യാഴാഴ്ച രാവിലെ നിര്യാതയായി. 80 വയസായിരുന്നു. സംസ്കാരച്ചടങ്ങുകൾ ജൂൺ 19 ഞായാറാഴ്ച വയല കുറവിലങ്ങാട് സെയിന്റ് ജോർജ് കാതോലിക്കാ ദേവാലയത്തിലെ വച്ച് നടത്തപ്പെടും, സി പി എ യും ബാങ്കറുമായ ബാബു ജോസഫ് (റിവർ വേൽ, ന്യൂജേഴ്സി) മകനാണ്. ജോയ് ജോസഫ് (വയലാ), ബാബു ജോസഫ് (സി പി എ) ന്യൂജേഴ്‌സി), ജോഷി ജോസഫ് (കാളികാവ്) സൂസൻ ജോസഫ് (യൂ കെ) എന്നിവർ മക്കളാണ്, മരുമക്കൾ ടെസ്സി,റൂബി,എൽസി, രാജു.\nജോൺ മാത്യു (സജി) ന്യൂയോർക്കിൽ അന്തരിച്ചു\nJun 17, 2022 Jun 17, 2022 സജി പുല്ലാട്\nന്യൂയോർക്ക്: മാരാമൺ അമ്പലത്തിങ്കൽ പരേതനായ എ.എം. ജോണിന്റെയും ഏലിയാമ്മ ജോണിൻറെയും മകൻ ജോൺ മാത്യു (സജി 52) നിര്യാതനായി. സംസ്കാരം 22ന് ബുധനാഴ്ച മാരാമൺ മാർത്തോമാ പള്ളിയിൽ. ഭാര്യ ലൗസി വർഗീസ് തിരുവല്ല പാരുപ്പള്ളിൽ കുടുംബാംഗമാണ്. മക്കൾ: സ്നേഹ എൽസാ മാത്യു, സ്വരൂപ് ജോൺ മാത്യു.\nJun 16, 2022 Jun 16, 2022 പി.പി. ചെറിയാന്\nഡാളസ്:പള്ളം കണ്ണംപുറത്തു ജോളി എബ്രഹാം (70) ഡാളസിൽ നിര്യാതയായി. മല്ലപ്പള്ളി മുതുത്തോട്ടത്തിൽ പരേതരായ എം സി ജോസഫിന്റെയും അന്നാമ്മ ജോസഫിന്റെയും മകളാണ് . സി എസ് ഐ കോൺഗ്രിഗേഷൻ ഓഫ് ഡാളസ് അംഗമാണ്. ഭർത്താവ്: എബ്രഹാം കെ വർക്കി. മക്കൾ: റോഷൻ, ഷാരൻ, ഷെറിൻ. മരുമക്കൾ: റഷ്മി, ഡോ. വിമൽ ജോർജ്, അരുൺ തോമസ് (എല്ലാവരും യു‌എസ്‌എ). സംസ്കാരം ശനിയാഴച രാവിലെ 11 ന് ടാരന്റിന് ജാക്‌സൺ മോർറോ ഫ്യൂണറൽ ഹോമിൽ (2525 സെൻട്രൽ എക്സ്പ്രസ്സ് വേ, അലൻ ) വെച്ചു നടത്തപ്പെടും. കൂടുതൽ വിവരങ്ങൾക്ക്: റോഷൻ എബ്രഹാം 704 219 0134.


മഴക്കൊപ്പം കേരളത്തിലേക്ക് പകര്‍ച്ചവ്യാധികളും - Malayalam Daily News\nതിരുവനന്തപുരം: മഴക്കൊപ്പം കേരളത്തില് പനിയും പകര്‍ച്ചവ്യാധികളും പടരുന്നു. രണ്ടാഴ്ചക്കിടെ അരലക്ഷത്തിലധികം പേരാണ് പനിക്ക് ചികിത്സ തേടിയത്. ഒരു മരണവുമുണ്ടായി. എച്ച്1 എന്1 (പന്നിപ്പനി) വ്യാപകമായി. ഡെങ്കിപ്പനിയും കുരങ്ങുപനിയും ഹെപ്പറ്റൈറ്റിസ്- ബിയും മിക്ക ജില്ലകളിലും റിപ്പോര്‍ട്ട് ചെയ്തിട്ടുണ്ട്.\nഇക്കൊല്ലം ഇതുവരെ എച്ച്1 എന്1ബാധിച്ച 363 പേരില് 42 പേര് മരിച്ചു. ഡെങ്കിപ്പനി ബാധിച്ച747 പേരില് ആറും കുരങ്ങുപനി ബാധിച്ച 94 പേരില് 10ഉം ചെള്ളുപനി ബാധിച്ച 312 പേരില് ഏഴുപേരും മരിച്ചു. 502 പേര്‍ക്ക് ഹെപ്പറ്റൈറ്റിസ്- ബി ബാധിച്ചതില് 11 പേരും 234 എലിപ്പനി ബാധിതരില് അഞ്ചുപേരും മരിച്ചു. ചിക്കന്‍പോക്സ് പിടിപെട്ട് ആറുപേര് മരിച്ചു. 10,535 പേര്‍ക്കാണ് ചിക്കന്‍പോക്സ് പിടിപെട്ടത്.8,92,769 പേര്‍ക്ക് പനി പിടിപെട്ടതില് 12 പേര്‍ക്ക് മരണം സംഭവിച്ചു.\nഎച്ച്1 എന്1 ബാധിച്ച് 33 പേര് മേയിലാണ് മരിച്ചത്. ജൂണില് 122 പേര്‍ക്ക് ഡെങ്കിപ്പനി സ്ഥിരീകരിച്ചിട്ടുണ്ട്. ചികുന്‍ഗുനിയ, ടൈഫോയ്ഡ്, വയറിളക്കം, അഞ്ചാംപനി, മലേറിയ തുടങ്ങിയവയും റിപ്പോര്‍ട്ട് ചെയ്തിട്ടുണ്ട്. മലേറിയ, ജപ്പാന്‍ജ്വരം എന്നിവയും ഹെപ്പറ്റൈറ്റിസ്- എയും മൂലം രണ്ടുപേര് വീതവും വയറിളക്ക അനുബന്ധരോഗങ്ങള് മൂലം ഒരാളും മരിച്ചു.\nപല സംസ്ഥാനങ്ങളിലും നൂറുകണക്കിന് പേരുടെ ജീവനെടുത്ത എച്ച്1 എന്1 കേരളത്തില് വീണ്ടും ഭീതി പരത്തുകയാണ്. എച്ച്1 എന്1 ലക്ഷണങ്ങളുമായി മെഡിക്കല് കോളജുകളിലടക്കം നിരവധിപേര് ചികിത്സയിലുണ്ട്.\nഗര്‍ഭിണികള്, ശ്വാസകോശം, കരള്, വൃക്ക, തലച്ചോര് എന്നിവയുമായി ബന്ധപ്പെട്ട അസുഖമുള്ളവര്, പ്രമേഹബാധിതര്, ശരീരഭാരം കൂടുതലുള്ളവര്, രക്താതിമര്‍ദം ഉള്ളവര് തുടങ്ങിയവര്‍ക്ക് എച്ച്1 എന്1രോഗാവസ്ഥ ഗുരുതരമാകാനിടയുണ്ട്. അതിനാല് ജലദോഷം, തൊണ്ടവേദന എന്നിവക്കൊപ്പം പനി വരുന്നവര് അടിയന്തര ചികിത്സ തേടണമെന്ന് ആരോഗ്യവകുപ്പ് മുന്നറിയിപ്പ് നല്‍കിയിട്ടുണ്ട്. മുന്‍കരുതല് നടപടികള്‍ക്ക് ജില്ലാ മെഡിക്കല് ഓഫിസര്‍മാര്‍ക്ക് ആരോഗ്യ ഡയറക്ടര് നിര്‍ദേശം നല്‍കിയിട്ടുണ്ട്.


UUKMA News യുക്മ ദേശീയ കായികമേള ജൂണ് 24 ശനിയാഴ്ച : പൊതു ജനങ്ങളില് നിന്നും അഭിപ്രായങ്ങളും നിര്‍ദേശങ്ങളും ക്ഷണിക്കുന്നു - UUKMA News യുക്മ ദേശീയ കായികമേള ജൂണ് 24 ശനിയാഴ്ച : പൊതു ജനങ്ങളില് നിന്നും അഭിപ്രായങ്ങളും നിര്‍ദേശങ്ങളും ക്ഷണിക്കുന്നു - UUKMA News\nജയകുമാര് നായര് (കായികമേള കോഓര്‍ഡിനേറ്റര്)\nയു.കെ. മലയാളികളുടെ ഏറ്റവും വലിയ കായിക മത്സരമായ യുക്മ ദേശീയ കായികമേള 2017 ജൂണ് 24 ശനിയാഴ്ച ബര്‍മിഗ്ഹാമില് നടക്കും. യുക്മയുടെ കഴിഞ്ഞ അഞ്ച് ദേശീയ കായികമേളകള്‍ക്ക് വേദിയൊരുക്കിയ വെന്‍ഡ്‌ലി ലെഷര് സെന്റര് തന്നെയാണ് ഇക്കുറിയും കായികമേളക്ക് അരങ്ങൊരുക്കുന്നത്. അത്യന്താധുനിക സൗകര്യങ്ങളും യു.കെ.യുടെ വിവിധ ഭാഗങ്ങളില്‍നിന്നും കായികതാരങ്ങള്‍ക്ക് വന്നെത്താനുള്ള സൗകര്യങ്ങളുമാണ് ഈ കളിത്തട്ടിനെ യുക്മക്ക് പ്രിയങ്കരമാക്കുന്നത്.\nയുക്മ റീജനുകളിലെ കായിക മത്സര വിജയികള്‍ക്കാണ് ദേശീയ കായികമേളയില് മത്സരിക്കുവാന് അവസരം ലഭിക്കുക. റീജിയണല് ദേശീയ കായികമേളകള് ഒരേ നിയമാവലിയുടെ അടിസ്ഥാനത്തിലാണ് നടത്തപ്പെടുന്നത്. കായികമേള കൂടുതല് ജനകീയമാക്കുവാനും ആസ്വാദകരമാക്കുവാനും ഉപകരിക്കുന്ന അഭിപ്രായങ്ങളും നിര്‍ദേശങ്ങളും അംഗ അസോസിയേഷനുകളില് നിന്നും പൊതുജനങ്ങളില് നിന്നും ക്ഷണിക്കുന്നു. നിങ്ങളുടെ അഭിപ്രായങ്ങളും നിര്‍ദേശങ്ങളും ഏപ്രില് പത്തിന് മുന്‍പായി uukmanationalsports2017@gmail.com എന്ന ഇമെയില് വിലാസത്തിലേക്ക് അയക്കേണ്ടതാണ്.\nചുരുങ്ങിയ കാലഘട്ടത്തിനുള്ളില് തന്നെ ദേശീയ ശ്രദ്ധ ആകര്‍ഷിച്ചു കഴിഞ്ഞ കായികമേള കൂടുതല് ഉയരങ്ങളിലേക്ക് എത്തിക്കുവാനുള്ള ശ്രമത്തിലാണ് യുക്മ ദേശീയ നേതൃത്വം. മത്സരാര്‍ത്ഥികളുടെ വയസ് അടിസ്ഥാനമാക്കി ആറു ഗ്രൂപ്പുകളാക്കിത്തിരിച്ചുകൊണ്ട് ഓരോ ഗ്രൂപ്പിലേയും പുരുഷ, സ്ത്രീ വ്യക്തിഗത പ്രതിഭകള്‍ക്ക് പ്രത്യേകം ചാമ്പ്യന്‍ഷിപ്പുകള് നല്‍കുന്ന രീതിയിലാണ് കായികമേള വിഭാവനം ചെയ്തിരിക്കുന്നത്. കൂടാതെ പ്രായ ഭേദമെന്യേ പങ്കെടുക്കുവാന് കഴിയുന്ന ചില പൊതുമത്സരങ്ങളും ഉണ്ടായിരിക്കുന്നതാണ്.\nWyndley Leisure Centre, Sutton Coldfield, Birmingham – B73 6EB\nവൂസ്റ്റര് തെമ്മാടികള് തുഴഞ്ഞ കാരിച്ചാല് ചുണ്ടന് ജലരാജാക്കന്മാര്;ലിവര്‍പൂള് തുഴഞ്ഞ ജവഹര് തായങ്കരി രണ്ടാം സ്ഥാനത്ത്; ആവേശത്തിരയുയര്‍ത്തിയ യുക്മ വള്ളംകളി മാമാങ്കത്തിന് പരിസമാപ്തി


ഇറക്കം കുറഞ്ഞ ഫ്രോക്ക് ധരിച്ചെത്തിയ യാത്രക്കാരിയെ വിമാനത്തില് നിന്ന് ഇറക്കിവിട്ടു | Jaihind Vartha\nമുംബൈ: കുട്ടിയുടിപ്പിട്ടെത്തിയ യാത്രക്കാരിയെ വിമാനത്തില് നിന്ന് ഇറക്കിവിട്ടതായി പരാതി. തിങ്കളാഴ്ച മുംബൈയില് നിന്ന് ഡല്‍ഹിലേയ്ക്കുള്ള ഇന്‍ഡിഗോ എയര്‍ലൈന്‍സ് വിമാനത്തിലായിരുന്നു സംഭവം. കമ്പനിയുടെ ഡ്രസ് കോഡ് പാലിച്ചില്ലെന്ന കാരണത്താലാണ് യുവതിയായ യാത്രക്കാരിയെ ഇറക്കിവിട്ടത്.\nദോഹയില് നിന്ന് ഖത്തര് എയര്‍വെയിസില് മുംബൈയില് ഇറങ്ങി അവിടെ നിന്ന് ഡല്‍ഹിക്ക് പോകുന്നതിനാണ് യുവതിയെത്തിയത്. മുംബൈയിലിറങ്ങി ഇന്‍ഡിഗോ വിമാനത്തില് യാത്രചെയ്യാനെത്തിയ യുവതിയെ പുരുഷ ജീവനക്കാര് തടയുകയായിരുന്നു. ഇറക്കംകുറഞ്ഞ ഫ്രോക്ക് ധരിച്ചെത്തിയതിനാണ് യുവതിയുടെ യാത്ര തടഞ്ഞത്. യാത്ര മുടങ്ങിയ യുവതിയെ വസ്ത്രം മാറിയെത്തിയ ശേഷമാണ് യാത്രക്ക് അനുവദിച്ചത്. മറ്റൊരുവിമാനത്തിലാണ് ഇവര് ഡല്‍ഹിക്ക് പോയത്. ഇന്‍ഡിഗോ വിമാനത്തിലെ ജീവനക്കാരിയുടെ സഹോദരിയായിരുന്നു ഈ യാത്രക്കാരി. സഹോദരി നല്‍കിയ ടിക്കറ്റിലാണ് ഇവര് യാത്രയ്ക്ക് എത്തിയത്.\nജീവനക്കാരും അവരുടെ ബന്ധുക്കളും കമ്പനി ടിക്കറ്റില് യാത്ര ചെയ്യുമ്പോള് നിശ്ചിത വസ്ത്രധാരണരീതി പാലിക്കേണ്ടതുണെ്ടന്നും ഇത് പാലിക്കാത്തതിനെ തുടര്‍ന്നാണ് യുവതിയെ തടഞ്ഞതെന്നും ഇന്‍ഡിഗോ അധികൃതര് വിശദീകരിച്ചു. എങ്കിലും യാത്രക്കാരിക്ക് ബുദ്ധിമുട്ട് ഉണ്ടായതില് ഖേദമുണെ്ടന്നും കമ്പനി വാര്‍ത്താക്കുറിപ്പില് പറഞ്ഞു.\nയുവതി ഉറക്കത്തില് നടന്നത് മൂന്നു മൈല്; പിന്നെ ആറുമൈല് ബസ് യാത്ര : ഞെട്ടിത്തരിച്ച് പിതാവ്


കൊവിഡ് രണ്ടാം തരംഗം അതിവേഗത്തില് വ്യാപിക്കുന്നു; അടുത്ത നാലാഴ്ച നിര്‍ണായകം\n2021-04-06 07:09:20 pm IST\nന്യൂഡല്‍ഹി: രാജ്യത്ത് കൊവിഡ് വ്യാപനം രൂക്ഷമാകുന്നതായി കേന്ദ്ര ആരോഗ്യ മന്ത്രാലയം. കഴിഞ്ഞ ദിവസം രാജ്യത്തെ പ്രതിദിന കൊവിഡ് രോഗികളുടെ എണ്ണം ഒരു ലക്ഷം പിന്നിട്ടിരുന്നു. രണ്ടാം തരംഗം ആദ്യത്തേതിനേക്കാള് ഗുരുതരമാണെന്നും അതിനാല് തന്നെ അടുത്ത നാല് ആഴ്ച വളരെ നിര്‍ണ്ണായകമാണെന്നും കേന്ദ്ര ആരോഗ്യ മന്ത്രാലയം വ്യക്തമാക്കി.\nരാജ്യത്ത് രോഗവ്യാപനത്തിന്റെ ആഘാതം വര്‍ധിച്ചിട്ടുണ്ടെന്നും സ്ഥിതിഗതികള് നിസ്സാരമായി കാണരുതെന്നും മന്ത്രാലയം മുന്നറിയിപ്പ് നല്‍കി. മഹാരാഷ്ട്ര, ഗുജറാത്ത്, പശ്ചിമബംഗാള് സംസ്ഥാനങ്ങളിലാണ് കൂടുതല് കോവിഡ് റിപ്പോര്‍ട്ട് ചെയ്യുന്നത്. രണ്ടാം തരംഗത്തെ നിയന്ത്രിക്കാന് ജനങ്ങളുടെ പങ്കാളിത്തം പ്രധാനമാണ്. അടുത്ത നാലാഴ്ച അതിനിര്‍ണായകമാണ്. എന്നാലും ആഗോള തലത്തില് ഏറ്റവും കുറഞ്ഞ കോവിഡ് നിരക്കാണ് രാജ്യത്തുള്ളതെന്നും മന്ത്രാലയം അറിയിച്ചു.\n24 മണിക്കൂറിനിടെ ഒരു ലക്ഷത്തോളം കേസുകളാണ് രാജ്യത്ത് റിപ്പോര്‍ട്ട് ചെയ്തത്. രോഗികളുടെ പ്രതിദിന എണ്ണത്തില് ഇന്ത്യ യുഎസിനെയും ബ്രസീലിനെയും പിന്തള്ളിയിട്ടുണ്ടെന്നും അധികൃതര് വ്യക്തമാക്കി. ശാസ്ത്രീയമായ രീതിയിലാണ് കോവിഡ് വാക്സിനേഷന് മുമ്പോട്ടു പോകുന്നതെന്നും മന്ത്രാലയ വക്താവ് കൂട്ടിച്ചേര്‍ത്തു. എല്ലാവരും മാസ്‌ക് ധരിക്കണമെന്നും സാമൂഹിക അകലം പാലിക്കണമെന്നും അധികൃതര് പറഞ്ഞു.\ncovid 19 india second wave covid spreading four weeks critical central health ministry


എംസി കമറുദ്ദീന് എതിരായ കേസ് റദ്ദാക്കാനാവില്ലെന്ന് സര്‍ക്കാര് ഹൈക്കോടതി; ‘നിരവധി പേര്‍ക്ക് പണം നഷ്ടമായി’\nകൊച്ചി: ഫാഷന് ഗോള്‍ഡ് നിക്ഷേപത്തട്ടിപ്പ് കേസില് വഞ്ചനക്കുറ്റം നിലനില്‍ക്കില്ലെന്നും കേസുകള് റദ്ദാക്കണമെന്ന എംഎല്‍എ എംസി കമറുദ്ദീന്റെ വാദം അംഗീകരിക്കാന് കഴിയില്ലെന്ന് സര്‍ക്കാര് ഹൈക്കോടതിയില്. നിരവധി പേര്‍ക്ക് പണം നഷ്ടമായ കേസാണിതെന്നും സര്‍ക്കാര് പറഞ്ഞു. വഞ്ചനാകുറ്റം റദ്ധാക്കിയാല് കേസ് അട്ടിമറിക്കപ്പെടുമെന്നും സര്‍ക്കാര് പറഞ്ഞു. എതിര് സത്യവാങ്മൂലം സമര്‍പ്പിക്കാന് കൂടുതല് സമയം വേണമെന്ന് കമറുദ്ദീന് ആവശ്യപ്പെട്ടു. കേസ് ചൊവ്വാഴ്ച വീണ്ടും പരിഗണിക്കും. ആഗസ്റ്റ് 27നാണ് നിക്ഷേപകരുടെ പരാതിയില് ജ്വല്ലറി ചെയര്‍മാനായ എംസി കമറുദ്ദീന് എംഎല്‍എക്കും എംഡി പൂക്കോയ തങ്ങള്‍ക്കുമെതിരെ ആദ്യത്തെ […]\n27 Oct 2020 1:21 AM GMT\nകൊച്ചി: ഫാഷന് ഗോള്‍ഡ് നിക്ഷേപത്തട്ടിപ്പ് കേസില് വഞ്ചനക്കുറ്റം നിലനില്‍ക്കില്ലെന്നും കേസുകള് റദ്ദാക്കണമെന്ന എംഎല്‍എ എംസി കമറുദ്ദീന്റെ വാദം അംഗീകരിക്കാന് കഴിയില്ലെന്ന് സര്‍ക്കാര് ഹൈക്കോടതിയില്. നിരവധി പേര്‍ക്ക് പണം നഷ്ടമായ കേസാണിതെന്നും സര്‍ക്കാര് പറഞ്ഞു.\nവഞ്ചനാകുറ്റം റദ്ധാക്കിയാല് കേസ് അട്ടിമറിക്കപ്പെടുമെന്നും സര്‍ക്കാര് പറഞ്ഞു. എതിര് സത്യവാങ്മൂലം സമര്‍പ്പിക്കാന് കൂടുതല് സമയം വേണമെന്ന് കമറുദ്ദീന് ആവശ്യപ്പെട്ടു. കേസ് ചൊവ്വാഴ്ച വീണ്ടും പരിഗണിക്കും.\nആഗസ്റ്റ് 27നാണ് നിക്ഷേപകരുടെ പരാതിയില് ജ്വല്ലറി ചെയര്‍മാനായ എംസി കമറുദ്ദീന് എംഎല്‍എക്കും എംഡി പൂക്കോയ തങ്ങള്‍ക്കുമെതിരെ ആദ്യത്തെ മൂന്ന് കേസുകള് രജിസ്റ്റര് ചെയ്തത്. പിന്നീട് കേസുകളുടെ എണ്ണം വര്‍ധിക്കുകയായിരുന്നു.\nFashion Gold Investment Fraud Case


കേരളത്തിന്റെ മികവ് ജനകീയാസൂത്രണത്തിന്റെ പ്രതിഫലനം : ഡോ. തോമസ് ഐസക് | Kerala | Deshabhimani | Saturday Apr 10, 2021\nകഴിഞ്ഞ അഞ്ചു വർഷത്തിനിടെയുണ്ടായ ദുരന്തങ്ങൾ നേരിടുന്നതിൽ സംസ്ഥാനം കാട്ടിയ മികവ് ജനകീയാസൂത്രണത്തിന്റെ പ്രതിഫലനമാണെന്ന് മന്ത്രി ഡോ. തോമസ് ഐസക് പറഞ്ഞു. സംസ്ഥാനങ്ങളുടെ ധനസ്ഥിതിയെക്കുറിച്ചുള്ള റിസർവ് ബാങ്കിന്റെ റിപ്പോർട്ടിൽ കോവിഡ് പ്രതിസന്ധി നേരിടുന്നതിൽ കേരളത്തിലെ തദ്ദേശസ്ഥാപനങ്ങൾ വഹിച്ച പങ്കിനെ എടുത്തുപറയുന്നു. ഏതു അളവുകോലെടുത്താലും അധികാര വികേന്ദ്രീകരണത്തിന്റെ കാര്യത്തിൽ കേരളം ഏറെ മുന്നോട്ടുപോയി. ‘ജനകീയാസൂത്രണത്തിന്റെ 25 വർഷങ്ങൾ' വിഷയത്തിൽ ഗുലാത്തി ഇൻസ്റ്റിറ്റ്യൂട്ട് ഓഫ് ഫിനാൻസ് ആൻഡ് ടാക്‌സേഷനും (ഗിഫ്‌റ്റ്) കേരള ഇൻസ്റ്റിറ്റ്യൂട്ട് ഓഫ് ലോക്കൽ അഡ്മിനിസ്ട്രേഷനും (കില) സംഘടിപ്പിച്ച അന്തർദേശീയ ശിൽപ്പശാല ഉദ്‌ഘാടനം ചെയ്യുകയായിരുന്നു അദ്ദേഹം.\nആരോഗ്യം, വിദ്യാഭ്യാസം തുടങ്ങിയ മേഖലകളിൽ ജനകീയാസൂത്രണം വഴി വലിയ നേട്ടമുണ്ടായി. സ്ത്രീശാക്തീകരണത്തിലും മികച്ച മുന്നേറ്റം കൈവരിക്കാനായി. അധികാര വികേന്ദ്രീകരണം ഒരിക്കലും അഴിമതിയുടെ വികേന്ദ്രീകരണമല്ല. ജനകീയാസൂത്രണം അഴിമതിയെ വലിയൊരളവോളം ഇല്ലാതാക്കി. എന്നാൽ, പൂർണമായി ഇല്ലാതാക്കി എന്നു പറയാനാകില്ല. ജനകീയാസൂത്രണം വിപുലമായ മാറ്റങ്ങളാണ് കേരളത്തിന് സംഭാവന ചെയ്തത്. സംസ്ഥാനം ആവശ്യപ്പെടുന്ന മാറ്റങ്ങൾക്ക് അനുഗുണമായ വിധം ജനകീയാസൂത്രണ പ്രസ്ഥാനത്തെ മുന്നോട്ടു ചലിപ്പിക്കണമെന്നും അദ്ദേഹം പറഞ്ഞു.\nഅഡീഷണൽ ചീഫ് സെക്രട്ടറി ശാരദ മുരളീധരൻ, ഇ ടി ടൈസൺ എംഎൽഎ, ഡോ. ടി എൻ സീമ, കില ഡയറക്ടർ ഡോ. ജോയ് ഇളമൺ, ഗിഫ്റ്റ് ഡയറക്ടർ ഡോ. കെ ജെ ജോസഫ് എന്നിവർ സംസാരിച്ചു. ആറു മുഖ്യ വിഷയത്തിൽ നടന്ന സെഷനുകളിൽ പ്രൊഫ. പി കെ രവീന്ദ്രൻ, വി എൻ ജിതേന്ദ്രൻ, ഡോ. കെ എൻ ഹരിലാൽ, ഡോ. ടി എൻ സീമ, ഡോ. കെ പി കണ്ണൻ, ഡോ. ബി ഇക്‌ബാൽ എന്നിവർ മോഡറേറ്റർമാരായി.\n‘പ്രാദേശിക തലത്തിലെ ജനാധിപത്യവും വികസനവും' വിഷയത്തിൽ നടന്ന സിമ്പോസിയത്തിൽ പ്രൊഫ. റിച്ചാർഡ് ഫ്രാങ്കി മുഖ്യാതിഥിയായി. ജനകീയാസൂത്രണത്തെക്കുറിച്ച് അദ്ദേഹവും ഡോ. തോമസ് ഐസക്കും ചേർന്നെഴുതിയ പുസ്തകത്തിന്റെ പരിഷ്‌കരിച്ച പതിപ്പ് ചടങ്ങിൽ പ്രകാശനം ചെയ്തു. മണിശങ്കർ അയ്യർ, പ്രൊഫ. പാട്രിക് ഹെല്ലർ, പ്രൊഫ. ജയതി ഘോഷ്, പ്രൊഫ. എം എ ഉമ്മൻ, പ്രൊഫ. ജിയാനോ പോലോ, പ്രൊഫ. ഓല്ലോ ടോർക്വിസ്റ്റ്, പ്രൊഫ. മൈക്കൽ തരകൻ, ടി ആർ രഘുനാഥൻ, എസ് എം വിജയാനന്ദ്, ഡോ. എം പി പരമേശ്വരൻ എന്നിവർ സംസാരിച്ചു.\nഡോ. തോമസ് ഐസക്\n5 വർഷത്തിൽ 20 ലക്ഷം തൊഴിൽ സാധ്യത ഉറപ്പ്: ടി എം തോമസ് ഐസക്


'ഭയം വിതയ്ക്കാന് നടത്തിയ കൊലപാതകമാണിത്,ഐഎസിന്റെ മാതൃകയില് കേരളത്തില് ഭീകരത സൃഷ്ടിക്കുകയാണിവര്' - Samakalika Malayalam\n'ഭയം വിതയ്ക്കാന് നടത്തിയ കൊലപാതകമാണിത്,ഐഎസിന്റെ മാതൃകയില് കേരളത്തില് ഭീകരത സൃഷ്ടിക്കുകയാണിവര്'\nBy സമകാലികമലയാളം ഡെസ്‌ക് | Published: 02nd July 2018 05:13 PM |\nLast Updated: 02nd July 2018 05:18 PM | A+A A- |\nകൊച്ചി: എറണാകുളം മഹാരാജാസ് കോളേജ് വിദ്യാര്‍ത്ഥിയും എസ്എഫ്‌ഐ പ്രവര്‍ത്തകനുമായി അഭിമന്യൂവിന്റെ കൊലപാതകത്തില് പ്രതികരണവുമായി മന്ത്രി തോമസ് ഐസക്ക്. ഭയം വിതയ്ക്കാന് പോപ്പുലര് ഫ്രണ്ടുകാര് നടത്തിയ കൊലപാതകമാണിത്. ഐഎസിന്റെ മാതൃകയില് കേരളത്തില് ഭീകരത സൃഷ്ടിക്കുകയാണിവര്. കേരളത്തിന്റെ മതേതര പാരമ്പര്യത്തിന് തീരാക്കളങ്കമാണ്-തോമസ് ഐസക്ക് ഫെയ്‌സ് ബുക്കില് കുറിച്ചു.\nകാമ്പസുകളില് ആകെയുള്ളത് ഒന്നോ രണ്ടോ പേരാണ്. ഒരു ക്ലാസ് റെപ്പിനെപ്പോലും ഒറ്റയ്ക്കു ജയിപ്പിക്കാന് കഴിയാത്തവര്. കൊലപാതക പരിശീലനം നേടിയ കൊടുംക്രിമിനലുകളുടെ സഹായത്തോടെ കാമ്പസിനകത്തും പുറത്തും ഭീതി വിതയ്ക്കുകയാണവര്. ഇവരോടാണ് എസ്എഫ്‌ഐയെ തുലനപ്പെടുത്തുന്നത്. അങ്ങനെ ചെയ്യുന്ന ലളിതബുദ്ധികള് അറിയുന്നില്ല, ഇക്കൂട്ടരുണ്ടാക്കുന്ന ആപത്ത്. ഇവര് ആര്‍എസ്എസിനും ആര്‍എസ്എസ് ഇവര്‍ക്കും വളമാണ്. ഇതൊരു പരസ്പര സഹായ സംഘമാണ്. ഇവരെ രാഷ്ട്രീയമായി നേരിടുക തന്നെ ചെയ്യും- ഐസക്ക് പറഞ്ഞു.\nകേരളത്തിലെ മതന്യൂനപക്ഷങ്ങളുടെ താല്‍പര്യം സംരക്ഷിക്കാന് ഐഎസ് കൊലയാളികളുടെ സഹായം വേണ്ട. നൂറ്റാണ്ടുകളായി കേരളത്തില് ന്യൂനപക്ഷം സുരക്ഷിതരായി ജീവിച്ചത് ഇവരുടെ സഹായമില്ലാതെ തന്നെയാണ്. ഇനിയും അങ്ങനെതന്നെ ജീവിക്കും. കാമ്പസില് നിന്ന് കാമ്പസ് ഫ്രണ്ടിനെ രാഷ്ട്രീയമായി തുടച്ചു നീക്കുക തന്നെ വേണമെന്ന് ഐസക്ക് കുറിച്ചു.\nഭാഗ്യം കൊണ്ടാണ് അര്‍ജുന് ഇപ്പോഴും ജീവനോടിരിക്കുന്നത്. അല്ലെങ്കില് കാമ്പസിനുള്ളില് നടന്ന ഇരട്ടക്കൊലപാതകത്തിന്റെ ഞെട്ടലിലായിരുന്നേനെ ഇപ്പോള് കേരളം. എന്തിനാണ് പോപ്പുലര് ഫ്രണ്ടുകാര് ഈ അക്രമം നടത്തിയത്? ഇവരെ കൊന്നുവീഴ്ത്താന് തക്ക എന്തു പ്രകോപനമാണ് ആ കാമ്പസിലുണ്ടായിരുന്നത്? പോസ്റ്റര് ഒട്ടിച്ചതിലെ തര്‍ക്കമോ? അതോ ചുവരെഴുത്തിന് സ്ഥലം കിട്ടാത്തതിന് പ്രതികാരമോ? ഇത്രയ്ക്കു നിസാരമായ കാരണം മതിയോ ഈ ഗുണ്ടകള്‍ക്ക് ഒന്നോ രണ്ടോ പേരെ കൊല്ലാന്? കൊല്ലാന് വേണ്ടിത്തന്നെയാണ് കുത്തിയത്. ഒരാളുടെ ചങ്കിന്, മറ്റെയാളിന്റെ കരളിന്. കുത്തി അറപ്പു തീര്‍ന്നവര് -ഐസക്ക് കുറിച്ചു.\nthomas issac abhimanyu


RAIN KERALA | കേരളത്തിന് മുകളിലെ കനത്ത മേഘാവരണം നീങ്ങി; ഇനി സാധ്യത ഒറ്റപ്പെട്ട കനത്ത മഴയ്ക്കും പരക്കെ ചെറിയ മഴയ്ക്കും മാത്രം; അന്തരീക്ഷം കൂടുതൽ തെളിയുമെന്നും വിലയിരുത്തൽ; സംസ്ഥാനത്ത് മഴക്കുറവ്4ശതമാനത്തിലെത്തിയെന്ന് ഔദ്യോഗിക കണക്കുകൾ; പാലക്കാട് കിട്ടിയത് ശരാശരിയെക്കാൾ 21 ശതമാനം അധിക മഴ; ഇടുക്കിയിൽ കുറവ് 24 ശതമാനവും; കൂടുതൽ മഴ പെയ്തത് വൈത്തിരിയിലും; ഇനി പ്രതിസന്ധി കുട്ടനാട്ടിൽ; പേമാരിയിൽ പൊലിഞ്ഞത് 83 ജീവനുകൾ - MarunadanMalayali.com\nAugust 12, 2019 | 06:51 AM IST | Permalink\nതിരുവനന്തപുരം: കാലവർഷ ദുരിതങ്ങൾ ഇനി കുറയുമെന്ന് സൂചന. കേരളത്തിന് മുകളിലെ കനത്ത മേഘാവരണം നീങ്ങി. ഒറ്റപ്പെട്ട കനത്തമഴയ്ക്കും പരക്കെ ചെറിയ മഴയ്ക്കും സാധ്യതയുണ്ടെങ്കിലും അന്തരീക്ഷം കൂടുതൽ തെളിയുമെന്നാണു പ്രതീക്ഷ. ഇത് രക്ഷാപ്രവർത്തനങ്ങൾക്കു കൂടുതൽ സഹായകരമാകും. മഴ ശക്തിയായി പെയ്തതോടെ കേരളത്തിൽ മഴക്കുറവ്4ശതമാനത്തിലെത്തി. കാലാവസ്ഥ വകുപ്പിന്റെ കണക്കുപ്രകാരം ജൂൺ 1 മുതൽ ഞായർ വരെ 1543 മില്ലിമീറ്റർ മഴ ലഭിക്കേണ്ടിടത്ത് 1487 മില്ലിമീറ്റർ പെയ്തു.\nപാലക്കാട് ജില്ലയിൽ ശരാശരിയെക്കാൾ 21 ശതമാനവും കോഴിക്കോട്ട് 18 ശതമാനവും അധികമഴ ലഭിച്ചു. ഇടുക്കിയിൽ ഇപ്പോഴും 24% മഴക്കുറവുണ്ട്. മണ്ണിടിച്ചിലിൽ നിരവധി ജീവനുകൾ പൊലിഞ്ഞ പുത്തുമല ഉൾപ്പെട്ട വൈത്തിരി താലൂക്കിലായിരുന്നു ഏറ്റവും കൂടുതൽ മഴ പെയ്തത്. ജില്ലയുടെ മൊത്തം മഴയുടെ അളവിലും കടന്ന് ഇവിടെ മാത്രം 285 എം.എം മഴ പെയ്തു. മാനന്തവാടി താലൂക്കിൽ 243 എം.എം ആയിരുന്നു മഴ. ബത്തേരി താലൂക്കിൽ 203 എം.എം. മഴയാണ് പെയ്തത്. 167 ദുരിതാശ്വാസ ക്യമ്പുകളിലായി 21211 പേരെ ഈ സമയത്ത് മാറ്റിപ്പാർപ്പിച്ചു. മഴ കുറഞ്ഞ സാഹചര്യത്തിൽ ബാണസുര സാഗർ, കാരാപ്പുഴ അണക്കെട്ടിനു താഴെയുള്ള പ്രദേശങ്ങളിലെ സ്ഥിതിഗതികൾ ശാന്തമാണ്.\nബാണാസുര ഡാമിന്റെ ഒരു ഷട്ടർ 10 സെന്റിമീറ്റർ തുറന്നതിലൂടെ 1.565 ദശലക്ഷം ക്യുബിക് മീറ്റർ വെള്ളം ഒഴുക്കി വിടുന്നുണ്ട്. കാരാപ്പുഴയുടെ മൂന്നു ഷട്ടറുകൾ 20 സെന്റിമീറ്റർ വീതം തുറന്നു 35.83 ക്യുബിക് മീറ്റർ വെള്ളം ഒഴുക്കി വിടുന്നുണ്ട്. കബനി റിസർവോയിറിലൂടെ മൈസൂരിലേക്കും കഴിഞ്ഞവർഷത്തേക്കാൾ കുടുതൽ വെള്ളം ഒഴുക്കി വിടുന്ന സാഹചര്യത്തിൽ നിലവിൽ അനുഭവപ്പെടുന്ന വെള്ളംകെട്ടിന് പരിഹാരമാവുമെന്നാണ് അധികൃതരുടെ വിലയിരുത്തൽ. ഇടുക്കിയിലെ ജലസംഭരണം 36.61 ശതമാനമായി. പമ്പയിൽ 63.36 ശതമാനവും കക്കിയിൽ 38.13 ശതമാനവുമാണ് വെള്ളമുള്ളത്.പെരിങ്ങൽകുത്തിൽ 67.03 ശതമാനമാണ് വെള്ളം.\nവൈദ്യുതി ബോർഡിന്റെ എട്ട് അണക്കെട്ടുകളും കഴിഞ്ഞവർഷം ഇതേ ദിവസങ്ങളിൽ നിറഞ്ഞിരുന്നു. ജലവിഭവ വകുപ്പിന്റെ അഞ്ച് ഇടത്തരം അണക്കെട്ടുകളുടെയും മൂന്ന് ചെറുകിട അണക്കെട്ടുകളുടെയും ഷട്ടറുകൾ തുറന്നിട്ടുണ്ട്. പുഴകളിലെ ജല നിരപ്പ് കുറഞ്ഞു. വെള്ളക്കെട്ട് കുറഞ്ഞ സ്ഥലങ്ങളിൽ വീടുകളിലേക്ക് ആളുകൾ മടങ്ങിത്തുടങ്ങി. 58 പേരെ കാണാനില്ല. കൊല്ലം ഒഴികെ മറ്റെല്ലാ ജില്ലകളിലും ക്യാംപുകൾ പ്രവർത്തിക്കുന്നുണ്ട്. 1,639 ക്യാംപുകളിലായി 2.5 ലക്ഷത്തിലേറെ കഴിയുന്നു.\nമരണം 83, കാണാതായവർ 58\nമലപ്പുറത്തെയും വയനാട്ടിലെയും ഉരുൾപൊട്ടൽ ദുരന്തമേഖലയിൽനിന്ന് ഏഴു മൃതദേഹങ്ങൾകൂടി കണ്ടെത്തി. ഞായറാഴ്ച ഇതിനുപുറമേ മലപ്പുറത്ത് ഒരാളും തൃശ്ശൂരിൽ മൂന്നുപേരും കണ്ണൂരിലും കോഴിക്കോട്ടും രണ്ടുപേർ വീതവും കോട്ടയത്തും ഇടുക്കിയിലും കാസർകോട്ടും ഓരോരുത്തരും മഴക്കെടുതിയിൽ മരിച്ചു. ഇതോടെ നാലുദിവസത്തിനിടെ മരിച്ചവരുടെ എണ്ണം 83 ആയി. 58 പേരെ ഇനിയും കണ്ടെത്താനുണ്ടെന്നാണ് സർക്കാരിന്റെ കണക്ക്.\nനിലമ്പൂർ പോത്തുകല്ല് കവളപ്പാറയിൽ ഉരുൾപൊട്ടലുണ്ടായ സ്ഥലത്തുനിന്ന് നാലുപേരുടെയും മലപ്പുറം കോട്ടക്കുന്നിൽ മണ്ണിടിഞ്ഞു കാണാതായ കുടുംബത്തിലെ രണ്ടുപേരുടെയും മൃതദേഹങ്ങളാണ് ഞായറാഴ്ച പുറത്തെടുത്തത്. വെട്ടുപറമ്പിൽ ജോജി എന്ന വിക്ടറിന്റെ മകൾ അലീന(8), മുതിരകുളം മുഹമ്മദ്(50), താണിക്കൽ ഭാസ്‌കരന്റെ ഭാര്യ രാഗിണി(48), കൊല്ലം സ്വദേശിനി അലക്‌സ മാനുവൽ(55) എന്നിവരുടെ മൃതദേഹങ്ങളാണ് കവളപ്പാറയിൽനിന്നു കണ്ടെടുത്തത്. ഇതോടെ ഇവിടെ മരിച്ചവരുടെ എണ്ണം 13 ആയി. 49 പേരെക്കൂടി കണ്ടെത്താനുണ്ട്. 43 വീടുകൾ പൂർണമായും തകർന്നു.\nമലപ്പുറം കോട്ടക്കുന്നിന്റെ വടക്കുഭാഗത്തുള്ള ചോലറോഡിൽ താമസിക്കുന്ന ശരത്തിന്റെ ഭാര്യ ഗീതു (22), മകൻ ധ്രുവൻ (ഒന്നര) എന്നിവരുടെ മൃതദേഹങ്ങളാണ് ഉച്ചയ്ക്കു 12-നു കിട്ടിയത്. മണ്ണിടിഞ്ഞ് മൂന്നാംദിവസമാണ് മൃതദേഹങ്ങൾ കണ്ടെത്തിയത്. മണ്ണിനടിയിൽപ്പെട്ട ശരത്തിന്റെ അമ്മ സരോജിനി(50)ക്കായുള്ള തിരച്ചിൽ തുടരുകയാണ്. വയനാട് പുത്തുമല പാടിയിലെ ശെൽവന്റെ ഭാര്യ റാണി(57)യുടെ മൃതദേഹമാണ് ഞായറാഴ്ച കണ്ടെടുത്തത്. മഴ കുറവായിരുന്നതിനാൽ രക്ഷാപ്രവർത്തനം കൂടുതൽ കാര്യക്ഷമമായി നടത്താനായി. ശനിയാഴ്ച ഒമ്പതുപേരുടെ മൃതദേഹം കണ്ടെടുത്തിരുന്നു. ഇനി എട്ടുപേരെക്കൂടി കണ്ടെത്തേണ്ടതുണ്ടെന്നാണു നിഗമനം. ഞായറാഴ്ച അതിരാവിലെ തുടങ്ങിയ തിരച്ചിൽ വൈകീട്ട് നാലുമണിയോടെ നിർത്തിവെച്ചു.\nമലപ്പുറം നിലന്പൂരിനു സമീപം വാണിയമ്പുഴയിൽ കുടുങ്ങിയ 15 പേരെക്കൂടി രക്ഷപ്പെടുത്തി. പ്ലാന്റേഷൻ കോർപ്പറേഷന്റെ തോട്ടത്തിൽ കുടുങ്ങിയ ജീവനക്കാരാണിവർ. ഇവിടെ ഒരു ആദിവാസിക്കോളനിയിൽ 75-ഓളം പേർ കുടുങ്ങിക്കിടക്കുന്നതായാണ് അറിയുന്നത്.\nതൃശ്ശൂരിൽ വൈദ്യുതിവിതരണം പുനഃസ്ഥാപിക്കാനുള്ള പ്രവൃത്തികൾക്കിടെ ജീപ്പ് മറിഞ്ഞ് വടക്കാഞ്ചേരി കെ.എസ്.ഇ.ബി. സെക്ഷനിലെ താത്കാലിക ഡ്രൈവർ മരിച്ചു. അകംപാടം തലക്കോട്ടുകര ജോസ് (58) ആണു മരിച്ചത്. വീട്ടിൽ വെള്ളം കയറിയത് ഇറങ്ങിയോ എന്നറിയാൻ ദുരിതാശ്വാസക്യാമ്പിൽനിന്നു പോയ പെരിങ്ങാവ് മംഗലത്ത് വീട്ടിൽ പ്രദീപ് (50) വെള്ളക്കെട്ടിൽ വീണുമരിച്ചു. ചാവക്കാട്ട് പൊട്ടിവീണ വൈദ്യുത കമ്പിയിൽനിന്നു ഷോക്കേറ്റ് മലപ്പുറം പാലപ്പെട്ടി തെക്കൂട്ട് ഷംസുദ്ദീന്റെ മകൻ ഷാരിഖ് (24) മരിച്ചു.\nകോട്ടയം, പത്തനംതിട്ട ജില്ലകളിൽ നിന്ന് ഒഴുകിയെത്തുന്ന കിഴക്കൻ വെള്ളം കുട്ടനാടിനെ മുക്കുന്നു. കിഴക്കൻ വെള്ളത്തിന്റെ വരവ് വർധിച്ചതോടെ കുട്ടനാട്ടിലെ 14 പാടശേഖരങ്ങളിൽ മട വീണു.7പാടശേഖരങ്ങളുടെ മട കവിഞ്ഞ് വെള്ളമിറങ്ങി. പല പാടശേഖരങ്ങളും മടവീഴ്ച ഭീഷണിയിലാണ്. 700 ഹെക്ടർ പാടശേഖരങ്ങളിലെ കൃഷി നശിച്ചു. പാടശേഖരങ്ങളോടു ചേർന്നുള്ള ആയിരത്തോളം വീടുകളിൽ വെള്ളം കയറിഅപ്രതീക്ഷിതമായ മടവീഴ്ചയിൽ വീടും വീട്ടുപകരണങ്ങളും ഉപേക്ഷിച്ചു ജനങ്ങൾ പലായനം നടത്തുകയായിരുന്നു.\nപമ്പയാറ്റിലെയും അച്ചൻകോവിലാറ്റിലെയും ജലനിരപ്പ് കുറയാത്തതിനാൽ ചെങ്ങന്നൂരിലും മാവേലിക്കരയിലും താഴ്ന്ന പ്രദേശങ്ങൾ വെള്ളക്കെട്ടിലാണ്. ഇവിടെയും ഒട്ടേറെ വീടുകളിൽ വെള്ളം കയറി. ജില്ലയിൽ ആകെ 72 ക്യാംപുകളിലായി 2297 കുടുംബങ്ങളിലെ 12,486 പേരാണ് ക്യാംപുകളിൽ കഴിയുന്നത്. കൂടുതൽ പേർ ക്യാംപുകളിലേക്കെത്തുകയും കൂടുതൽ ക്യാംപുകൾ തുറക്കുകയും ചെയ്യുന്നുണ്ട്. ആലപ്പുഴ - ചങ്ങനാശേരി റോഡിൽ പലയിടത്തും മൂന്നടിയോളം വെള്ളം പൊങ്ങി. ഇതുവഴി കെഎസ്ആർടിസി ബസ് സർവീസ് ഉൾപ്പെടെ ഗതാഗതം പൂർണമായി നിർത്തിവച്ചു.\nഇടുക്കിയിൽ നാല് പാലങ്ങൾ ഒലിച്ചു പോയി\nകനത്തമഴയിൽ ചെറുതോണി മേഖലയിൽ ഒലിച്ചുപോയത്4പാലങ്ങൾ. ചേലച്ചുവട് പെരിയാർ വാലിയിൽ മൂന്ന് പാലങ്ങളും ഒരു ചെക്ക് ഡാമും ഒലിച്ചുപോയി. ചുരുളി പുഴയിൽ വെള്ളം ഉയർന്നതിനെ തുടർന്ന് ചുരുളി ഉപദേശിക്കുന്ന് പാലം ഒലിച്ച് പോയി.\nപ്രദേശവാസികളായ 35 കുടുംബങ്ങൾ പുറംലോകവുമായി ബന്ധപ്പെടാനാവാതെ ഒറ്റപ്പെട്ടു. ഉപദേശിക്കുന്ന് എടയ്ക്കാട് ഭാഗത്തെ അറുപതോളം കുടുംബങ്ങളും ഒറ്റപ്പെട്ടു. ഇതിനു പുറമേ ജില്ലാ ആസ്ഥാന മേഖലയിലെ പെരുങ്കാല,ഉപ്പുതോട്, 56 കോളനി തുടങ്ങിയ പ്രദേശങ്ങളിലെ നൂറുകണക്കിന് കുടുംബങ്ങളും ഉരുൾപൊട്ടൽ ഭീഷണിയിലാണ്.


Elephant Attack| 'പടയപ്പ'യുടെ പരാക്രമം; തിന്നുതീർത്തത് ആറ് വാഴക്കുലയും 25 കിലോ പച്ചക്കറിയും; കാട്ടുകൊമ്പന്റെ വരവിൽ നഷ്ടം അരലക്ഷത്തോളം| Wild elephant Padayappa terrorized Munnar residents, causedaloss of halfalakh rupees – News18 Malayalam\nElephant Attack| 'പടയപ്പ'യുടെ പരാക്രമം; തിന്നുതീർത്തത് ആറ് വാഴക്കുലയും 25 കിലോ പച്ചക്കറിയും; കാട്ടുകൊമ്പന്റെ വരവിൽ നഷ്ടം അരലക്ഷത്തോളം\nഇത് ആറാം തവണയാണ് ഔസേപ്പിന്റെ കട തേടി പടയപ്പ എത്തുന്നത്. ഓരോ തവണയും കട തകർത്ത് പഴവും പച്ചക്കറിയും അകത്താക്കിയശേഷം നീട്ടിയൊന്ന് ചിന്നം വിളിച്ച് തിരികെ കാടുകയറുന്നതാണ് പതിവ്.\nLast Updated : April 07, 2022, 10:42 IST\nമൂന്നാർ: കഴിഞ്ഞ ദിവസം കെഎസ്ആർടിസി ബസിന് (KSRTC Bus) മുന്നിലെത്തിയ കാട്ടുകൊമ്പൻ ‘പടയപ്പ’ (Padayappa) ഇന്നലെ തകർത്തത് പഴം- പച്ചക്കറിക്കട. മൂന്നാർ ജി എച്ച് റോഡിൽ പെരുമ്പാവൂർ ചെറുകുന്നം സ്വദേശി എം സി ഔസേപ്പ് നടത്തുന്ന കടയുടെ മുൻവശം തകർത്ത കാട്ടാന ആറു പഴുത്ത വാഴക്കുലകളും ആപ്പിൾ, മുന്തിരി, മാതളം എന്നിവയും തിന്നുതീർത്ത ശേഷം 25 കിലോഗ്രാം പച്ചക്കറിയും അകത്താക്കി. 40,000 രൂപയുടെ നഷ്ടം കണക്കാക്കുന്നു. കട തകർന്നതിന്റെ നഷ്ടം കൂടാതെയുള്ള കണക്കാണിത്.\nഇത് ആറാം തവണയാണ് ഔസേപ്പിന്റെ കട തേടി പടയപ്പ എത്തുന്നത്. ഓരോ തവണയും കട തകർത്ത് പഴവും പച്ചക്കറിയും അകത്താക്കിയശേഷം നീട്ടിയൊന്ന് ചിന്നം വിളിച്ച് തിരികെ കാടുകയറുന്നതാണ് പതിവ്. പുലർച്ചെ നാലിനായിരുന്നു ഇന്നലത്തെ വരവ്. ദേവികുളത്തുനിന്ന് വനംവകുപ്പിന്റെ ദ്രുതപ്രതികരണസേനയെത്തി പടക്കം പൊട്ടിച്ചാണ് ആനയെ തിരിച്ചയച്ചത്.\n2020ലാണ് ആന ആദ്യമായി ഈ കട നശിപ്പിച്ചത്. ഇതുവരെ ഏകദേശം5ലക്ഷം രൂപയുടെ നഷ്ടമാണ് ഔസേപ്പിനുണ്ടായത്. വനംവകുപ്പിൽ നിന്ന് ആകെ ലഭിച്ച നഷ്ടപരിഹാരം 50,000 രൂപയും. അവധിക്കാലം ആരംഭിച്ചതോടെ മൂന്നാറിലേക്കു വിനോദസഞ്ചാരികളുടെ തിരക്ക് വർധിക്കുകയാണ്. രാത്രി വൈകിയും എത്തുന്ന വാഹനങ്ങൾക്ക് കാട്ടാനകൾ ഭീഷണി ഉയർത്തുന്നുണ്ട്. വനംവകുപ്പ് സുരക്ഷാ നടപടികൾ സ്വീകരിക്കണമെന്നു നാട്ടുകാരും വ്യാപാരികളും ആവശ്യപ്പെടുന്നു.\nകഴിഞ്ഞ ദിവസം മൂന്നാറിലേക്ക് പോവുകയായിരുന്ന കെഎസ്ആര്‍ടിസി ബസ് തടഞ്ഞുനിർത്തി 'പടയപ്പ' പരാക്രമം കാട്ടിയിരുന്നു. ഉദുമൽപേട്ട - മൂന്നാർ അന്തർ സംസ്ഥാന സർവീസ് നടത്തുന്ന കെഎസ്ആർടിസി ബസിന് നേരെയായിരുന്നു കാട്ടുകൊമ്പൻ എത്തിയത്. മൂന്നാര് ഡിവൈഎസ്പി ഓഫീസിന് സമീപത്ത് വച്ചായിരുന്നു ആന ബസിന് നേരെ എത്തിയത്.\nAlso Read- Accident| സ്കൂട്ടറിൽ ചരക്കുലോറി ഇടിച്ച് ഇരട്ട സഹോദരങ്ങൾ മരിച്ചു; ശരീരത്തിലൂടെ ലോറി കയറിയിറങ്ങി\nബസിന് നേരെ പാഞ്ഞടുത്ത ആനയെ കണ്ട് യാത്രക്കാർ ഭയന്നെങ്കിലും ഡ്രൈവർ മനസ്സാന്നിധ്യം കൈവിട്ടില്ല. ബസിന് മുന്നിൽ അൽപനേരം നിലയുറപ്പിച്ച ആനയുടെ കൊമ്പ് കൊണ്ട് ബസിന്റെ ഗ്ലാസ് തകർന്നു. ആന ബസിന് മുൻവശത്ത് നിന്നും മാറിയയുടൻ ഡ്രൈവർ വണ്ടിയെടുത്ത് മുന്നോട്ട് പോവുകയായിരുന്നു.\nനേരത്തെ രാത്രികാലങ്ങളില് മൂന്നാര് ടൗണിലടക്കം സ്ഥിരം സാന്നിധ്യമായിരുന്ന ആനയെ തൊഴിലാളികളാണ് 'പടയപ്പ' എന്ന ഓമനപ്പേരിട്ട് വിളിക്കാൻ തുടങ്ങിയത്. വഴിയോരകടക്കുള്ളില് നിന്നും ഭക്ഷ്യ സാധനങ്ങള് ഭക്ഷിക്കുന്നതുള്‍പ്പെടെ പതിവുമായിരുന്നു. ലോക്ഡൗൺ സമയത്ത് ടൗണിലെ സ്ഥിരം സന്ദർശകനായി മാറിയ ആന പക്ഷെ പിന്നീട് കാട്ടിലേക്ക് പോവാതെ നാട്ടിൽ തന്നെ തുടരുകയായിരുന്നു.\nനേരത്തെ ട്രാക്ടര് കൊമ്പില് കോര്‍ത്ത് 50 അടി താഴ്ചയിലേക്കെറി കൊമ്പൻ എറിഞ്ഞിരുന്നു. കണ്ണന്‍ദേവന് കമ്പനി കടലാര് എസ്റ്റേറ്റില് കന്നിമലയ്ക്ക് സമീപമായിരുന്നു സംഭവം. കന്നിമല ഫാക്ടറിയിലേക്ക് എസ്റ്റേറ്റ് റോഡിലൂടെ വന്ന കൊളുന്ത് ചാക്കുകള് നിറച്ച ട്രാക്ടറിന് നേരെയാണ് കൊമ്പന് ആക്രമണം നടത്തിയത്.\nതേയിലത്തോട്ടത്തിലെ ചോലവനത്തിന്റെ അതിര്‍ത്തിയിലാണ് പടയപ്പ എത്തിയത്. വീതി കുറഞ്ഞ വഴിയായിരുന്നതിനാല് പടയപ്പ മുന്നോട്ട തന്നെ നടന്നു. ഇതോടെ ട്രാക്ടറില് ഉണ്ടായിരുന്നവര് ഇറങ്ങിയോടി.\nAlso Read- Found Dead| പട്ടാമ്പി പുഴയിൽ യുവതിയുടെ മൃതദേഹം കണ്ടെത്തിയ സംഭവം; ദുരൂഹത ആരോപിച്ച് ബന്ധുക്കൾ\nട്രാക്ടറിനു സമീപമെത്തിയ ആന കടന്നുപോകാന് വഴി കാണാതായതോടെ ആദ്യം കൊളുന്ത് ചാക്കുകള് ഓരോന്നായി വലിച്ചെറിഞ്ഞു. എന്നിട്ടും അരിശം തീരാതെ ട്രാക്ടര് കൊമ്പില് കോര്‍ത്ത് 50 അടി താഴ്ചയിലേക്കു മറിച്ചിട്ടു. ആക്രമണകാരി അല്ലാത്ത പടയപ്പ അടുത്ത കാലത്തൊന്നും ഇത്തരത്തില് ആക്രമണസ്വഭാവം കാണിച്ചിട്ടില്ലെന്നു നാട്ടുകാര് പറയുന്നു.\nFirst published: April 07, 2022, 10:42 IST\nelephant attackmunnarWild Elephant Attack


whatsapp new update: ഈ ഫോണുകളിൽ വാട്സാപ്പ് ഇനി പ്രവർത്തിക്കില്ല - whatsapp just stopped working for millions of iphone and android users | Samayam Malayalam\nwhatsapp just stopped working for millions of iphone and android users\nSamayam Malayalam | Updated: 02 Feb 2020, 04:30:00 PM\nനിലവിൽ പല ജിയോ ഫോണുകളും പ്രവർത്തിക്കുന്നത് കൈ ഒഎസിലാണ് (Kai Os). കൈ ഒഎസിന്റെ 2.5.1 വേർഷനോ അതിന് ശേഷമുള്ള വേർഷനുകളോ ഉള്ള ഫോണുകളിൽ വാട്സാപ്പ് പ്രവർത്തനം തുടരും.\nഫെബ്രുവരി ഒന്നോടെ പഴയ സ്മാർട്ഫോണുകളിൽ വാട്സാപ്പ് പ്രവർത്തനം നിർത്തി. ആൻഡ്രോയിഡിന്റെ 2.3.7 പതിപ്പിലും അതിന് മുൻപുള്ള പതിപ്പുകളിലും പ്രവർത്തിക്കുന്ന ആൻഡ്രോയിഡ് ഫോണുകളിലും iOS 8 ലും അതിലും പഴയ പതിപ്പുകളിലും പ്രവർത്തിക്കുന്ന ഐഫോണുകളിലും ഇനി വാട്സാപ്പിന്റെ മെസേജിങ് സേവനം ലഭിക്കില്ല.\nഈ ഹാൻഡ്‌സെറ്റുകൾ ഉപയോഗിക്കുന്നവർക്ക് പുതിയ വാട്സാപ്പ് അക്കൗണ്ട് ഉണ്ടാക്കാനോ പഴയത് വീണ്ടെടുക്കാനോ കഴിയില്ല. ഈ വാട്സാപ്പ് യൂസർമാർക്കെല്ലാം പലപ്പോഴായി വാട്സാപ്പ് മുന്നറിയിപ്പ് നൽകിയിരുന്നു. ഇതിനനുസരിച്ച് ഫോൺ സോഫ്റ്റ്‌വെയർ അപ്‌ഡേറ്റ് ചെയ്യാത്തവർക്ക് ഫെബ്രുവരി ഒന്ന് മുതലാണ് മെസേജിങ് സേവനം നിർത്തലാകുന്നത്.\nഐഒഎസ് വേർഷൻ 9നോ അതിന് ശേഷമുള്ളതോ ആൻഡ്രോയിഡ് ഓപറേറ്റിങ് സിസ്റ്റം 4.0.3നോ അതിന് ശേഷമുള്ളതോ ആയ ഫോണുകളിൽ വാട്സാപ്പ് പ്രവർത്തിക്കും. നിലവിൽ പല ജിയോ ഫോണുകളും പ്രവർത്തിക്കുന്നത് കൈ ഒഎസിലാണ് (Kai Os). കൈ ഒഎസിന്റെ 2.5.1 വേർഷനോ അതിന് ശേഷമുള്ള വേർഷനുകളോ ഉള്ള ഫോണുകളിൽ വാട്സാപ്പ് പ്രവർത്തനം തുടരും.\nവാട്സാപ്പ് തുടർന്നും ഉപയോഗിക്കണോ?\nവാട്സാപ്പ് തുടർന്നും ഉപയോഗിക്കണമെങ്കിൽ ഫോൺ സോഫ്റ്റ്‌വെയർ ഉടനെ അപ്‌ഡേറ്റ് ചെയ്യണം. ആൻഡ്രോയിഡ് 2.3.7നും അതിലും മുൻപുമുള്ള വേർഷൻ, ഐഒഎസ് 8, അതിലും പഴയ വേര്ഷനിലുള്ള ഫോണുകൾ ആണ് നിങ്ങൾ ഉപയോഗിക്കുന്നതെങ്കിൽ ഫോൺ സോഫ്റ്റ്‌വെയർ ഉടൻ അപ്ഡേറ്റ് ചെയ്യുക.\nആൻഡ്രോയിഡ് ഫോണാണ് നിങ്ങളുടെ കയ്യിലുള്ളതെങ്കിൽ അപ്‌ഡേറ്റ് സെറ്റിംഗ്സ് മെനുവിൽ നിന്നും സോഫ്റ്റ്‌വെയർ അപ്‌ഡേറ്റ് ക്ലിക്ക് ചെയ്ത് അപ്‌ഡേറ്റ് പരിശോധിക്കാം. അപ്‌ഡേറ്റ് ലഭ്യമായിട്ടുണ്ടെങ്കിൽ ഡൗൺലോഡ് ബട്ടൺ ക്ലിക്ക് ചെയ്ത് ഇൻസ്റ്റാൾ ചെയ്യുക. ഇതോടെ ഏറ്റവും പുതിയ സോഫ്റ്റ്‌വെയർ വെർഷൻ ഫോണിൽ അപ്ഗ്രേഡ് ആകും. ഇനി അഥവാ പുതിയ അപ്‌ഡേറ്റുകളൊന്നും തന്നെ കാണാനില്ലെങ്കിൽ ഈ ഫോണിനെ വാട്സാപ്പ് സപ്പോർട്ട് ചെയ്യുന്നില്ല എന്നാണ് അതിനർത്ഥം. വാട്സാപ്പ് തുടർന്നും ഉപയോഗിക്കണമെങ്കിൽ പുതിയ ഫോൺ വാങ്ങേണ്ടതായി വരും.\nഇതാദ്യത്തെ തവണയല്ല പഴയ ഓപ്പറേറ്റിംഗ് സിസ്റ്റങ്ങൾക്കുള്ള സപ്പോർട്ട് ഫേസ്ബുക്കിന്റെ ഉടമസ്ഥതയിലുള്ള ഇൻസ്റ്റന്റ് മെസ്സേജിങ് ആപ്ലിക്കേഷനായ വാട്സാപ്പ് പിൻവലിക്കുന്നത്. എല്ലാ വിൻഡോസ് ഫോണുകളിലും 2019 ഡിസംബർ 31 മുതൽ വാട്സാപ്പ് പ്രവർത്തനം നിർത്തിയിരുന്നു. അതിനുമുൻപ് നോക്കിയ സിംബിയൻ S60, നോക്കിയ സീരീസ് 40 ഓപ്പറേറ്റിംഗ് സിസ്റ്റം, ബ്ലാക്ബെറി OS, ബ്ലാക്ബെറി 10 എന്നീ ഫോണുകളിൽ വാട്സാപ്പ് പ്രവർത്തനം നിർത്തിയിരുന്നു.\nPuma Smartwatch: നീന്തുമ്പോഴും കയ്യിൽ കെട്ടാം ഈ പ്യൂമ വാച്ച് ആര്‍ട്ടിക്കിള് ഷോ\nവാട്സാപ്പ് ടിപ്സ് ടെക് വാർത്തകൾ WhatsApp tips and tricks whatsapp stopped working whatsapp new update\nWeb Title : whatsapp just stopped working for millions of iphone and android users


ആലുവ: നീറ്റ് പരീക്ഷ എഴുതാനെത്തിയ വിദ്യാര്‍ത്ഥികള്‍ക്കും ഒപ്പമെത്തിയ രക്ഷിതാക്കളുള്‍പ്പെടെയുള്ളവര്‍ക്കും വിശ്രമത്തിനുള്ള സൗകര്യമൊരുക്കിയത് മസ്ജിദ്. പരീക്ഷ എഴുതാനായി ദൂരദേശങ്ങളില് നിന്നെത്തിയവര്‍ക്ക് ഏറെ ആശ്വാസം പകരുന്നതായിരുന്നു പള്ളിയുടെ നടപടി.\nഎറണാകുളം ജില്ലയിലെ കീഴ്മാട് മലയന്‍കാട് വാദി റഹ്മാ മസ്ജിദാണ് പരീക്ഷയ്‌ക്കെത്തിയവര്‍ക്കായി വാതിലുകള് തുറന്നു കൊടുത്തത്. വിശ്രമ സൗകര്യവും മറ്റും കുറഞ്ഞ പ്രദേശത്ത് കടുത്ത വേനല്‍സമയത്ത് പള്ളി ഒരുക്കിയ സൗകര്യം എല്ലാവര്‍ക്കും ഏറെ ആശ്വാസം പകര്‍ന്നു.\nAlso Read: ക്ഷേത്രപരിസരത്ത് മൈക്ക് ഉപയോഗം പാടില്ലെന്ന് പൊലീസ്; സ്റ്റേഷനില് കെ.പി ശശികലയുടെ കുത്തിയിരിപ്പ് പ്രതിഷേധം; ശശികലയെ അറസ്റ്റ് ചെയ്‌തെന്ന ജന്മഭൂമി വാര്‍ത്തയ്ക്ക് പിന്നിലെ യാഥാര്‍ത്ഥ്യം ഇങ്ങനെ\nജാതിമതഭേദമന്യേ എല്ലാവര്‍ക്കും വിശ്രമസൗകര്യം നല്‍കിയ പള്ളിയുടെ പ്രവൃത്തിയെ അഭിനന്ദിച്ച് നിരവധി പേരാണ് രംഗത്തെത്തിയത്. പരീക്ഷയ്‌ക്കെത്തിയവര് പള്ളിയില് വിശ്രമിക്കുന്നതിന്റെ ചിത്രങ്ങള് സമൂഹമാധ്യമങ്ങളില് വൈറലായിട്ടുണ്ട്.\nമൂന്ന് മണിക്കൂര് ദൈര്‍ഘ്യമുള്ള നീറ്റ് പരീക്ഷയില് 180 ചോദ്യങ്ങളാണ് ഉണ്ടായിരുന്നത്. 11.35 ലക്ഷം വിദ്യാര്‍ത്ഥീ വിദ്യാര്‍ത്ഥിനികളാണ് ഇത്തവണ നീറ്റ് എഴുതിയത്. ജൂണ് എട്ടിനാണ് പരീക്ഷാ ഫലം പ്രഖ്യാപിക്കുക.\nചിത്രം കടപ്പാട് മാധ്യമം ഓണ്‍ലൈന്


atk won east bengal കൊൽക്കത്ത ഡെർബി എടികെയ്ക്ക്; ജയം എതിരില്ലാത്ത രണ്ട് ഗോളുകൾക്ക്\nBy : Basith November 27, 2020 comments\nകൊൽക്കത്ത ഡെർബിയിൽ ഈസ്റ്റ് ബംഗാളിനെതിരെ എടികെ മോഹൻബഗാന് ജയം. മറുപടിയില്ലാത്ത രണ്ട് ഗോളുകൾക്കാണ് എടികെ ബദ്ധവൈരികളെ തകർത്തത്. റോയ് കൃഷ്ണ, മൻവീർ സിംഗ് എന്നിവരാണ് എടികെയ്ക്കായി സ്കോർ ചെയ്തത്. ഇതോടെ കളിച്ച രണ്ട് മത്സരങ്ങളിലും വിജയിച്ച എടികെ പോയിൻ്റ് പട്ടികയിൽ ഒന്നാമതെത്തി.\nകഴിഞ്ഞ സീസണിലെ അതേ തന്ത്രമാണ് ഹബാസ് ഇക്കുറിയും പ്രയോഗിക്കുന്നത്. പ്രാക്ടിക്കൽ ഫുട്ബോൾ മാത്രം ലക്ഷ്യമിട്ടുള്ള പന്ത് കളി. പ്രതിരോധം ശക്തമാക്കി റോയ് കൃഷ്ണ, ഡേവിഡ് വില്ല്യംസ് എന്നിവരെ ആക്രമണത്തിനയക്കുന്ന തന്ത്രം രണ്ട് മത്സരങ്ങളിലും വിജയിച്ചു. ഈസ്റ്റ് ബംഗാൾ തന്നെയായിരുന്നു ഇന്ന് ചിത്രത്തിലുണ്ടായിരുന്നത്. മികച്ച ബോൾ കൺട്രോൾ, ബോൾ പൊസിഷൻ, പാസുകളുടെ കൃത്യത എന്നിങ്ങനെ സകല മേഖലകളിലും മുന്നിട്ടു നിന്ന അവർ ആദ്യ പകുതിയിൽ പലതവണ ഗോളിനരികെ എത്തിയതാണ്. എന്നാൽ, എടികെ പ്രതിരോധം ഭേദിക്കാനായില്ല. ആദ്യ പകുതി ഗോൾരഹിതമായി അവസാനിച്ചു.\nRead Also : ഐഎസ്എൽ: ഇന്ന് കൊൽക്കത്ത ഡെർബി\nരണ്ടാം പകുതിയ്ക്ക് അഞ്ച് മിനിട്ട് മാത്രം പ്രായമായപ്പോൾ എടികെ ആദ്യ വെടി പൊട്ടിച്ചു. ജാവിയർ ഹെർണാണ്ടസ് നൽകിയ പാസ് മാറ്റി സ്റ്റെയിന്മാൻ്റെ കാലിൽ തട്ടി തെറിച്ചപ്പോൾ പന്ത് റോയ് കൃഷ്ണയ്ക്ക് അടിക്കാൻ പാകത്തിൽ. പന്ത് വല കുലുക്കി. ഗോളിനു ശേഷം അല്പം കൂടി മെച്ചപ്പെട്ട ബിൽഡപ്പുകളും പന്തടക്കവും എടികെ കാഴ്ച വെച്ചു. എങ്കിലും ഈസ്റ്റ് ബംഗാളിനു തന്നെയായിരുന്നു മുൻതൂക്കം. പക്ഷേ, 85ആം മിനിട്ടിൽ മൻവീർ സിംഗ് നേടിയ ഗോൾ ഈസ്റ്റ് ബംഗാളിനെ തകർത്തുകളഞ്ഞു. പ്രബീർ ദാസിൻ്റെ ഒരു ലോംഗ് ബോളിൽ നിന്നാണ് മൻവീർ ഗോൾ കണ്ടെത്തിയത്.\nStory Highlights – atk mohun bagan won against east bengal isl\nRead more on: atk mohun bagan | east bengal | isl 2020


ജീവന്റെ തുടിപ്പുമായി കൊച്ചിയിലേയ്ക്ക് എയർ ആംബുലൻസ് വീണ്ടും പറന്നു – Nerariyan | News\nജീവന്റെ തുടിപ്പുമായി കൊച്ചിയിലേയ്ക്ക് എയർ ആംബുലൻസ് വീണ്ടും പറന്നു\nഅരവിന്ദിന്റെ ഹൃദയവും കരളും വൃക്കകളും നാലുപേർക്ക് പുതുജീവിതം നൽകും.\nകന്യാകുമാരി സ്വദേശി അരവിന്ദിന്റെ ജീവന്റെ തുടിപ്പുമായി ഹെലികോപ്റ്റർ കൊച്ചിയിൽ വ്യാഴാഴ്ച വൈകിട്ട് പറന്നിറങ്ങി. അരവിന്ദിന്റെ ഹൃദയവും കരളും വൃക്കകളും നാലുപേർക്ക് പുതുജീവിതം നൽകും.\nസംസ്ഥാന സർക്കാരിന്റെ അവയവദാന പദ്ധതിയായ മൃതസഞ്ജീവനിയുടെ നേതൃത്വത്തിൽ പൂർത്തിയാകുന്ന 319-ാമത്തെ അവയവദാനമാണിത്. കന്യാകുമാരി അഗസ്തീശ്വരം വെസ്റ്റ് സ്ട്രീറ്റ് 12/219 എ-യിൽ ആദിലിംഗം-സുശീല ദമ്പതികളുടെ മകൻ അരവിന്ദി (24) ന്റെ ഹൃദയുവും കരളുമായി കൊച്ചിയിലേക്ക് എത്തിച്ചത്.\nവാഹനാപകടത്തിലാണ് അരവിന്ദന് ഗുരുതരമായി പരിക്കേറ്റത്. തിരുവനന്തപുരം കിംസ് ആശുപത്രിയിൽ ചികിത്സയിലിരിക്കെ മസ്തിഷ്‌ക മരണം സ്ഥിരീകരിച്ചു. ബന്ധുക്കളുടെ ആഗ്രഹപ്രകാരമായിരുന്നു അവയവദാനം. ഹൃദയം എറണാകുളം ലിസി ആശുപത്രിയിലും കരൾ ആസ്റ്റർ മെഡിസിറ്റിയിലും വൃക്കകൾ കിംസ് ആശുപതിയിലെ രോഗികൾക്കുമാണ് നൽകിയത്.\nയുവാവിന്റെ ബന്ധുക്കൾ അവയവദാനത്തിനുള്ള സന്നദ്ധത മൃതസഞ്ജീവനി നോഡൽ ഓഫീസർ ഡോ. നോബിൾ ഗ്രേഷ്യസിനെ അറിയിക്കുകയായിരുന്നു. അദ്ദേഹവും മൃതസഞ്ജീവനി സംസ്ഥാന കൺവീനറും മെഡിക്കൽ കോളേജ് പ്രിൻസിപ്പലുമായ ഡോ. സാറ വർഗീസ്, കിംസ് ആശുപത്രിയിലെ ട്രാൻസ്പ്ലാന്റ് പൊക്യുവർമെന്റ് മാനേജർ ഡോ. മുരളീധരൻ എന്നിവർ ചേർന്ന് അവയവദാന പ്രക്രിയ ഏകോപിപ്പിച്ചു. വ്യാഴാഴ്ച ഉച്ചയോടെ ശസ്ത്രക്രിയ നടത്തി അവയവങ്ങൾ പുറത്തെടുത്തു. കേരള പൊലീസിന്റെ എയർ ആംബുലൻസിലാണ് ഹൃദയവും കരളും കൊച്ചിയിലേക്ക് കൊണ്ടുവന്നത്.\nവ്യാഴാഴ്ച വൈകിട്ട് 6.15ന് ബോൾഗാട്ടി ഹോട്ടൽ ഗ്രാന്റ് ഹയാത്ത് ഹെലിപ്പാഡിലെത്തിയ ഹൃദയം എസിപി കെ ലാൽജിയുടെ നേതൃത്വത്തിൽ ഏറ്റുവാങ്ങി. തുടർന്ന് ആംബുലസുകളിൽ ഹൃദയം ലിസി ആശുപത്രിയിയേ്ക്കും കരൾ ആസ്റ്റർ മെഡ്സിറ്റിയിലേയ്ക്കും കൊണ്ടു പോയി. ആംബുലസുകൾ കടന്ന് പോകുന്നതിന് ഗതാഗതക്രമീകരണം ഒരുക്കിയിരുന്നു.\nകായംകുളം സ്വദേശി സൂര്യനാരായണനാണ് (18) ഹൃദയം വച്ചു പിടിപ്പിക്കുന്നത്. വൈകിട്ട് 6.19ന് ലിസി ആശുപത്രിയിൽ ഹൃദയമെത്തി. ഉടൻ ശസ്ത്രക്രിയ ആരംഭിച്ചു. ബുധനാഴ്ച രാത്രിയാണ് സംസ്ഥാന സർക്കാരിന്റെ അവയവദാന പദ്ധതി ഏകോപിപ്പിക്കുന്ന സംവിധാനമായ കെഎൻഒഎസിൽ നിന്ന് ഹൃദയം ലഭ്യമാണെന്ന് ലിസി ആശുപത്രിയിൽ സന്ദേശമെത്തിയത്.\nആശുപത്രി ഡയറക്ടർ ഫാ. പോൾ കരേടൻ തെരഞ്ഞെടുപ്പ് പ്രവർത്തനത്തിലായിരുന്ന പി രാജീവ് വഴി മുഖ്യമന്ത്രിയെ ബന്ധപ്പെട്ട് കാര്യങ്ങൾ അറിയിക്കുകയായിരുന്നു. മുഖ്യമന്ത്രിയുടെ നിർദേശത്തെത്തുടർന്നാണ് ഹെലിക്കോപ്റ്റർ ദൗത്യത്തിന് ലഭ്യമായത്. ഡോ. ജോസ് ചാക്കോ പെരിയപ്പുറത്തിന്റെ നേതൃത്വത്തിലുള്ള മെഡിക്കൽ സംഘമാണ് ശസ്ത്രക്രിയ നടത്തുന്നത്.\nകരൾ 6.38ന് ആസ്റ്ററർ മെഡ്സിറ്റിയിലെത്തി, തുടർന്ന് എട്ടു മണിക്കൂർ നീളുന്ന ശസ്ത്രക്രിയ ആരംഭിച്ചു. അടിയന്തരമായി അവയവം മാറ്റിവയ്‌ക്കേണ്ട മൃതസഞ്ജീവനിയുടെ ലിസ്റ്റിൽ ഉൾപ്പെട്ട (സൂപ്പർ അർജന്റ് ലിസ്റ്റഡ് പേഷ്യന്റ്) എറണാകുളം സ്വദേശിയായ നാൽപത്തിയാറുകാരനാണ് കരൾ സ്വീകരിക്കുന്നത്.\nഅരവിന്ദിന്റെ മൃതദേഹം ബന്ധുക്കൾ ഏറ്റുവാങ്ങി സംസ്‌കാരത്തിനായി നാട്ടിലേയ്ക്ക് കൊണ്ടുപോയി. ജഗൻ, ആനന്ദ്, മുരുഗേശ്വരി എന്നിവർ അരവിന്ദിന്റെ സഹോദരങ്ങളാണ്.\nTags: featured newshearthelicopterkerala policekochiഅവയവദാനംഎയർ ആംബുലൻസ്കൊച്ചി


പഠിക്കാൻ മിടുക്കിയായിട്ടും ഫിസിക്സ് പരീക്ഷയ്ക്ക...\nThursday4March 2021 10:39:33 AM\nമലയാളത്തിന്റെ പ്രിയ താരകുടുംബമാണ് നടന് കൃഷ്ണകുമാറിന്റെത്. നാലു പെണ്‍മക്കളാണ് താരത്തിനുള്ളത്. മൂത്ത മകള് അഹാന കൃഷ്ണ യുവനടിയായി ഉയര്‍ന്നുവരുന്ന താരമാണ്. ഇളയ മകള് ഹന്‍സികയും ചേച്ചിക്കൊപ്പം ലൂക്ക എന്ന സിനിമയില് വേഷമിട്ടിരുന്നു. മറ്റ് രണ്ടു മക്കളില് മൂന്നാമത്തെ മകള് ഇഷാനി സിനിമയില് അരങ്ങേറ്റത്തിന് ഒരുങ്ങുകയാണ്. എന്നാൽ ഇപ്പോൾ അനിയത്തിമാരുമായി ഏറ്റവും അധികം വഴക്കുണ്ടാക്കുന്ന കാര്യം വെളിപ്പെടുത്തി കൊണ്ട് രംഗത്ത് എത്തിയിരിക്കുകയാണ്. തന്റെ യൂട്യൂബ് ചാനലിൽ പങ്കുവെച്ച ട്രൂ ഓർ ഫാൾസ് എന്ന വീഡിയോയിലൂടെയാണ് ഇക്കാര്യമാണ് അഹാന വെളിപ്പെടുത്തിയിരിക്കുന്നത്.\nതന്ഡറെ കാര്യങ്ങൾ അടുക്കും ചിട്ടയോടെ ചെയ്യുന്ന ആളാണ് ഞാൻ. വീട്ടിൽ എല്ലാം അടുക്കും ചിട്ടയേടെ എല്ലാം ഒരുക്കി വയ്ക്കണം. ആ കാര്യത്തിൽ തനിക്ക് നിർബന്ധമാണ്. എന്നാൽ സഹോദരിമാർ അങ്ങനെയല്ല. അടുക്കും ചിട്ടയുമില്ലാതെ വലിച്ചിടുന്നത് തനിക്ക് ഇഷ്ടമല്ല. തങ്ങൾ തമ്മിൽ ഏറ്റവും കൂടുതൽ അടിയുണ്ടാക്കുന്നത് ഇക്കാര്യം കൊണ്ടാണ്. അതോടൊപ്പം തന്നെ പരീക്ഷയ്ക്ക് ആദ്യമായി പരാജയപ്പെട്ടതിനെ കുറിച്ചും വെളിപ്പെടുത്തുന്നുണ്ട്. പഠിക്കാൻ മിടുക്കിയായിട്ടും ഫിസിക്സ് പരീക്ഷയ്ക്ക് ഒരിക്കൽ തോറ്റിട്ടുണ്ട്. പിന്നാലെ കോപ്പിയടിച്ചതിന് ഒരിക്കൽ മാതാപിതാക്കളെ സ്കൂളിലേയ്ക്ക് വിളിപ്പിച്ചിട്ടുണ്ടെന്നും അഹാനം വീഡിയോയിൽ പറയുന്നു. നേരത്തെയുള്ള അഭിമുഖങ്ങളിൽ അച്ഛനും അമ്മയും സഹോദരിമാരും പഠിത്തതിൽ അഹാന മിടുക്കിയായിരുന്നെന്ന് പറഞ്ഞിരുന്നു.\nഒറ്റയ്ക്ക് ഇരിക്കാൻ വളരെ ഇഷ്ടമാണ്. തന്റെ സ്വന്തം കമ്പനി ആസ്വദിക്കുന്ന വ്യക്തിയാണെന്നും അഹാന പറഞ്ഞു. ഒറ്റയ്ക്കിരിക്കുന്നത് നന്നായി എൻജോയ് ചെയ്യുന്ന ആളാണ് ഞാൻ. തനിയെ ഇരുന്ന് സംസാരിക്കാറുണ്ട്. എനിക്ക് അൽപ്പം ഭ്രാന്തുണ്ടെന്നാ അമ്മയും അനിയത്തിമാരും പറയുക," ചിരിയോടെ വിഡിയോയിലൂടെ അഹാന വ്യക്തമാക്കി.\nRead more topics: # Actress Ahana krishna,# true or false video goes viral\nActress Ahana krishna true or false video goes viral\nഎനിക്ക് നിങ്ങളെ കാണാനും നിങ്ങളെ കുറിച്ച് അറിയാനും നിങ്ങളോടൊപ്പം പ്രവര്‍ത്തിക്കാനും സാധിച്ചതില് നന്ദിയുണ്ട്; നടൻ ശ്രീനിവാസനെ കുറിച്ച് പറഞ്ഞ് നടി അഹാന\nവെള്ള സാരിയിൽ അതീവ സുന്ദരിയായി അഹാന; താരത്തിന്റെ ക്രിസ്ത്യൻ ബ്രൈഡൽ ഫോട്ടോഷൂട്ട് ചിത്രങ്ങൾ വൈറൽ\nഹൂല ഹൂപ് ഡാന്‍സുമായി നടി അഹാന കൃഷ്ണ; വീഡിയോ പകര്‍ത്തി അമ്മ സിന്ധു കൃഷ്ണ


ഏഴു പതിറ്റാണ്ടുകളായി മാർഷൽ കുടുംബത്തിനൊപ്പം മാറ്റുകുറയാതെ സൺ സൈക്കിൾ - Malayalam DriveSpark\n10 min ago നീണ്ട കാത്തിരിപ്പിന് ഒടുവിൽ പുത്തൻ ഹോണ്ട സിറ്റി എത്തി, പ്രാരംഭ വില 10.89 ലക്ഷം രൂപ\n50 min ago 2021 മോഡൽ ഇയർ റേഞ്ച് റോവർ ശ്രേണി അവതരിപ്പിച്ച് ലാൻഡ് റോവർ\nഏഴു പതിറ്റാണ്ടുകളായി മാർഷൽ കുടുംബത്തിനൊപ്പം മാറ്റുകുറയാതെ സൺ സൈക്കിൾ\nPublished: Tuesday, June 9, 2020, 18:45 [IST]\nഒരിക്കൽ മോഷ്ടിക്കപ്പെട്ട ഹെഡ്ലൈറ്റുകളും മാറ്റിസ്ഥാപിച്ച ടയറുകളും ഒഴികെ, കുടുംബത്തിലേക്ക് വന്നിട്ട് 70 വർഷങ്ങൾ പിന്നിട്ടിട്ടും സൺ സൈക്കിൾ അതേപടി തന്നെ തുടരുന്നു.\n1950 -ലാണ് മാർഷൽ.A.പെരേരയ്ക്ക് മർച്ചന്റ് നേവി സുഹൃത്ത് ജോണിന്റെ സമ്മാനം എന്ന നിലയിൽ സൈക്കിൾ ലഭിച്ചത്. മൂന്നാറിലെ കണ്ണൻ ദേവൻ ഹിൽസ് ടീ-കമ്പനിയിൽ സീനിയർ സെക്രട്ടറിയായിരുന്നു മാർഷൽ. ഇംഗ്ലണ്ടിലെ കാൾട്ടൺ ഫാക്ടറിയിൽ നിർമ്മിച്ച സൺ ബ്രാൻഡഡ് സൈക്കിളായിരുന്നു ഇത്.\nഒരു കുടുംബ സ്വത്ത് എന്നപോലെ, മാർഷൽ പെരേരയ്ക്ക് ശേഷം മൂന്ന് തലമുറകൾക്ക് സൈക്കിൾ കൈമാറി. അദ്ദേഹത്തിന്റെ മൂന്ന് മക്കൾ അലക്സാണ്ടർ ഷോർട്ട്‌പൂൾ, ഷെർലി പോൾ, സിറിൽ പെരേര എന്നിവർ ഇത് ഉപയോഗിച്ചു. അവർക്ക് പിന്നാലെ അവരുടെ കുട്ടികളും സൈക്കിൾ ഉപയോഗിച്ചു. ഇപ്പോൾ നാലാം തലമുറ, അതായത് മാർഷലിന്റെ വലിയ കൊച്ചുമക്കളാണ് ഇത് ഉപയോഗിക്കുന്നത്.\nMOST READ: കൊവിഡ് അൺലോക്ക് 1.0; ഓട്ടോറിക്ഷകളിൽ ഐസൊലേഷൻ കവറുമായി ഡ്രൈവർമാർ\nതിരുവനന്തപുരത്തെ ഒരു സോഫ്റ്റ്വെയർ കമ്പനിയിൽ ജോലി ചെയ്യുന്ന ജോൺ ജെ പോൾ, ജൂൺ 3, ലോക സൈക്കിൾ ദിനത്തിൽ സൺ സൈക്കിളിനൊപ്പം തന്റെ കുടുംബത്തിന്റെ ബന്ധത്തെ വെളിപ്പെടുത്തുന്ന ഫോട്ടോകളുടെ ഒരു പരമ്പര പോസ്റ്റ് ചെയ്തിരുന്നു. മാർഷലിന്റെ മക്കളിൽ രണ്ടാമത്തെയാളായ ഷേർലി പോളിന്റെ മൂത്ത മകനാണ് ജോൺ.\nകണ്ണൻ ദേവൻ ക്ലബിൽ പോയി ടെന്നീസ് കളിക്കാൻ എന്റെ മുത്തച്ഛൻ എല്ലാ വൈകുന്നേരവും ഈ സൈക്കിൾ ഉപയോഗിച്ചു. തന്റെ മക്കളായ എന്റെ അമ്മയും അമ്മാവന്മാരും അതും ഉപയോഗിച്ചു എന്ന് ജോൺ പറയുന്നു.\nMOST READ: ബിഎസ് VI ക്യാപ്ച്ചറിന്റെ അരങ്ങേറ്റം ഉടനെന്ന് റെനോ; കൂട്ടിന് 1.3 ലിറ്റര് ടര്‍ബോ എഞ്ചിനും\nപിന്നീട് എന്റെ അമ്മാവന്മാർ ജോലിക്ക് പോയപ്പോൾ അത് മൂന്നാറിൽ തന്നെ തുടർന്നു, അവർ സന്ദർശിക്കുമ്പോഴെല്ലാം സൈക്കിൾ ഉപയോഗിച്ചിരുന്നു. എന്റെ അമ്മയുടെ മൂത്ത സഹോദരൻ അലക്സാണ്ടർ ഷോർട്ട്‌പൂൾ ബെംഗളൂരുവിലേക്ക് പോയി.\nഅദ്ദേഹത്തിന്റെ മകൻ അനിൽ ആൽ‌ഡ്രിൻ അലക്സാണ്ടർ ഒരു ഹോക്കി കളിക്കാരനും 1999 ൽ ഇന്ത്യൻ ടീം ക്യാപ്റ്റനുമായിരുന്നു. എന്റെ അമ്മയുടെ മറ്റൊരു സഹോദരൻ സിറിൽ മാറ്റുപെട്ടിയിലേക്ക് മാറിയിരുന്നു എന്നും ജോൺ വ്യക്തമാക്കുന്നു.\nMOST READ: ഫോർച്യൂണർ ഫെയ്‌സ്‌ലിഫ്റ്റ്; ആക്‌സസറി കിറ്റ് അവതരിപ്പ് ടൊയോട്ട\n1981 -ൽ കുടുംബം തിരുവനന്തപുരത്തേക്ക് മാറി, സൈക്കിളും അവരോടൊപ്പം അങ്ങനെ തലസ്ഥാന നഗരിയിൽ എത്തി. ഷേർലിയുടെ മക്കളായ ജോർജും, ജോണും ഇത് ഉപയോഗിച്ചിരുന്നു. അവർ വളരുന്തോറും അത് അവരുടെ സ്കൂളിലേക്കും കോളേജിലേക്കുമുള്ള യാത്രകളിൽ ഒപ്പമുണ്ടായിരുന്നു.\nഇപ്പോൾ, തന്റെ സഹോദരന്റെ കുട്ടികളാണ് ഇത് ഉപയോഗിക്കുന്നത് എന്ന് ജോൺ പറയുന്നു. ഈ പതിറ്റാണ്ടുകളായി സൺ സൈക്കിൾ ഒരിക്കലും ഒരു പ്രശ്‌നമുണ്ടാക്കിയിട്ടില്ല. ഒരു തരി തുരുമ്പ് പോലും അടിച്ചിട്ടില്ല.\nകണ്ണൻ ദേവൻ ക്ലബിൽവെച്ച് പണ്ട് ലൈറ്റുകൾ മാത്രം മോഷ്ടിക്കപ്പെട്ടിരുന്നു എന്നത് ഒഴിച്ച് സൈക്കിളിന്റെ ഒരു ഭാഗവത്തിനും കേടപാടുകൾ സംഭവിച്ചിട്ടില്ല. തേയാമാനം സംഭവിക്കുന്നത് അനുസരിച്ച് ടയറുകളും മറ്റും മാറ്റിസ്ഥാപിക്കുക മാത്രമേ ചെയ്തിട്ടുള്ളൂ.\nSun Brand Cycle That Became Part Of A Kerala Family For Past 70 Years. Read in Malayalam.


'വിഡ്ഢി സുര, ആഹ്വാന സുര, കോഴ സുര, കോഴി സുര, ദാ ഇപ്പോ പരോള് സുര... അടുത്തത് എപ്പെളാ'; ജാമ്യത്തിന് കേരളത്തിലെത്തിയ മഅ്ദനിയെ പരോളുകാരനാക്കിയ സുരേന്ദ്രനെ പൊങ്കാലയിട്ട് സോഷ്യല് മീഡിയ\nതിരുവനന്തപുരം: ഡി.ജി.പി ബെഹ്‌റക്കെതിരെ ആരോപണം ഉന്നയിച്ചതിനു പിന്നാലെ എ.ഡി.ജി.പി സന്ധ്യയ്‌ക്കെതിരെയും ദിലീപ്. കേസില് ബി.സന്ധ്യയുടെയും മഞ്ജുവാര്യരുടെയും ബന്ധം ബാധിച്ചെന്നും ദിലീപിന്റെ ജാമ്യഹരജിയില് പറയുന്നു.\nവീഡിയോ കോണ്‍ഫറന്‍സിംഗിനിടെ മഞ്ജുവിന്റെയും ശ്രീകുമാറിന്റെയും പേരു പറഞ്ഞപ്പോള് വീഡിയോ കോണ്‍ഫറന്‍സിംഗ് ഓഫാക്കിയെന്നും ജാമ്യഹരജിയിലുണ്ട്. മഞ്ജു വാര്യരായിരുന്നു കേസില് നടി ആക്രമിക്കപ്പെട്ട സംഭവത്തില് ഗൂഢാലോചന ഉണ്ടെന്നാദ്യം ഉന്നയിച്ചിരുന്നത്.\nആലുവ പൊലീസ് ക്ലബിലെ ചോദ്യം ചെയ്യല് ഐ.ജി. ദിനേശ് കശ്യപിനെ അറിയിക്കാതെയാണെന്നും ദിലീപ് പറയുന്നു. നേരത്തെ ഡി.ജി.പി ബെഹ്‌റക്കെതിരെയും ജാമ്യഹരജിയില് ദിലീപ് ആരോപണം ഉന്നയിച്ചിരുന്നു\nAlso Read:‘ന്യൂനപക്ഷങ്ങള് ഏറ്റവും സുരക്ഷിതര് ഇന്ത്യയില്’; ഹമീദ് അന്‍സാരിയ്ക്ക് മറുപടിയുമായി വെങ്കയ്യ നായിഡു\nപള്‍സര് സുനി ജയിലില് നിന്ന് നാദിര്‍ഷയെ വിളിച്ചെന്നും ഫോണ് സംഭാഷണം ബെഹ്‌റയ്ക്ക് വാട്‌സാപ്പ് വഴി അയച്ചുകൊടുത്തെന്നും ജാമ്യഹരജിയിലുണ്ട്.


വീട്ടുകാര് സംസാരിക്കുന്നിടത്ത് കുശിനിക്കാര് സംസാരിക്കണ്ട, അനാശാസ്യക്കേസില് പ്രതിയായി താന് പാര്‍ട്ടിക്ക് ഒരു നാണക്കേടും ഉണ്ടാക്കിയിട്ടില്ല: ഉണ്ണിത്താനെതിരെ ആഞ്ഞടിച്ച് മുരളീധരന് | Webdunia Malayalam\nതിരുവനന്തപുരം, ചൊവ്വ, 27 ഡിസം‌ബര് 2016 (14:30 IST)\nഒന്നിച്ച് പോകേണ്ടവര് ചരിത്രം നോക്കില്ല; മുന്നണിയുടെ സുഖ-ദുഃഖങ്ങളില് മാണിയും പങ്കാളിയാണ്: മാണിക്ക് മറുപടിയുമായി കെ മുരളീധരന്\nകേസുകളില് വീഴ്ച വരുത്തിയതിനാണ് സെന്‍കുമാറിനെ മാറ്റിയത്; അത് രാഷ്‌ട്രീയ താല്പര്യമല്ലെന്നും പിണറായി വിജയന്\nവട്ടിയൂര്‍ക്കാവില് കെ മുരളീധരന് ജയം\nരാജ്‌മോഹന് ഉണ്ണിത്താനെതിരെ രൂക്ഷവിമര്‍ശനവുമായി കെ.മുരളീധരന് എംഎല്‍എ. വീട്ടുകാര് സംസാരിക്കുന്ന സ്ഥലത്ത് കുശിനിക്കാര് സംസാരിക്കേണ്ട ആവശ്യമില്ല, അനാശാസ്യക്കേസില് പ്രതിയായി താന് പാര്‍ട്ടിക്ക് ഒരു തരത്തിലുള്ള നാണക്കേടും ഉണ്ടാക്കിയിട്ടില്ല. പാര്‍ട്ടി പ്രസിഡന്റിന് പകരമായി ആരും കുരയ്‌ക്കേണ്ടതില്ലെന്നും മുരളീധരന് പരിഹസിച്ചു. കേരളത്തിൽ പ്രതിപക്ഷമില്ല, ഭരണപക്ഷവും പ്രതിപക്ഷവും സിപിഎം തന്നെയാണെന്ന തന്റെ പ്രസ്താവനയില് ഇപ്പോളും ഉറച്ചു നില്‍ക്കുന്നതായും അദ്ദേഹം പറഞ്ഞു.\nമാധ്യമശ്രദ്ധ ലഭിക്കുന്നതിനാണ് മുരളീധരന് ഇത്തരം പ്രസ്താവനകള് നടത്തുന്നത്. ഡിസിസിയുടെ ഒരു പരിപാടികള്‍ക്ക് പോലും അദ്ദേഹം പങ്കെടുക്കാറില്ല. മാത്രമല്ല എക്കാലത്തും നേതാക്കളെ അപമാനിച്ച പാരമ്പര്യമാണ് മുരളീധരനുള്ളതെന്നുമാണ് രാജ്മോഹന് ഉണ്ണിത്താന് കഴിഞ്ഞ ദിവസം പറഞ്ഞത്. അതേസമയം, കെ. മുരളീധരന്റെ പാര്‍ട്ടി വിമര്‍ശനത്തിനെതിരെ രാജ്‌മോഹന് ഉണ്ണിത്താന് രംഗത്തെത്തിയതില് എ ഗ്രൂപ്പും അനിഷ്ടം പ്രകടമാക്കിയിട്ടുണ്ട്.\nസർക്കാരിന്റെ ഭരണപരാജയം ഉയർത്തിക്കാണിക്കാൻ പ്രതിപക്ഷത്തിന് സാധിച്ചിട്ടില്ലെന്നും പ്രതിപക്ഷമെന്ന നിലയിൽ യുഡിഎഫ് വൻ പരാജയമാണെന്നും വ്യക്തമാക്കി ഘടകകക്ഷിക‌ൾ രംഗത്തെത്തിയിരുന്നു. മുസ്ലീം ലീഗും കേരളാ കോണ്‍ഗ്രസ് ജേക്കബ് വിഭാഗവുമാണ് യു ഡി എഫ് നേതൃത്വത്തിനെതിരെ രംഗത്ത് വന്നത്. പ്രധാനപ്പെട്ട കാര്യങ്ങളിൽ ചർച്ച ചെയ്യുന്നതിലും ഭരണ പരാജയം ഉയര്‍ത്തിക്കാട്ടി പ്രതിഷേധം രേഖപ്പെടുത്തുന്നതിനും പ്രതിപക്ഷം പരാജയപ്പെട്ടുവെന്ന് ലീഗും ആരോപിച്ചിരുന്നു.\nRaj Mohan Unnithan തിരുവനന്തപുരം\nപരിപാടികള് നടക്കുന്ന സ്ഥലങ്ങളില് സിസിടിവി ക്യാമറകള് സ്ഥാപിക്കണം. മതിയായ വെളിച്ചവും ...\nസർക്കാരിന്റെ ഭരണപരാജയം ഉയർത്തിക്കാണിക്കാൻ പ്രതിപക്ഷത്തിന് സാധിച്ചിട്ടില്ലെന്നും ...


water | നിന്നുകൊണ്ട് വെള്ളം കുടിച്ചാൽ... - Malayalivartha.com Widgets Magazine\nവാക്സിൻ സ്വീകരിച്ച തെലങ്കാന ആരോഗ്യ പ്രവർത്തകൻ അന്തരിച്ചു; കടുത്ത നെഞ്ചുവേദനയെ തുടർന്ന് ആശുപത്രിയയിൽ എത്തുന്നതിനു മുൻപാണ് മരിച്ചത്\nപ്രവാസികൾക്ക് ആശ്വാസമായി ആ വാർത്ത; സൗദിയിൽ വധശിക്ഷകളുടെ എണ്ണം കുത്തനെ കുറഞ്ഞു, 2019 നെ അപേക്ഷിച്ച് 85 ശതമാനം കുറവാണിത് രേഖപ്പെടുത്തുന്നത്, പ്രാകൃത ശിക്ഷകൾ ഒഴിവാക്കിയത് സൗദി കിരീടാവകാശി മുഹമ്മദ് ബിൻ സൽമാന്റെ പരിഷ്കരണങ്ങളുടെ ഭാഗമായി\n'എന്റെ ഒരു ഗംഭീര സീൻ നടക്കുമ്പോൾ വീട്ടിലിരുന്ന് അത് കാണുന്ന എന്റെ അവസ്ഥ. സീരിയൽ മുഴുവൻ കാണും. പക്ഷെ എന്റെ സീൻ വരുമ്പോ ഇതാ അവസ്ഥ...' കുറിപ്പ് പങ്കുവച്ച് ജിഷിൻ\nകെ. സുധാകരന് കെ.പി.സി.സി പ്രസിഡന്റ് ആകും; സുധാകരനെ ഹൈകമാന്‍ഡ് വിളിപ്പിച്ചു; മുല്ലപ്പള്ളി സ്ഥാനമൊഴിയാനുള്ള സന്നദ്ധത അറിയിച്ചു; യു.ഡി.എഫ് കണ്‍വീനര് സ്ഥാനത്ത് നിന്നും എം.എം ഹസ്സനെ നീക്കാനും സാധ്യത; ഗ്രൂപ്പുകള് എതിര്‍ക്കില്ല\nസ്പ്രിംക്ലര് അന്വേഷണ കമ്മീഷന് റിപ്പോര്‍ട്ട് പുറത്ത് വിട്ടാതിരുന്നത് മണ്ടത്തരം; റിപ്പോര്‍ട്ട് തയ്യാറാക്കിയ എം. മാധവന്‍നമ്പ്യാര്; ആറു മാസത്തോളം എടുത്താണ് കമ്മീഷന് റിപ്പോര്‍ട്ട് തയ്യാറാക്കിയത്; റിപ്പോര്‍ട്ടിനോട് അനുകൂല പ്രതികരണമാണ് മുഖ്യമന്ത്രിയുടെ ഭാഗത്തുനിന്ന് ഉണ്ടായിരുന്നത്\nസി എ വിദ്യാര്‍ത്ഥിനിയായിരുന്ന 25കാരിയെ ആവിശ്യത്തിന് ഭക്ഷണവും വെള്ളവും നൽകാതെ ആറുമാസത്തോളം പൂട്ടിയിട്ടു; കഴിഞ്ഞ എട്ടുദിവസമായി യുവതി മുഴുപ്പട്ടിണി... കുടിപ്പിച്ചത് മൂത്രം മാത്രം! അയൽക്കാർ പോലീസിൽ അറിയിച്ചതോടെ കണ്ട കാഴ്ച്ച ഭയാനകം...\nഹോം ആരോഗ്യം ആയുര്‍വേദം\nനിന്നുകൊണ്ട് വെള്ളം കുടിച്ചാൽ...\n21 FEBRUARY 2018 02:11 PM IST\nപ്രമേഹവും പ്രമേഹാനുബന്ധ രോഗങ്ങളും അലട്ടുകയാണോ ? ശാശ്വത പരിഹാരം നേടാം ആയുർവേദത്തിലൂടെ\nഭർത്താക്കന്മാരുടെ ശ്രദ്ധയ്ക്ക് ; ഗർഭിണികൾക്ക് വേണ്ട പരിചരണങ്ങൾ ;ആയുർവേദം പറയുന്നത് അറിയൂ\nഉപ്പൂറ്റി വേദന എന്ന 'കുതികാല് വേദന'\nകുടവയര് ഒരു ശാപമാകുമ്പോള് സുരക്ഷയുമായി കടുവെണ്ണ മസാജ്\nസമഗ്രമായ ഒരു ചികിൽസാ സമ്പ്രദായമാണ് ആയുർവേദം - രോഗം വന്നിട്ടു ചികിൽസിക്കുന്നതിനേക്കാൾ നല്ലത്, രോഗം വരാതെ സൂക്ഷിക്കലാണ് എന്ന് ആയിരക്കണക്കിനു വർഷങ്ങൽ മുൻപേ പ്രഖ്യാപിച്ച ശാസ്ത്രം. പാർശ്വഫലങ്ങളൊന്നുംതന്നെയില്ലാത്ത ശാസ്ത്രശാഖയാണ് ആയുർവേദം. അതുകൊണ്ടാണ് കേരളത്തിന്റെ തനതു ചികിത്സാരീതിയായ ആയുര്‍വേദം അന്യനാടുകളില് പോലും അംഗീകാരം നേടുന്നത്. ഭക്ഷണം പോലെത്തന്നെ ശാരീരിക പ്രവര്‍ത്തനങ്ങള്‍ക്ക് വളരെ പ്രധാനപ്പെട്ട ഒന്നാണ് വെള്ളം. വെള്ളം കുടിച്ചില്ലെങ്കിൽ പലതരം ആരോഗ്യപ്രശ്‌നങ്ങളുമുണ്ടാകും. എന്നാൽ വെള്ളം വെറുതേ കുടിച്ചാലൊന്നും ആരോഗ്യം ലഭിക്കില്ല.\nവെള്ളം ആരോഗ്യകരമായി കുടിയ്ക്കാന് ആയുര്‍വേത്തിൽ ചില പ്രത്യേക വഴികള് പറയുന്നുണ്ട്. ദാഹം തോന്നുമ്പോള് ദിവസവും എട്ടുഗ്ലാസ് വെള്ളം കുടിയ്ക്കണമെന്നു പറയുമ്പോഴും ദാഹം തോന്നുമ്പോള് മാത്രം വെള്ളം കുടിയ്ക്കാനാണ് ആയുര്‍വേദം പറയുന്നത്. പലരുടേയും ശരീരത്തിന് പല അളവിലുമാകും വെള്ളം വേണ്ടത്. ചിലരുടെ ശരീരത്തിന് കൂടുതല് വെള്ളം ഉള്‍ക്കൊള്ളാന് സാധിയ്ക്കില്ല. ഇത് ആരോഗ്യപ്രശ്‌നങ്ങള്‍ക്കും ഇടയാക്കും. രോഗങ്ങളൊന്നുമില്ലാതെ നല്ല മഞ്ഞ നിറത്തിലെ മൂത്രം ആവശ്യത്തിന് വെള്ളമില്ലെന്ന സൂചനയാണ് നല്‍കുന്നത്. സാധാരണ നിറത്തിലെ മൂത്രം ആവശ്യത്തിന് വെള്ളമുണ്ടെന്ന സൂചനയും. ഇതുപോലെ വരണ്ട ചര്‍മമുള്ളവരും ചുണ്ടുവരണ്ടാലുമെല്ലാം നല്ലപോലെ വെള്ളം കുടിയ്ക്കുക. വെള്ളം ഇരുന്നുകുടിയ്ക്കണമെന്നാണ് ആയുര്‍വേദം പറയുന്നത്. നിന്നു കുടിയ്ക്കുമ്പോള് വെള്ളം പെട്ടെന്നു സന്ധികളിലും മറ്റും ഒരുമിച്ചെത്തി വാതം പോലുള്ള രോഗങ്ങള്‍ക്കു വരെ കാരണമാകുമെന്നും ആയുര്‍വേദം പറയുന്നു.\nഇരുന്നു വെള്ളം കുടിയ്ക്കുമ്പോള് മസിലുകളും മറ്റും നല്ലപോലെ റിലാക്‌സ് ആയി വെള്ളം കുടിയ്ക്കുന്നതിന്റെ ഗുണം ലഭിയ്ക്കും. കിഡ്‌നിയുടെ പ്രവര്‍ത്തനത്തിനും വെള്ളം ഇരുന്നു കുടിയ്ക്കുന്നതാണ് നല്ലത്. ഒറ്റ വലിയ്ക്ക് കൂടുതല് വെള്ളം കുടിയ്ക്കുന്നത് നല്ലതല്ലെന്നും ആയുര്‍വേദം പറയുന്നു. ഭക്ഷണം പല തവണയായി കഴിയ്ക്കുന്നതാണ് നല്ലതെന്നു പറയും പോലെ പല തവണയായി വെള്ളം കുടിയ്ക്കുന്നതാണ് കൂടുതല് ഗുണകരം. ആയുര്‍വേദമനുസരിച്ച് ശരീരത്തില് വാതദോഷമുള്ളവര് ഭക്ഷണശേഷം 1 മണിക്കൂര് കഴിഞ്ഞു മാത്രം വെള്ളം കുടിയ്ക്കുക. ഇത് നല്ല ദഹനത്തിന് സഹായിക്കും. പിത്തദോഷമുള്ളവര് ഭക്ഷണത്തിനിടയില് വെള്ളം കുടിയ്ക്കുന്നതാണ് ദഹനത്തിനു നല്ലത്. കഫപ്രകൃതമുള്ളവര്‍ക്ക് തടി കൂടാനുള്ള സാധ്യതയേറെയാണ്. ഇവര് ഭക്ഷണത്തിന് മുന്‍പു വെള്ളം കുടിയ്ക്കുന്നത് തടി കുറയ്ക്കാന് നല്ലതാണ്.\nതണുത്ത വെള്ളം, പ്രത്യേകിച്ചും ഐസ് വാട്ടര് കുടിയ്ക്കരുതെന്ന് ആയുര്‍വേദം പറയുന്നു. ഇളംചൂടുവെള്ളമോ സാധാരണ താപനിലയിലുള്ള വെള്ളമോ ആണ് ഏറ്റവും നല്ലത്. തണുത്ത വെള്ളം ദഹനപ്രശ്‌നങ്ങളുണ്ടാക്കും. രക്തസഞ്ചാരവും കുറയ്ക്കും. കോപ്പര്, സില്‍വര് കോപ്പര്, സില്‍വര് പാത്രങ്ങളില് സൂക്ഷിച്ച വെള്ളം കുടിയ്ക്കാനാണ് ആയുര്‍വേദം പറയുന്നത്. ഇത് ശരീരത്തിലെ വാത,പിത്ത, കഫദോഷങ്ങള് ഒഴിവാക്കാന് നല്ലതാണ്. കോപ്പറില് ആന്റിഓക്‌സിഡന്റുകളും ആന്റിബാക്ടീരിയല് ഗുണങ്ങളുമുണ്ട്. ക്യാന്‍സറടക്കമുളള രോഗങ്ങള് തടയാം. വെള്ളിയില് സൂക്ഷിച്ച വെള്ളത്തിന് ദഹനം മെച്ചപ്പെടുത്താന് കഴിയും. ശരീരത്തിന് സുഖം നല്‍കും. ചൂടുവെള്ളം കുടിയ്ക്കുന്നത് കൊളസ്‌ട്രോള് കുറയ്ക്കാനും ധമനികളിലെ തടസം നീക്കാനും ഏറെ നല്ലതാണ്.\nമഞ്ഞളിട്ടു തിളപ്പിയ്ക്കുന്ന വെള്ളം രാവിലെ കുടിയ്ക്കുന്നതും നല്ലതാണെന്നു ആയുര്‍വേദം പറയുന്നു. ഭക്ഷണശേഷം അര മണിക്കൂര് കഴിഞ്ഞോ ഭക്ഷണത്തിന് അര മണിക്കൂര് മുന്‍പോ വെള്ളം കുടിയ്ക്കുന്നതാണ് ആരോഗ്യകരമായ രീതിയെന്നും ആയുര്‍വേദം അനുശാസിയ്ക്കുന്നു. രാവിലെ വെറുംവയറ്റില് വെള്ളം കുടിച്ചു ദിവസം തുടങ്ങണമെന്ന് ആയുര്‍വേദം പറയുന്നു. ഉഷാപാന് എന്നാണ് ഇതിന് പറയുന്നത്. ഇത് ശരീരത്തിലെ ടോ്ക്‌സിനുകള് നീക്കം ചെയ്യുന്നു. തടി കുറയ്ക്കുന്നതടക്കം ഒരുപിടി ആരോഗ്യഗുണങ്ങള് നല്‍കുകയും ചെയ്യുന്നു. വേനല്‍ക്കാലത്തു പ്രത്യേകിച്ചും നല്ലതുപോലെ വെള്ളം കുടിയ്ക്കണമെന്നും ആയുര്‍വേദം പറയുന്നു. രാവിലെ ഇഞ്ചി ചതച്ചിട്ട വെള്ളം കുടിയ്ക്കുന്നത് വയറിന്റെ ആരോഗ്യത്തിന് ഏറെ നല്ലതാണ്. ദഹനപ്രക്രിയ ശക്തിപ്പെടുത്താനും അപചയപ്രക്രിയ ശക്തിപ്പെടുത്തി തടി കുറയ്ക്കാനും ഇത് ഏറെ നല്ലതാണ്. സ്വര്‍ണം അധികം പേരും അനകൂലിക്കില്ലെങ്കിലും ശുദ്ധമായ സ്വര്‍ണം വെള്ളത്തിലിട്ടു തിളപ്പിച്ചു കുടിയ്ക്കുന്നത് ശരീരത്തിന് ഏറെ നല്ലതാണെന്ന് ആയുര്‍വേദം പറയുന്നു. തങ്കഭസ്മം ഉപയോഗിയ്ക്കുന്നതും ആയുര്‍വേദവഴിയായതിന് കാരണമിതാണ്.\nവെള്ളത്തില് നാരങ്ങ, പുതിന, പെരുഞ്ചീരകം എന്നിവയിട്ടു കുടിയ്ക്കുന്നത് നല്ലതാണ്. ഓരോ അരക്കപ്പ് വെള്ളത്തിലും ഓരോ അരക്കപ്പ് വെള്ളത്തിലും5ജീരകം, പെരുഞ്ചീരക, മല്ലി എന്നിവയിട്ടു 10 മിനിറ്റു വീതം തിളപ്പിയ്ക്കുക. ഇത്2മിനിറ്റു വച്ച ശേഷം ഊറ്റിയെടുത്തു കുടിയ്ക്കാംദഹനത്തിനും ശ്വാസത്തിന്റെ ദുര്‍ഗന്ധം മാറുന്നതിനും ആയുര്‍വേദം അനുശാസിയ്ക്കുന്ന പ്രധാന വഴിയാണിത്. ശരീരം വൃത്തിയാക്കാന് ഇത് സഹായിക്കും. ചന്ദനം, ഏലയ്ക്ക, പുതിന ചന്ദനം, ഏലയ്ക്ക, പുതിന എന്നിവ ചേര്‍ത്തു തിളപ്പിയ്ക്കുന്ന വെള്ളം ശരീരത്തിലെ പിത്തദോഷങ്ങളകറ്റാന് ഏറെ നല്ലതാണ്. ഇത് ദഹനത്തിനും അപചയപ്രക്രിയക്കും വേണ്ട ഊര്‍ജം നല്‍കുന്നു. ശരീരം തണുപ്പിയ്ക്കാനും തടി കുറയ്ക്കാനുമെല്ലാം ഏറ്റവും ചേര്‍ന്ന വഴിയാണിത്. തണുത്ത ഒരു ഗ്ലാസ് വെള്ളത്തില് തണുത്ത ഒരു ഗ്ലാസ് വെള്ളത്തില് അര ടീസ്പൂണ് തേന് ചേര്‍ത്തു കുടിയ്ക്കുന്നതും നല്ലതാണെന്ന് ആയുര്‍വേദം പറയുന്നു. ഇത് ശരീരാകൃതി കാത്തുസൂക്ഷിയ്ക്കാന് ഏറെ നല്ലതാണ്.\nവാക്സിൻ സ്വീകരിച്ച തെലങ്കാന ആരോഗ്യ പ്രവർത്തകൻ അന്തരിച്ചു; കടുത്ത നെഞ്ചുവേദനയെ തുടർന്ന് ആശുപത്രിയയിൽ എത്തുന്നതിനു മുൻപാണ് മരിച്ചത് (8 minutes ago)\nപ്രവാസികൾക്ക് ആശ്വാസമായി ആ വാർത്ത; സൗദിയിൽ വധശിക്ഷകളുടെ എണ്ണം കുത്തനെ കുറഞ്ഞു, 2019 നെ അപേക്ഷിച്ച് 85 ശതമാനം കുറവാണിത് രേഖപ്പെടുത്തുന്നത്, പ്രാകൃത ശിക്ഷകൾ ഒഴിവാക്കിയത് സൗദി കിരീടാവകാശി മുഹമ്മദ് ബിൻ സൽ (12 minutes ago)\n'എന്റെ ഒരു ഗംഭീര സീൻ നടക്കുമ്പോൾ വീട്ടിലിരുന്ന് അത് കാണുന്ന എന്റെ അവസ്ഥ. സീരിയൽ മുഴുവൻ കാണും. പക്ഷെ എന്റെ സീൻ വരുമ്പോ ഇതാ അവസ്ഥ...' കുറിപ്പ് പങ്കുവച്ച് ജിഷിൻ (18 minutes ago)\nകെ. സുധാകരന് കെ.പി.സി.സി പ്രസിഡന്റ് ആകും; സുധാകരനെ ഹൈകമാന്‍ഡ് വിളിപ്പിച്ചു; മുല്ലപ്പള്ളി സ്ഥാനമൊഴിയാനുള്ള സന്നദ്ധത അറിയിച്ചു; യു.ഡി.എഫ് കണ്‍വീനര് സ്ഥാനത്ത് നിന്നും എം.എം ഹസ്സനെ നീക്കാനും സാധ്യത; ഗ്ര (24 minutes ago)\nസ്പ്രിംക്ലര് അന്വേഷണ കമ്മീഷന് റിപ്പോര്‍ട്ട് പുറത്ത് വിട്ടാതിരുന്നത് മണ്ടത്തരം; റിപ്പോര്‍ട്ട് തയ്യാറാക്കിയ എം. മാധവന്‍നമ്പ്യാര്; ആറു മാസത്തോളം എടുത്താണ് കമ്മീഷന് റിപ്പോര്‍ട്ട് തയ്യാറാക്കിയത്; റിപ്പ (1 hour ago)\nസി എ വിദ്യാര്‍ത്ഥിനിയായിരുന്ന 25കാരിയെ ആവിശ്യത്തിന് ഭക്ഷണവും വെള്ളവും നൽകാതെ ആറുമാസത്തോളം പൂട്ടിയിട്ടു; കഴിഞ്ഞ എട്ടുദിവസമായി യുവതി മുഴുപ്പട്ടിണി... കുടിപ്പിച്ചത് മൂത്രം മാത്രം! അയൽക്കാർ പോലീസിൽ അറിയി (1 hour ago)\nഅടിയന്തര പ്രമേയം തള്ളി; പ്രതിപക്ഷം ഇറങ്ങിപോയി; 12 മണിക്ക് ആരംഭിച്ച ചര്‍ച്ച രണ്ടുമണി വരെ തുടര്‍ന്നു; സഭയെ തെറ്റിധരിപ്പിച്ച ധനമന്ത്രി രാജി വയ്ക്കണമെന്ന് പ്രതിപക്ഷം; സംസ്ഥാന നിയമസഭയോട് സിഎജി അനാദരവ് കാണി (1 hour ago)\nഇരുപതിനടുത്ത് പ്രായം... വെളുത്ത നിറമുള്ള യുവാവ് പൂര്‍ണ്ണ നഗ്നനായാണ് അകത്തു കയറി... അകത്തു കടന്ന് ഉള്ളില് എന്തോ പൊടി വിതറിയ ശേഷം ചെയ്തത്; കോഴിക്കോട് ജില്ലയിലെ കക്കട്ടില് ടൗണില് നടന്ന മോഷണത്തിന്റെ സി (1 hour ago)\nപേട്ടയിലെ മെട്രോ പാർക്കിങ് അടച്ചു ;റോഡിൽ ഗതാഗത തടസ്സം; അനധികൃതമായി വാഹനങ്ങൾ പാർക്ക് ചെയ്യുന്നതിനാൽ മോട്ടോർ വാഹന വകുപ്പ് യാത്രക്കാരിൽ നിന്നും പിഴ ഈടാക്കുന്നത് തുടരുന്നു (1 hour ago)\n'ഈ സിനിമ കണ്ടു ഒരാൾ എങ്കിലും മാറി ചിന്തിച്ചാൽ അത് നിങ്ങടെ മാത്രം വിജയമാണ് ജിയോ ചേട്ടാ, ഇനി എനിക്ക് ഒരു ചോദ്യം ചോദിക്കാനുണ്ട്. "ഈ സിനിമയിൽ അഭിനയിച്ച സുരാജേട്ടനും നിമിഷ ചേച്ചിക്കും ശമ്പളം തുല്യം ആയിരുന് (2 hours ago)\nമഞ്ചേശ്വരം എംഎല്‍എ എം.സി. കമറുദ്ദീന് ഉള്‍പ്പെട്ട ഫാഷന് ഗോള്‍ഡ് തട്ടിപ്പ് കേസില് ഇഡി ചോദ്യം ചെയ്യല് തുടരുന്നു (2 hours ago)\nബറ്റാലിയൻ ഉത്തരവ് കിട്ടാതെ ഐ .പി .ആർ .ടി .സി പോലീസ് ഉദ്യോഗാർഥികൾ (2 hours ago)\nകുറച്ച് ബ്രെസ്റ്റും വയറും കാണുന്നു എന്നല്ലേ ഉള്ളൂ അത് എല്ലാവർക്കും ഉള്ളത് തന്നെയല്ലേ! വിമർശകരുടെ കമന്റ് അതിരുവിട്ടപ്പോൾ ഫോട്ടോ ഷൂട്ടിലെ മോഡൽ തന്നെ പ്രതീകരണവുമായി രംഗത്ത്; ഏറ്റെടുത്ത് സോഷ്യൽമീഡിയ... (2 hours ago)\nഓപ്പറേഷന് സ്‌ക്രീനിന്റെ ഭാഗമായി തുടങ്ങിയ നടപടികൾ ഉദ്യോഗസ്ഥര് വിഐപി വാഹനങ്ങളിൽ നടപ്പിലാക്കുന്നില്ല എന്ന് ആക്ഷേപം (2 hours ago)\nസംസ്ഥാനത്ത് വീണ്ടും പക്ഷിപ്പനി സ്ഥിരീകരിച്ചു.... ആലപ്പുഴ ജില്ലയിലെ കൈനകരിയില് ചത്ത താറാവ് ഉള്‍പ്പടെയുള്ള 500 ഓളം പക്ഷികള്‍ക്കാണ് പക്ഷിപ്പനി സ്ഥിരീകരിച്ചത് (2 hours ago)


Kerala News ( ജനങ്ങളും, സർക്കാരും !!): ശ്വേതക്ക് പെണ്‍കുഞ്ഞ്; പ്രസവം ക്യാമറയിലാക്കി !!\nഗര്‍ഭത്തിലുള്ള കുട്ടിയും അമ്മയും തമ്മിലുള്ള ആത്മബന്ധമാണ് സിനിമയുടെ പ്രമേയം. ശ്വേത ഗര്‍ഭിണിയായതു മുതലുള്ള കാര്യങ്ങള് ബ്ലെസി പലപ്പോഴായി ചിത്രീകരിച്ചിരുന്നു.മുംബൈ അന്ധേരി വെസ്റ്റിലെ ഡോ. നാനാവതി നഴ്‌സിങ് ഹോമില് വൈകിട്ടായിരുന്നു പ്രസവം. ഒരാഴ്ചയായി ബ്ലസിയും സംഘവും മുംബൈയില് താമസിക്കുകയാണ്. രണ്ടു ദിവസം മുന്‍പുതന്നെ പ്രസവമുറിയില് ക്യാമറകള് വച്ചു ട്രയലും നടത്തി. പ്രസവസമയത്ത് മുറിയ്ക്കുള്ളില് ഭര്‍ത്താവ് ശ്രീവത്സ മേനോനും സംവിധായകനും ക്യാമറാമാനായ ജിബു ജേക്കബും അസിസ്റ്റന്റ് ക്യാമറാമാന്മാരായ ബിനുവും ജോബിയുമാണ് പ്രസവസമയത്ത് മുറിയില് ഉണ്ടായിരുന്നത്. ഉച്ചയോടെയാണ്‌ശ്വേതയ്ക്ക് പ്രസവവേദന തുടങ്ങിയത്. 4.45നു പ്രസവമുറിയിലേക്കു മാറ്റി. പ്രസവം ഇരുപതു മിനിറ്റോളമാണു ചിത്രീകരിച്ചത്. ശസ്ത്രക്രിയയ്ക്കു തയാറെടുപ്പുകള് നടത്തിയിരുന്നെങ്കിലും സുഖപ്രസവമായിരുന്നു. ശ്വേത മകളെ ഉമ്മവയ്ക്കുന്ന രംഗത്തോടെയാണ് ബ്ലെസി കട്ട് പറഞ്ഞത്.


ഔവൈയാർ പ്രാർഥിക്കുന്നു. – Prathipaksham\nAugust 9, 2019. 9:14 am August 9, 2019. 9:18 am\nകർക്കടമാസം. മടിച്ചു മടിച്ചു പെയ്യാതെ നിൽക്കുകയായിരുന്ന മഴ പെട്ടെന്ന് കനത്തു. മഴ പെരുത്തു വീഴുന്നതോടെ ഭൂമി മദിക്കും. പിന്നെ അവൾക്ക് ഭ്രാന്താണ്. വിങ്ങി നിന്ന അവൾ ഉരുൾപൊട്ടി എല്ലാം തകർത്തെറിഞ്ഞ് ഒഴുകി ശമിക്കും. ഔവൈയാറുകളുടെ ഇന്ദ്രിയങ്ങളഞ്ചിലും കാമനകൾ നിറഞ്ഞുള്ള ഒഴുകിപ്പരക്കലല്ലേ പ്രളയം. മഴയും നദിയും മണ്ണും പെണ്ണാണെന്നാണ് കാവ്യഭാവന .\nസുഗതകുമാരിയുടെ രാത്രിമഴ എന്ന കവിതയിൽ കവിയുടെ സൗഭാഗ്യകാലങ്ങളിലും രോഗശയ്യയിലുമൊക്കെ സാന്നിധ്യമായി മഴയുണ്ട്. ഞാനുമിതുപോലെ രാത്രിമഴപോലെ എന്നെഴുതി മലയാളത്തിലെ ഏറ്റവും മികച്ച ഭാവഗീതങ്ങളിലൊന്ന് ശമിക്കുന്നു. ഇരുട്ടത്തു പതുങ്ങി എത്തുന്ന മഴയും കവിയും ഇന്ദ്രിയങ്ങളെ അടക്കിവെയ്ക്കുന്നവരാണ്. വികാരങ്ങൾ അമർത്തിവെച്ച് ഭ്രാന്തു പിടിപെട്ടവരാണവർ. കൊടും കേടു ബാധിച്ച പാവം മനസ്സിനെ മുറിച്ചുമാറ്റി രോഗം ഭേദമാക്കാൻ കഴിയില്ലെന്നറിയുന്ന നിസ്സഹായർ .\nമഴ തിമിർത്തു തുടങ്ങിയതോടെ പല കാവ്യ പ്രണയികളും വിജയലക്ഷ്മിയുടെ ‘മഴ’ എന്ന കവിത ഓർത്തെടുക്കുന്നതു കണ്ടു. കണ്ടമാനം ആലപിക്കപ്പെട്ട കവിതയാണ് മഴ . അവിടെയും മഴ മാസം കവിയ്ക്ക് സാന്ത്വനമാണ്. ‘ആടിമാസമേ നിന്നസിതം മുഖം നീലകേശം നിലയ്ക്കാത്ത സാന്ത്വനം’\n‘മഴ’ എന്ന കവിതയിലും പെണ്ണോർമ്മകളാണ് നിറഞ്ഞു കവിയുന്നത്. ഒരു പുരാണ സ്മൃതിബിംബം കവിതയിലുണ്ട്. ‘ കൂട്ടുകാരാ ഞെരിയുന്ന കൈവിരൽ കോർത്തു ഞാൻ നിന്റെ തേരുകൾ കാക്കിലും .’ കർക്കടത്തിലൊരു രാമായണ സ്മൃതി. പ്രിയനു പരാജയം വരാതിരിക്കാനായി ഇളകിത്തെറിച്ച ആണിക്കു പകരമായി കൈവിരൽ കയറ്റി തേര് തകരാതെ കാത്ത പ്രണയിനി. അന്നത്തെ വരം കടമായി സൂക്ഷിച്ച് പിന്നീട് കടം വീട്ടാൻ ആവശ്യപ്പെട്ടതിന്റെ പേരിൽ അപഹസിക്കപ്പെട്ടവൾ .ഒറ്റപ്പെട്ടുപോയവൾ. അടക്കാത്ത കാമ ചാരിണി എന്നൊക്കെയാണ് അധിക്ഷേപം. ഇതിഹാസം പിറന്നിട്ട് ആയിരത്താണ്ടു കഴിഞ്ഞിട്ടും വിജയലക്ഷ്മിയുടെ കാവ്യഭാവനയിലെ കൂട്ടുകാരി കൂട്ടുകാരനെ ഓർത്തു പറയുന്നത് ആ കടം ഓർത്തുവെയ്ക്കില്ലെന്നാണ് . ഓർമ്മകൾക്കില്ല ചാവും ചിതകളും ഊന്നു കോലും ജരാനര ദു:ഖവും.\nവികാരങ്ങളുടെ അമർത്തിവെയ്ക്കൽ മുഖ്യഭാവമായതുകൊണ്ടാണ് ഈ കവിത ആവർത്തിച്ച് ആലപിക്കപ്പെടുന്നത്. മഴ ആർത്തലച്ചു പെയ്യുന്നതും ആടിമാസം കാമോന്മാദം പടർത്തുന്നതും അറ്റ വിരലിന്റെ പ്രണയ നീറ്റലാറ്റാൻ നീണ്ട രതികളിൽ മുഴുകി കടം മതിവരാതെ വീട്ടിക്കൊണ്ടിരിക്കുന്നതും ആവിഷ്കരിക്കുന്ന ഒരു കവിതയാണെങ്കിൽ അത് പെൺ കവിതകൾ എന്ന അറയിൽ ഒതുങ്ങപ്പെട്ടേനേം. ബാലാമണിയമ്മയുടെ കവിതകളിലെ നിറം മങ്ങിയ പെൺപരിവേഷങ്ങൾ അവരുടെ ഉള്ളിലുണ്ടായിരുന്ന വർണ്ണങ്ങൾ കലർന്ന ആസക്തിയുടെ വിപരീതമൊഴികളായിരുന്നു എന്ന സൂചന സച്ചിദാനന്ദന്റെ ധ്വനി സിദ്ധാന്തം വെച്ചുള്ള പഠനം പറയാതെ പറയുന്നുണ്ട്. സുഗതകുമാരിയും വിജയലക്ഷ്മിയും ആ പാരമ്പര്യത്തിന്റെ തുടർച്ചകളാണ്.\n‘നിത്യബ്രഹ്മചാരിയിൽ നാരിയെ കൊണ്ടെത്തിക്കും തത്ത്വചിന്തയാണെന്നും ഇന്ത്യ തൻ കൊടും ശാപം.\nദേഹകാമിതങ്ങളെ തുച്ഛ കോടിയിൽ തള്ളാൻ ഓതുന്ന കപടതയാണതിൻ സദാചാരം’ എന്നും ഈയിടെ വായിച്ച ഒരു കവിതയിൽ കണ്ടതും പെയ്താർക്കുന്ന മഴയും ഉരുൾപൊട്ടലും പ്രളയവും വീണ്ടുമെത്തിയതു കണ്ടതുമാണ് മുകളിൽ പരാമർശിച്ച മഴക്കവിതകൾ ഓർമ്മയിൽ വരാനിടയായ കാരണം. ശാന്തി എഴുതിയ ‘ഔവയാർ പ്രാർത്ഥിക്കുന്നു ‘ എന്ന കവിതയിൽ നിന്നാണ് ഇപ്പോൾ ഉദ്ധരിച്ച ഭാഗം . ആറുപോലെ ഇന്ദ്രിയാസക്തികൾ കൊണ്ട് പെരുകുന്നവളാണ് സ്ത്രീയെന്നും ഭാരതീയ സദാചാരബോധം അതമർത്തി വെയ്ക്കാൻ അവളെ പ്രേരിപ്പിച്ചുകൊണ്ടിരിക്കുന്നു എന്നുമാണ് ഈ കവിതയുടെ ആശയം. പ്രസ്താവന പോലെ തോന്നുന്ന ഉദ്ധൃത വരികളുടെ മുന്നിലും പിന്നിലുമായി അടങ്ങാത്ത തൃഷ്ണകളുള്ള പെൺ ഹൃദയത്തെയും ‘തൃഷ്ണയാൽ കുലം കുത്തിപ്പായും പ്രേമാർത്തമാം ചിത്ത നിർഝരിണികൾ തിര തീർന്നടങ്ങുവാൻ ‘ പാടുപെടുന്ന പെണ്ണിനെ കാണാം. ആയിരമാണ്ടുകളായി പെണ്ണങ്ങനെയാണ്. പെൺ കവിതകളിൽ ആ അമർത്തുന്ന രോഷം കാണാം. വിപരീത ധ്വനികളായി. സംഘകാലത്ത് മധുരം പൊഴിയുന്ന ചെന്തമിഴ് കവിതയിൽ ഔവൈയാർ പ്രാർത്ഥിച്ചു : ‘ എന്നിൽ നിന്നീ യൗവനം തിരിച്ചെടുത്തേകാമോ വാർധക്യത്തെ ‘ . എന്തായിരുന്നു ഈ പ്രാർത്ഥനയുടെ പൊരുൾ ? ചെറുപ്പത്തിൽ ഔവയാറിനെയും കാതലൻ വെടിഞ്ഞോ? ചുടുകാറ്റായും ചുട്ട നെടുവീർപ്പുകളായും അകംനൊന്തവനെയും തേടി ചുരങ്ങളും അകനാനൂറും കടന്ന് കവിയുടെ വാഴ്വിൽ ഔവയാർ വന്നു നിൽക്കുന്നു. ഈ കവിയും വിയോഗത്തിന്റെ ചുട്ടുപൊള്ളുന്ന അവസ്ഥയിലാണ് .നീറ്റലടക്കാനായാണ് സംഘകാല അകം കവിതകൾ വായിക്കാൻ തുടങ്ങിയത്. കാമം മഴത്തുള്ളികൾ പോലെ പൊഴിയുന്ന പ്രണയകവിതകൾ . അക്കൂട്ടത്തിലാണ് ഔ വൈയാറിന്റെ യൗവനം തിരിച്ചെടുക്കാനുള്ള അർത്ഥന. പെണ്ണിന്റെ ദേഹകാമിതങ്ങളെ തുച്ഛ കോടിയിൽ തള്ളുന്ന സദാചാര സംഹിതയ്ക്ക് പ്രാധാന്യമുള്ളിടത്ത് ഇങ്ങനെയല്ലാതെ ഔവൈയാർ എന്ന കവിമുത്തശ്ശിക്ക് പ്രാർത്ഥിക്കാനാകുമോ? ഔവൈയാർ എന്ന പേരിൽ ഒന്നിലധികം സ്ത്രീകൾ കവിതകൾ എഴുതിയിരുന്നതായാണ് വിശ്വാസം. ഈ പ്രാർത്ഥന ഇപ്പോഴും നമ്മുടെ ഔവൈയാറുകളിലൂടെ പല ഭാവത്തിൽ ആവിഷ്കരിക്കപ്പെട്ടുകൊണ്ടിരിക്കുന്നു. ‘ ഐന്തിണകളും പൂത്തു തേൻമണം പരക്കുമ്പോൾ ഇന്ദ്രിയങ്ങളഞ്ചിലും തെങ്കടൽ കുതിപ്പേറി തൂലികത്തുമ്പിൽ നിന്നും ചോര വാർന്നൊലിക്ക നീ ‘ ആ ചോര വാർന്നൊലിക്കലാണ് അമർത്തുന്ന തേങ്ങലായി , കടങ്ങളുടെ മറവിയായി ആവിഷ്കരിക്കപ്പെട്ടു കൊണ്ടേയിരുന്നത്. എപ്പോഴാണ് ഔവൈ യാറുകൾ ‘പണ്ടൊരു പ്രകോപിത പുരം ചുട്ടെരിച്ച പോലെ ഇന്നിതിൻ വൈവശ്യത്താൽ സംസ്കാരം മുടിക്കുന്നത്. ഗ്രീഷ്മത്തിൽ തണ്ണീർ വറ്റിത്താഴുമാറുകളെപ്പോലെയാണ് ഇന്നും ഇവിടുത്തെ ഔവൈയാറുകളുടെ കവിതകൾ. എന്നാണ് കവിതയുടെ ഉരുൾപൊട്ടലുണ്ടാകുന്നത്. തടം തല്ലിയാർത്ത് ജീർണ്ണിച്ച കവിതാ ഭാവുകത്വത്തെ കടപുഴക്കി സമുദ്രത്തിലേക്കു മറിയുന്നത്.\nPosted in Uncategorized, കവണി, സാഹിത്യം\nTagged in k rajeshkumar, kavini, rain poems, sugathakumari, vijayalakshmi\nPrevഇന്ന് 8 മരണം ; 11 ജില്ലകളിലും കേന്ദ്ര ജലകമ്മീഷൻ്റെ പ്രളയമുന്നറിയിപ്പ്\nNextപ്രൊഫ. ഷംനാദ് ബഷീർ : കുത്തകകൾക്കെതിരെ ശബ്ദമുയർത്തിയ നിയമവിദഗ്ധനായ പോരാളി


59,292 പോലീസുകാര്, 140 കമ്പനി കേന്ദ്രസേന; സുരക്ഷാ ക്രമീകരണം പൂര്‍ത്തിയായി | security for polling completed\n59,292 പോലീസുകാര്, 140 കമ്പനി കേന്ദ്രസേന; സുരക്ഷാ ക്രമീകരണം പൂര്‍ത്തിയായി\nവോട്ടര്‍മാരെ തടയുന്നില്ലെന്ന് ഉറപ്പ് വരുത്താന് ഡ്രോണ് നിരീക്ഷണവും ഏര്‍പ്പെടുത്തി\n4 April 2021 1:16 AM GMT\nനിയമസഭാ തെരഞ്ഞെടുപ്പിന്‍റെ ഭാഗമായുള്ള സുരക്ഷാ ക്രമീകരണങ്ങള് പൂര്‍ത്തിയായതായി ഡിജിപി ലോക്നാഥ് ബെഹ്റ. 59,292 പൊലീസ് ഉദ്യോഗസ്ഥരെയും 140 കമ്പനി കേന്ദ്രസേനയെയുമാണ് വിന്യസിച്ചിരിക്കുന്നത്. പോളിങ് ഏജന്‍റുമാര്‍ക്ക് സുരക്ഷ ഉറപ്പാക്കും. വോട്ടര്‍മാരെ തടയുന്നില്ലെന്ന് ഉറപ്പ് വരുത്താന് ഡ്രോണ് നിരീക്ഷണവും ഏര്‍പ്പെടുത്തി.\nസംസ്ഥാനമാകെ പ്രത്യേക സുരക്ഷാ മേഖലകളാക്കി തിരിച്ചാണ് തെരഞ്ഞെടുപ്പിന് പൊലീസിന്‍റെയും കേന്ദ്രസേനയുടെയും വിന്യാസം. 24,788 സ്പെഷ്യല് പൊലീസ് ഓഫീസര്‍മാരടക്കം 59,292 പൊലീസ് ഉദ്യോഗസ്ഥരെ നിയോഗിച്ചിട്ടുണ്ട്. ഇതിന് പുറമെയാണ് സി.ഐ.എസ്.എഫ്, സി.ആര്.പി.എഫ്, ബി.എസ്.എഫ് എന്നീ കേന്ദ്രസേനാ വിഭാഗങ്ങളില് നിന്നുള്ള 140 കമ്പനി സേനയും. ഇത്രയധികം കേന്ദ്രസേനാവിഭാഗങ്ങളെ തെരഞ്ഞെടുപ്പിന് വിന്യസിക്കുന്നത് ആദ്യമായാണ്.\nപോളിങ് ദിവസം ഉള്‍പ്രദേശങ്ങളില് ജനങ്ങള് കൂട്ടംകൂടുന്നതും വോട്ടര്‍മാരെ തടയുന്നതും കണ്ടെത്താന് ഡ്രോണ് സംവിധാനം ഏര്‍പ്പെടുത്തിയതായി ഡിജിപി ലോക്നാഥ് ബെഹ്റ അറിയിച്ചു. പോളിങ് ബൂത്തുകള് സ്ഥിതിചെയ്യുന്ന 13,830 സ്ഥലങ്ങള് കേന്ദ്രീകരിച്ച് 1694 ഗ്രൂപ്പ് പട്രോള് ടീമുകള് ഉണ്ടായിരിക്കും. നക്സല് ബാധിത പ്രദേശങ്ങളില് സ്പെഷ്യല് ഓപ്പറേഷന് ഗ്രൂപ്പും തണ്ടര്‍ബോള്‍ട്ടും നിലയുറപ്പിച്ചിട്ടുണ്ട്. സുരക്ഷാ ഭീഷണിയുണ്ടെന്ന് പോളിങ് ഏജന്‍റുമാര് അറിയിച്ചാല് അതത് സ്റ്റേഷന് ഹൗസ് ഓഫീസര്‍മാരുടെ നേതൃത്വത്തില് സംരക്ഷണം നല്‍കും.


കോഴിക്കോട് കത്തിക്കരിഞ്ഞ നിലയില് മൃതദേഹം കണ്ടെത്തി |abody was found burnt in Kozhikode\nകോഴിക്കോട് കത്തിക്കരിഞ്ഞ നിലയില് മൃതദേഹം കണ്ടെത്തി\nNov 29, 2021, 08:48 AM IST\nകോഴിക്കോട്: കോഴിക്കോട് കാളാണ്ടിത്താഴത്ത് വയോധികന്റെ മൃതദേഹം കത്തിക്കരിഞ്ഞ നിലയില് കണ്ടെത്തി. കാളാണ്ടിതാഴം സ്വദേശി ജസ്റ്റിന് ജേക്കബ് (72)നെ യാണ് മരിച്ച നിലയില് കണ്ടെത്തിയത്. ആത്മഹത്യയാകാമെന്നാണ് പൊലീസ് നിഗമനം.\nതിങ്കളാഴ്ച പുലര്‍ച്ചെ രണ്ടരയോടെയാണ് മൃതദേഹം റോഡരികില് കത്തിക്കരിഞ്ഞ നിലയില് യാത്രക്കാരന് കണ്ടെത്തിയത്.\nയാത്രക്കാരനാണ് പൊലീസിനെ വിവരമറിയിച്ചത്. ജസ്റ്റിന്റെ വീടിന്റെ അടുത്ത് തന്നെയുള്ള റോഡരികിലായിരുന്നു മൃതദേഹം കണ്ടത്. ജസ്റ്റിനും ഭാര്യയും മാത്രമാണ് വീട്ടിലുണ്ടായിരുന്നത്. കാന്‍സര് രോഗിയായ ജസ്റ്റിന് ഇതില് മനം നൊന്ത് ആത്മഹത്യ ചെയ്തതാകാമെന്നാണ് പൊലീസിന്റെ പ്രാഥമിക നിഗമനം.\nമൃതദേഹം എലി കരണ്ട നിലയിൽ; അനാദരവ് കാണിച്ച സ്വകാര്യ ആശുപത്രിക്കെതിരെ പരാതി\nമൃതദേഹം വീട്ടില് ഒളിപ്പിച്ചത് 15 വര്‍ഷം; ചുറ്റും 70-ലേറെ എയര് ഫ്രെഷ്‌നര് കുപ്പികള്


വിദ്യാലയങ്ങള് ഓഗസ്റ്റ് 31 വരെ തുറക്കില്ല, മെട്രോ സര്‍വീസില്ല: അണ്‍ലോക്ക്3 മാര്‍ഗനിര്‍ദേശമായി - 24 TIME MEDIA വിദ്യാലയങ്ങള് ഓഗസ്റ്റ് 31 വരെ തുറക്കില്ല, മെട്രോ സര്‍വീസില്ല: അണ്‍ലോക്ക്3 മാര്‍ഗനിര്‍ദേശമായി - 24 TIME MEDIA\nവിദ്യാലയങ്ങള് ഓഗസ്റ്റ് 31 വരെ തുറക്കില്ല, മെട്രോ സര്‍വീസില്ല: അണ്‍ലോക്ക്3 മാര്‍ഗനിര്‍ദേശമായി\nന്യൂഡല്‍ഹി: അണ്‍ലോക്ക്3മാര്‍ഗനിര്‍ദേശം കേന്ദ്രസര്‍ക്കാര് പുറത്തിറക്കി. സ്‌കൂളുകളും കോളേജുകളും കോച്ചിങ് സ്ഥാപനങ്ങളും ഓഗസ്റ്റ് 31 വരെ തുറക്കില്ല. രാജ്യാന്തര വിമാന സര്‍വീസ് വന്ദേഭാരത് ദൗത്യം വഴി മാത്രമേ ഉണ്ടാകൂ. രാത്രി കര്‍ഫ്യൂ പിന്‍വലിച്ചു. യോഗാ ഇന്‍സ്റ്റിറ്റിയൂട്ടുകളും ജിമ്മുകളും ഓഗസ്റ്റ് അഞ്ച് മുതല് തുറക്കാം. മെട്രോ ട്രെയിന് സര്‍വീസ് ഉണ്ടാകില്ല. സിനിമാശാലകളും സ്വിമ്മിങ് പൂളുകളും പാര്‍ക്കുകളും തിയേറ്ററുകളും ബാറുകളും അടഞ്ഞുകിടക്കും. രാഷ്ട്രീയപരിപാടികള്‍ക്കും കായിക മത്സരങ്ങള്‍ക്കും വിനോദ പരിപാടികള്‍ക്കും മതസാമുദായിക, സാംസ്‌കാരിക പരിപാടികള്‍ക്കുള്ള വിലക്ക് തുടരും. സാമൂഹ്യ അകലം പാലിച്ച് സ്വാതന്ത്ര്യ ദിനാഘോഷ ചടങ്ങുകള് നടത്താം. ഓഗസ്റ്റ് 31 വരെ കണ്ടെയിന്‍മെന്റ് സോണുകളില് ലോക്ഡൗണ് തുടരും. സുരക്ഷ കണക്കിലെടുത്ത് 65 വയസ്സിന് മേല് പ്രായമുള്ളവരും ആരോഗ്യപ്രശ്‌നമുള്ളവരും, ഗര്‍ഭിണികളും 10 വയസ്സിന് താഴെ പ്രായമുള്ള കുട്ടികളും വീടുകളില് തന്നെ തുടരണം.\nCORONA, COVID 19, KERALA, LOCKDOWN, NEWDELHI


സാന്തോഫിൽ സൈക്കിൾ - ഫോട്ടോസിന്തസിസിനായുള്ള ഒരു പ്രഷർ റിലീഫ് വാൽവ് • റീഫ് അക്വേറിയം എൽഇഡി ലൈറ്റിംഗ് • ഓർഫെക്ക്\nനീ ഇവിടെയാണ്: Home / വാര്ത്ത / സാന്തോഫിൽ സൈക്കിൾ - ഫോട്ടോസിന്തസിസിനായുള്ള ഒരു പ്രഷർ റിലീഫ് വാൽവ്\nസാന്തോഫിൽ സൈക്കിൾ - ഫോട്ടോസിന്തസിസിനായുള്ള ഒരു പ്രഷർ റിലീഫ് വാൽവ്\nഡാന റിഡിൽ - ഭാഗം 11\nപ്രകാശസംശ്ലേഷണത്തെക്കുറിച്ചും വിവിധ നിറങ്ങളിലുള്ള ലൈറ്റ്-എമിറ്റിംഗ് ഡയോഡുകളുടെ ഫലങ്ങളെക്കുറിച്ചും ഡാന റിഡിൽ നിരവധി ലേഖനങ്ങൾ എഴുതുന്നു.\nനിങ്ങൾ നഷ്‌ടപ്പെടുത്തിയിട്ടുണ്ടെങ്കിൽ, ഇതിലേക്കുള്ള ലിങ്ക് ഇവിടെ കണ്ടെത്തുക ഭാഗം 10 . നിങ്ങൾ‌ക്ക് വീണ്ടും ലേഖനങ്ങൾ നൽ‌കാൻ താൽ‌പ്പര്യപ്പെടുന്നെങ്കിൽ അല്ലെങ്കിൽ അവ പിന്തുടരാൻ ആരംഭിക്കുകയാണെങ്കിൽ മുമ്പത്തെ എല്ലാ ലേഖനങ്ങളും നിങ്ങൾ അവിടെ കണ്ടെത്തും.\nവളരെയധികം പ്രകാശം കാണുമ്പോൾ സൂക്സാന്തെല്ലയ്ക്ക് കുറച്ച് സംരക്ഷണം നൽകുന്ന ഒരു സ്വാഭാവിക പ്രക്രിയ നിലവിലുണ്ട് - ഇതിനെ സാന്തോഫിൽ സൈക്കിൾ എന്ന് വിളിക്കുന്നു.\nഇത് എന്താണെന്നും ഇത് എങ്ങനെ പ്രവർത്തിക്കുന്നുവെന്നും ഈ ഹ്രസ്വ ലേഖനം വിശദീകരിക്കും.\nസാന്തോഫിൽസ് ('മഞ്ഞ' എന്നതിന് സാന്തോ ഗ്രീക്കും 'ഇല'യ്ക്ക് ഫിലോണും) കരോട്ടിനോയിഡുകളാണ്.\nഇലകൾ നിറം മാറുമ്പോൾ വീഴ്ചയുടെ സമയത്ത് ഇവ കാണപ്പെടുന്നു, പക്ഷേ അവ ജല പരിതസ്ഥിതിയിലും കാണപ്പെടുന്നു.\nസിംബിയോഡിനിയത്തിൽ (സൂക്സാന്തെല്ല) രണ്ട് സാന്തോഫില്ലുകൾ ഉണ്ട് - ഡയാഡിനോക്സാന്തിൻ (ഡിഡി), ഡയാറ്റോക്സാന്തിൻ (ഡിടി).\nഉയർന്ന പ്രകാശ തീവ്രതയുള്ള കാലഘട്ടങ്ങളിൽ, ഡയാഡിനോക്സാന്തിൻ ഡയറ്റോക്സാന്തിൻ ആയി പരിവർത്തനം ചെയ്യപ്പെടുന്നു, ഇതിനെ ഡൈനാമിക് ഫോട്ടോഇൻഹിബിഷൻ എന്ന് വിളിക്കുന്നു.\nഡിഡിയെ ഡിടിയിലേക്കുള്ള പരിവർത്തനം ഫോട്ടോസിന്തറ്റിക് ഉപകരണങ്ങളിൽ നിന്ന് energy ർജ്ജത്തെ അകറ്റുകയും ഫോട്ടോസിന്തസിസിനായി ഒരു 'പ്രഷർ റിലീഫ് വാൽവ്' ആയി പ്രവർത്തിക്കുകയും ചെയ്യുന്നു.\nശാസ്ത്രജ്ഞർ ഇതിനെ 'നോൺ-ഫോട്ടോകെമിക്കൽ ശമിപ്പിക്കൽ' അല്ലെങ്കിൽ NPQ എന്ന് വിളിക്കുന്നു. ശക്തമായ പ്രകാശം തുറന്നുകാണിച്ച് ഏതാനും മിനിറ്റുകൾക്കുള്ളിൽ ഈ പ്രക്രിയ നടക്കുന്നു.\nരാത്രിയിൽ, അല്ലെങ്കിൽ കുറഞ്ഞ പ്രകാശതീവ്രതയുള്ള കാലഘട്ടങ്ങളിൽ, പ്രക്രിയ പഴയപടിയാക്കുന്നു - ഡയാറ്റോക്സാന്തിൻ ഡയാഡിനോക്സാന്തിൻ ആയി മാറുന്നു.\nചിത്രം 1. സൂക്സാന്തെല്ലയിൽ കാണപ്പെടുന്ന സാന്തോഫില്ലുകൾ വയലറ്റ്, നീല വെളിച്ചം എന്നിവ ശക്തമായി ആഗിരണം ചെയ്യുന്നു. ആഗിരണം ചെയ്യപ്പെടുന്ന energy ർജ്ജം ഡയാഡിനോക്സാന്തിനെ ഡയറ്റോക്സാന്തിൻ ആക്കി മാറ്റുന്നു, അങ്ങനെ ഫോട്ടോസിന്തറ്റിക് പ്രക്രിയയിൽ നിന്ന് energy ർജ്ജം അകന്നുപോകുന്നു.\nഡൈനാമിക് ഫോട്ടോഇനിബിഷൻ മനസിലാക്കുന്നത് പ്രധാനമാണ്.\nഓർഫെക്ക് OR2 ബ്ലൂ പ്ലസ് LED സ്പെക്ട്രം\nഇതിനെക്കുറിച്ച് കൂടുതൽ ഇവിടെ വായിക്കുക: ഓർഫെക്ക് OR2 ബ്ലൂ പ്ലസ് എൽഇഡി ലൈറ്റ്\nനിർഭാഗ്യവശാൽ, ഇത് റീഫ് അക്വേറിയം ഹോബിക്കുള്ളിലല്ല, മാത്രമല്ല പ്രകാശ തീവ്രത കണക്കിലെടുക്കാതെ ഏതാനും മണിക്കൂറുകൾക്ക് ശേഷം സിംബിയോഡിനിയം ഫോട്ടോസിന്തസിസ് മന്ദഗതിയിലാകുന്നു എന്ന തെറ്റിദ്ധാരണയിലേക്ക് നയിച്ചു.\nഇത് 'സിഗ്-സാഗ്', 'സീ ടൂത്ത്' പാറ്റേണുകൾ എന്ന് വിളിക്കുന്ന ലൈറ്റിംഗ് ഭരണകൂടങ്ങളിലേക്ക് നയിച്ചു. ഈ പാറ്റേണുകൾ വിജയത്തിലേക്ക് നയിക്കില്ലെന്ന് ഇതിനർത്ഥമില്ല.\nഹവായിയിലെ എന്റെ 18 വർഷങ്ങളിൽ ഞാൻ നടത്തിയ നിരീക്ഷണങ്ങളെ അടിസ്ഥാനമാക്കി, അതിരാവിലെ തന്നെ ആഴമില്ലാത്ത ജല പവിഴങ്ങളിൽ ഫോട്ടോസിന്തസിസ് നിയന്ത്രിക്കാൻ ഡിഡി / ഡിടി ചക്രം ആരംഭിക്കുന്നു (സാധാരണയായി പ്രകാശ തീവ്രത 300 മുതൽ 400 µmol · m²˖sec വരെ എത്തുമ്പോൾ).\nഡിഡിയെ ഡിടിയിലേക്ക് പരിവർത്തനം ചെയ്യുന്നത് ഉയർന്ന പ്രകാശ തീവ്രതയ്ക്ക് പരിമിതമായ പരിരക്ഷ നൽകുന്നു.\nപ്രകാശസംശ്ലേഷണ ഉപകരണത്തെ സംരക്ഷിക്കുന്നതിനുള്ള സാന്തോഫില്ലുകളുടെ കഴിവുകളെ പ്രകാശ തീവ്രത കവിയുന്നുവെങ്കിൽ, മറ്റൊരുതരം ഫോട്ടോഇൻഹിബിഷൻ സംഭവിക്കുകയും അതിനെ ക്രോണിക് ഫോട്ടോഇനിബിഷൻ എന്ന് വിളിക്കുകയും ചെയ്യുന്നു.\nദീർഘകാല ക്രോണിക് ഫോട്ടോഇനിബിഷൻ സൂക്സാന്തെല്ലയുടെയും പവിഴ ഹോസ്റ്റിന്റെയും നാശത്തിന് കാരണമാകും.\nവളർച്ചയ്‌ക്കോ പുനരുൽ‌പാദനത്തിനോ ഉപയോഗിക്കാവുന്ന energy ർജ്ജം ടിഷ്യു നന്നാക്കലിലേക്ക് നയിക്കുന്നു.\nഅടുത്ത തവണ, ലോകത്തിലെ ഏറ്റവും വ്യക്തമായ (അല്ലെങ്കിൽ കൂടുതൽ കൃത്യമായി, കുറഞ്ഞ പ്രക്ഷുബ്ധമായ) സമുദ്രജലത്തിലെ ഉച്ചതിരിഞ്ഞ് വിവിധ ആഴങ്ങളിൽ ഞങ്ങൾ പ്രകാശ തീവ്രത പരിശോധിക്കും - ഹവായിയിലെ ബിഗ് ദ്വീപിന്റെ കോന തീരം.\nഅങ്ങേയറ്റത്തെ സന്ദർഭങ്ങളിൽ, പവിഴം അതിജീവനത്തിനായുള്ള അവസാന ശ്രമത്തിൽ സൂക്സാന്തെല്ലയെ പുറത്താക്കും.


ക്രോസ് സബ്സിഡി ഇല്ലാതാക്കിയുള്ള കേന്ദ്രത്തിന്‍റെ നിയമ ഭേദഗതിക്കെതിരെ ഇരിങ്ങാലക്കുടയിൽ വൈദ്യുതി തൊഴിലാളികളുടേയും ഓഫീസർമാരുടേയും ദേശീയ ഏകോപന സമിതിയുടെ പ്രതിഷേധ യോഗം – IRINJALAKUDALIVE.com\nഇരിങ്ങാലക്കുട : ക്രോസ് സബ്സിഡി ഇല്ലാതാക്കിയുള്ള കേന്ദ്രത്തിന്‍റെ വൈദ്യുതി നിയമ ഭേദഗതിക്കെതിരെ ഇരിങ്ങാലക്കുട ഇലക്ട്രിക്കൽ സർക്കിളിൽ തൊഴിലാളികളുടേയും ഓഫീസർമാരുടേയും ദേശീയ ഏകോപന സമിതിയുടെ പ്രതിഷേധയോഗം ചേർന്നു.\nജനങ്ങളുടെ വൈദ്യുതി അപ്രാപ്യമാക്കുകയും വ്യവസായങ്ങൾ തകർക്കുകയും ചെയ്യുന്ന ഈ വൈദ്യുതി നിയമഭേദഗതി പാർലമെൻ്റ് നടപ്പ് സമ്മേളനത്തിൽ പാസാക്കുവാൻ കേന്ദ്ര സർക്കാർ ശക്തമായി നീങ്ങുകയാണ്. ഇതിനെതിരെയുള്ള പ്രക്ഷോഭപാതയിലാണ് ഇലക്ട്രിസിറ്റി മേഖലയിലെ തൊഴിലാളികളുടേയും ഓഫീസർമാരുടേയും ദേശീയ ഏകോപന സമിതിയായിട്ടുള്ള NCCOEEE.\nചൊവ്വാഴ്ച ഇരിങ്ങാലക്കുട ഇലക്ട്രിക്കൽ സർക്കിളിൽ നടന്ന പ്രതിഷേധ യോഗത്തിൽ പെൻഷനേഴ്സ് യൂണിയൻ ഡിവിഷൻ സെക്രട്ടറി രാധാകൃഷ്ണൻ അദ്ധ്യക്ഷനായി, . വിഷയ വിശദീകരണം കെ.എസ്.ഇ.ബി.ഡബ്ലിയൂ.എ സംസ്ഥാന ഭാരവാഹി എ.പി ഡേവിസ് നിർവഹിച്ചു .\nകെ.ഇ.ഡബ്ലിയൂ.എഫ് സംസ്ഥാന വൈസ് പ്രസിഡന്‍റ് രാമൻ, ഒ.എഫ് സംസ്ഥാന കമ്മിറ്റി അംഗം ശ്രീധരൻ, എ.ഐ.പി.എ ഫ് ഭാരവാഹി ബിനു, കെ.ഇ.ഇ.സി കൊടുങ്ങല്ലൂർ ഡിവിഷൻ ഭാരവാഹി ഷൈജു എന്നിവർ സംസാരിച്ചു.\nകെ.എസ്.ഇ.ബി.ഡബ്ലിയൂ.എ ഇരിങ്ങാലക്കുട ഡിവിഷൻ സെക്രട്ടറി കെ.വി പവിത്രൻ സ്വാഗതവും ഇ.ഡബ്ലിയൂ.എഫ് ഡിവിഷൻ പ്രസിഡണ്ട് ഷൈലേഷ് നന്ദിയും പറഞ്ഞു.


'എന്നെ കശ്മീരിലേക്ക് അയക്കൂ, ഞാന് അവരോട് സംസാരിക്കാം'; കശ്മീര് വിഷയത്തില് പ്രതികരിച്ച് മമതാ ബാനര്‍ജി\nKolkata, First Published 15, Aug 2019, 10:33 PM IST\nആര്‍ട്ടിക്കിള് 370 റദ്ദാക്കുന്നതിന് മുമ്പ് മുന് കശ്മീര് മുഖ്യമന്ത്രി തന്നെ വിളിച്ച് സഹായം അഭ്യര്‍ത്ഥിച്ചു. മനസ്സുകൊണ്ട് അവര്‍ക്കൊപ്പമാണെങ്കിലും തനിക്ക് ഒന്നും ചെയ്യാനായില്ല.\nകൊല്‍ക്കത്ത: ജമ്മു കശ്മീരിന് പ്രത്യേക പദവി റദ്ദാക്കിയ നടപടിയില് പ്രതികരണവുമായി പശ്ചിമ ബംഗാള് മുഖ്യമന്ത്രി മമതാ ബാനര്‍ജി. ആര്‍ട്ടിക്കിള് 370 റദ്ദാക്കിയതിനെ കുറിച്ച് കശ്മീരികളോട് സംസാരിക്കാന് തയ്യാറാണെന്നും തന്നെ കശ്മീരിലേക്ക് അയക്കൂ എന്നും മമത പറഞ്ഞു. സ്വാതന്ത്രദിന പ്രസംഗത്തിനിടെയായിരുന്നു മമതയുടെ പ്രസ്താവന.\nആര്‍ട്ടിക്കിള് 370 റദ്ദാക്കുന്നതിന് മുമ്പ് മുന് കശ്മീര് മുഖ്യമന്ത്രി തന്നെ വിളിച്ച് സഹായം അഭ്യര്‍ത്ഥിച്ചു. മനസ്സുകൊണ്ട് അവര്‍ക്കൊപ്പമാണെങ്കിലും തനിക്ക് ഒന്നും ചെയ്യാനായില്ല. എന്താണ് സംഭവിക്കുന്നതെന്ന് കശ്മീരികള്‍ക്ക് ഇപ്പോഴും അറിയില്ല. മറ്റാരും അവിടേക്ക് പോകുന്നില്ലെങ്കില് തന്നെ കശ്മീരിലേക്ക് അയക്കണമെന്നും സമാധാനപരമായി മധ്യസ്ഥത വഹിക്കാന് തയ്യാറാണെന്നും മമത പറഞ്ഞതായി ഡിഎന്‍എ റിപ്പോര്‍ട്ട് ചെയ്തു.\n'ഞാന് കശ്മീരിനെ സ്‌നേഹിക്കുന്നു. ആര്‍ട്ടിക്കിള് 370 ന്റെ മെറിറ്റിലേക്കൊന്നും ഞാന് കടക്കുന്നില്ല. പക്ഷേ അത് നടപ്പിലാക്കിയ രീതി തെറ്റാണെന്ന് ഞാന് വീണ്ടും പറയുകയാണ്. തികച്ചും തെറ്റായ രീതിയാണ് ഇക്കാര്യത്തില് കേന്ദ്രസര്‍ക്കാര് സ്വീകരിച്ചത്'- മമത വ്യക്തമാക്കി.\nLast Updated 15, Aug 2019, 10:39 PM IST


" മരയ്ക്കാർ : അറബികടലിൻ്റെ സിംഹം " ഡിസംബർ രണ്ടിന് തീയേറ്ററുകളിൽ തന്നെ റിലീസ് ചെയ്യും. - Cinema Prekshaka Koottayma\n" മരയ്ക്കാർ : അറബികടലിൻ്റെ സിംഹം " ഡിസംബർ രണ്ടിന് തീയേറ്ററുകളിൽ തന്നെ റിലീസ് ചെയ്യും.\nമോഹൻലാലിനെ നായകനാക്കി പ്രിയദർശൻ ഒരുക്കുന്ന ചരിത്ര സിനിമ " മരക്കാർ : അറബികടലിന്റെ സിംഹം " ഡിസംബർ രണ്ടിന് തീയേറ്ററുകളിൽ എത്തും .\nനിര്‍മാതാവ് ആന്റണി പെരുമ്പാവൂര്, നിര്‍മാതാക്കളുടെ സംഘടനാ പ്രതിനിധി ജി.സുരേഷ്‌കുമാര്, തിയറ്റര് ഉടമകളുടെ സംഘടന ഫയോക് പ്രസിഡന്റ് വിജയകുമാര് എന്നിവരുമായി മന്ത്രി സജി ചെറിയാനും ചലച്ചിത്ര വികസന കോര്‍പറേഷന് ചെയര്‍മാന് ഷാജി എന്.കരുണ് എന്നിവര് നടത്തിയ ചര്‍ച്ചയിലാണ് ഡിസംബർ രണ്ടിന് ചിത്രം റിലീസ് ചെയ്യാൻ തിരുമാനമായത്.\nഉപാധികളില്ലാതെയാണ് ചിത്രം പ്രദര്‍ശിപ്പിക്കുക. തീയേറ്റര് ഉടമകളില് നിന്നും മിനിമം ഗ്യാരണ്ടി വേണമെന്ന ഉപാധി നിര്‍മാതാവ് ആൻ്റണി പെരുംമ്പാവൂർ വേണ്ടെന്ന് വച്ചതായി അറിയുന്നു.\nമൂന്നാഴ്ചത്തേക്കാണ് ഈ സിനിമ അഞ്ഞൂറിൽ പരം തീയേറ്ററുകളിൽ ഷെഡ്യൂൾ ചെയ്തിരിക്കുന്നത് എന്നാണ് അറിയുന്നത്.\nമോഹൻലാൽ കുഞ്ഞാലി മരയ്ക്കാർ നാലാമനായും, മഞ്ജു വാര്യർ സുബൈദയായും, മുകേഷ് സാമോറിനായും, സംവിധായകൻ ഫാസിൽ കുട്ടിയാലി മരയ്ക്കാറായും വേഷമിടുന്നു. കുഞ്ഞാലി മരയ്ക്കാർ നാലാമന്റെ ബാല്യകാലംഅവതരിപ്പിക്കുന്നത് പ്രണവ് മോഹൻലാൽ ആണ്.\nഅർജുൻ സർജ ,സുനിൽ ഷെട്ടി ,പ്രഭു, സിദ്ദിഖ്, കല്യാണി പ്രിയദർശൻ , നെടുമുടി വേണു, രഞ്ജി പണിക്കർ , കെ.ബി. ഗണേഷ് കുമാർ, ഇന്നസെന്റ്, സന്തോഷ് കീഴാറ്റൂർ, ഹരീഷ് പേരാടി , അർജുൻ നന്ദകുമാർ, ബാബുരാജ്, അശോക് സെൽവൻ, നന്ദു , മാമുക്കോയ, ജി. സുരേഷ് കുമാർ, ഷിയാസ് കരിം, കൃഷ്ണപ്രസാദ്, കീർത്തി സുരേഷ്, ഹരീഷ് സിൽവ എന്നിവരും ഈ സിനിമയിൽ അഭിനയിക്കുന്നു.\nപ്രിയദർശനും ,അനിശശിയും ചേർന്നാണ് തിരക്കഥ ഒരുക്കിയിരിക്കുന്നത്.\nസംഗീതം റോണി റാഫേലും, ഛായാഗ്രഹണം തിരുവും, കലാസംവിധാനം സാബു സിറിളും നിർവ്വഹിക്കുന്നു. ആശിർവാദ് സിനിമാസ്, മൂൺ ഷോട്ട് എന്റെർടെയിൻമെന്റ് സ് , കോൺഫിഡന്റ് ഗ്രൂപ്പ് എന്നീ ബാനറുകളിൽ ആന്റണി പെരുമ്പാവൂർ , സന്തോഷ് ടി. കുരുവിള, റോയി സി.ജെ എന്നിവർ ചേർന്ന് സിനിമ നിർമ്മിക്കുന്നു.\n80 കോടി രൂപയാണ് ബഡ്ജറ്റ്. ഹൈദ്രാബാദ് രാമോജി ഫിലിം സിറ്റിയിലാണ് കുറെ ഭാഗങ്ങൾ ചിത്രീകരിച്ചിട്ടുള്ളത്.\n" മരയ്ക്കാർ : അറബികടലിൻ്റെ സിംഹം " ഡിസംബർ രണ്ടിന് തീയേറ്ററുകളിൽ തന്നെ റിലീസ് ചെയ്യും. Reviewed by CPK on November 11, 2021 Rating: 5


പീലിക്കണ്ണുകൾ – 21 - Sathyadeepam\n|^| Home -> Novel -> Childrens Novel -> പീലിക്കണ്ണുകൾ – 21\nആശയവിനിമയം പോലും അസാദ്ധ്യമായിത്തീര്‍ന്ന പകലുകളും രാത്രികളും. സീതയുടെയും അമ്പിളിയുടെയും ഗ്രാമം അക്ഷരാര്‍ത്ഥത്തില് ഒരു ദുരന്തഭൂമിയായിരുന്നു. അടിഞ്ഞുകൂടിയ എക്കലും പാറയും കെട്ടിടാവിശിഷ്ടങ്ങളും നീക്കം ചെയ്യുവാന് ദ്രുതകര്‍മസേനയോടൊപ്പം തദ്ദേശീയരും ഉണ്ടായിരുന്നു. പ്രളയതീവ്രതയില് ഗതിമാറിയൊഴുകിയ നീലിയാറ് ഉണ്ണികൃഷ്ണന്‍മാഷിന്‍റെ ഭവനത്തെയും കൈപ്പിടിയിലൊതുക്കി. ഓര്‍മകളുടെ ആലയം നഷ്ടപ്പെട്ട ആ മനുഷ്യന് – ഒരിക്കല് അനാഥത്വത്തിന്‍റെ അഗാധ ഗര്‍ത്തത്തിലേക്ക് എടുത്തെറിയപ്പെട്ട ആ മനുഷ്യസ്നേഹി – അപ്പോഴും രക്ഷാപ്രവര്‍ത്തനങ്ങളുടെ മുന്‍പന്തിയിലുണ്ടായിരുന്നു.\n“ഫ്രാന്‍സിസ് മാഷേ, ഉണ്ണ്യേട്ടനെ വിളിച്ചിട്ടു കിട്ടുന്നില്ലല്ലോ. ഒന്നു തിരിച്ചു വിളിക്കാന് പറയ്വോ?” – രാജമല്ലിയുടെ സ്വരത്തില് വിഷാദം നിഴലിച്ചിരുന്നു.\n“ഉണ്ണികൃഷ്ണന് മാഷ് ഇപ്പോള് ക്യാമ്പ് സര്‍വീസിലായിരിക്കും ടീച്ചറേ. അതാ ഫോണെടുക്കാത്തത്. ടീച്ചര് വിഷമിക്കാതെ. ഞാന് മാഷോട് അന്വേഷണം പറയാം.”\nഉച്ച കഴിഞ്ഞപ്പോള് ഉണ്ണികൃഷ്ണന് മാഷിന്‍റെ ഫോണ്‍കോള് വന്നു. വിറയ്ക്കുന്ന കരങ്ങളോടെയാണു രാജമല്ലി കോള് അറ്റന്‍ഡ് ചെയ്തത്. “എല്ലാം ഞാനറിഞ്ഞു ഉണ്ണ്യേട്ടാ.”\n“ഒടുവില്… ഒടുവില് ഞാന് കിടപ്പാടം നഷ്ടപ്പെട്ടവനുമായി.”\n“തളര്‍ന്നുപോകരുത് ഉണ്ണ്യേട്ടാ. ങ്ഹാ ഏട്ടന് ഫോണ് കട്ട് ചെയ്യല്ലേ; അച്ഛനെന്തോ പറയാനുണ്ട്.”\n“ഉണ്ണീ ഇനി കല്യാണത്തിനു നാലു നാളേയുള്ളൂ. ഒരു നാടു മുഴുവന് അറിഞ്ഞ് എന്‍റെ മോളുടെ വിവാഹം നടക്കണമെന്നായിരുന്നു ആഗ്രഹം. എല്ലാം ഈശ്വരേച്ഛപോലെയല്ലേ വരൂ. സാരല്യ. ഒന്നും ഓര്‍ത്തു വിഷമിക്കരുത്. മനസ്സ്; അതാ മുഖ്യം. എന്‍റെ മോള്‍ക്കു നിന്നേക്കാള് നല്ലൊരു വരനെ കിട്ടില്ല. അപ്പോള് എല്ലാവരുംകൂടെ നേരത്തേതന്നെ ഇങ്ങ്ട് പോന്നോളൂ.”\n“അച്ഛാ, ഒരു നാടു മുഴുവന് കണ്ണീരിലാ. ഈ നഷ്ടഭൂമിയിലേക്കു രാജിയെ ഞാന് കൊണ്ടുവരണമെന്നാണോ അച്ഛന് ആഗ്രഹിക്കുന്നത്?”\n“അതെ മോനേ. എന്‍റെ മോള് നിനക്ക് ഒരിക്കലും ഒരു ഭാരമാവില്ല. അങ്ങനെയാ ഞാന് അവളെ വളര്‍ത്തിയത്. ഏതു സാഹചര്യത്തിലും കഴിയാന് എന്‍റെ കുട്ടി സന്നദ്ധയാ. മാത്രമല്ല കുട്ടാ, ഈ തറവാട്ടിലെ ഓരോരുത്തരും നിന്നെ അത്രയ്ക്കങ്ങട് ഇഷ്ടപ്പെട്ടുപോയി.”\nക്ഷണിക്കപ്പെട്ടവരില് മിക്കവര്‍ക്കും എത്താന് കഴിഞ്ഞില്ല. എങ്കിലും രണ്ടു നാടുകളുടെ പ്രാര്‍ത്ഥന അവര്‍ക്കൊപ്പം ഉണ്ടായിരുന്നു. യാത്രാക്ലേശം പരിഗണിച്ചു ജയശ്രീ ടീച്ചറും ദേവസ്യാമാഷും ഡാനിയേല് അച്ചനും മാത്രമാണു വരന്‍റെ ബന്ധുക്കളായി എത്തിയത്.\nലളിതമായ വിവാഹച്ചടങ്ങുകള്‍ക്കൊടുവില് നടന്ന സദ്യയില് അറിഞ്ഞും അറിയാതെയും ഒരു നാടു മുഴുവന് പങ്കെടുത്തു. ആകെ ഒരു പന്തിക്കുള്ള ആളേ ഉണ്ടായിരുന്നുള്ളൂ മിച്ചം വന്നവ സമീപ സ്ഥലങ്ങളില് പ്രവര്‍ത്തിക്കുന്ന അഭയാര്‍ത്ഥി ക്യാമ്പുകളില് അപ്പോള്‍ത്തന്നെ എത്തിച്ചുകൊടുക്കുവാന് നേതൃത്വം നല്കിയതു കുഞ്ഞമ്മാവനായിരുന്നു.\nസായന്തനക്കാറ്റിനു വേര്‍പാടിന്‍റെ ഗന്ധമുണ്ടായിരുന്നു.\n“രാജീ ഞാന് പോയിട്ടു വരാം. സാഹചര്യങ്ങള് നിനക്കറിയാമല്ലോ. മറ്റന്നാള് രാവിലെ ഞാനിവിടെയെത്തും. അവിടെ സ്ഥിതിഗതികള് അല്പംകൂടി നേരെയാവാനുണ്ട്.”\n“ഉം… ഉണ്ണിയേട്ടന് പോയ് വരൂ. എന്‍റെ പ്രാര്‍ത്ഥന എപ്പോഴും കൂടെയുണ്ട്.”\n“നിന്നേക്കുറിച്ചോര്‍ത്ത് അഭിമാനം തോന്നുന്നു മോനേ. നിനക്കു നല്ലതേ വരൂ” – വല്യമ്മാവന് ഉണ്ണികൃഷ്ണനെ ആലിംഗനം ചെയ്തു.\nകാറും കോളുമൊഴിഞ്ഞു ആകാശവും ഭൂമിയും പ്രശാന്തത കൈ വരിച്ചു. ഉണ്ണികൃഷ്ണന് മാഷിന്‍റെ സേവനത്തെ പ്രകീര്‍ത്തിച്ചു പത്രമാധ്യമങ്ങള് ശ്രദ്ധേയമായി. പക്ഷേ, അതിലൊന്നും ഉണ്ണികൃഷ്ണന് മാഷ് അല്പംപോലും താത്പര്യം കാണിച്ചില്ല.\nഅക്കൗണ്ടിലുണ്ടായിരുന്ന അവസാനത്തെ തുകയും പിന്‍വലിച്ചു പഞ്ചായത്തു മെമ്പറെ ഏല്പിച്ചു മാഷ് വികാരാധീനനായി.\n“ഇതുകൊണ്ടൊന്നും ആവില്ലെന്നറിയാം. എന്നാലും ഇതിരിക്കട്ടെ.”\n“ഉണ്ണികൃഷ്ണന് മാഷേ. ആയിരം സ്വര്‍ണനാണയത്തേക്കാളും വലിയ നിധിയാ മാഷിന്‍റെ മനസ്സ്. ഇതു ഞാന് സ്വീകരിക്കുന്നില്ല മാഷേ. മാഷിനിപ്പോള് ഒരു കുടുംബമൊക്കെ ആയില്ലേ; ചെലവുണ്ടാവില്ലേ?”\n“അങ്ങനെ പറയരുത്. എല്ലാം നഷ്ടപ്പെട്ട ഇന്നലെകളില് എനിക്ക് അഭയം നല്കിയത് ഈ ഗ്രാമമാണ്. ഇത് എന്‍റെ ഒരു പ്രത്യുപകാരമായി കരുതിയാല് മതി.”\nപറഞ്ഞതിന് പ്രകാരം മൂന്നാം ദിവസം പ്രഭാതത്തില് ഉണ്ണികൃഷ്ണന് മാഷ് തറവാട്ടിലെത്തി. പേരും പെരുമയുമാര്‍ജ്ജിച്ച ആ യുവ അദ്ധ്യാപകനെ നേരില് കണ്ട് അഭിനന്ദിക്കുവാന് ഒട്ടേറെപ്പേര് തറവാട്ടില് വന്നുപോയി.\nതന്നെത്തന്നെ മറന്നു ജീവകാരുണ്യപ്രവര്‍ത്തനത്തില് ഭാഗഭാക്കായ മാഷിന് ഒരു പുതിയ വീട് അനുവദിച്ചുകൊണ്ടുള്ള സന്ദേശം വൈകാതെയെത്തി. ബില്‍ഡിംഗ് കോണ്‍ട്രാക്ടേഴ്സില് പ്രമുഖനായ സിബി ജോണ് അന്നു വൈകുന്നേരം ഉണ്ണികൃഷ്ണന് മാഷിനെ ഫോണില് വിളിച്ചു.\n“മാഷിന്‍റെ റിക്വയര്‍മെന്‍സ് പറയൂ. ഇതു ഞങ്ങളുടെ ഒരു കോംപ്ലിമെന്‍റാ. മാഷിനെപ്പോലെ ഒരാളെപ്പറ്റി കേട്ടറിഞ്ഞപ്പോള് ഇത്രയെങ്കിലും ചെയ്യണമെന്നു തോന്നി.”\n“ഇപ്രകാരം ഒരു സഹായം നല്കാന് മനസ്സു കാണിച്ചതിന് ഒരുപാടു നന്ദിയുണ്ട്. പക്ഷേ, ഞാനിതു സ്വീകരിച്ചാല് വീടു നഷ്ടപ്പെട്ട നൂറുകണക്കിനു നിര്‍ദ്ധനര്‍ക്കു മുന്നില് ഞാനൊരു സ്വാര്‍ത്ഥനായിപ്പോകും. എന്നോടു ക്ഷമിക്കൂ. അങ്ങയുടെ നല്ല മനസ്സിനെ ഈശ്വരന് തിരിച്ചറിയും; തീര്‍ച്ച.”\nഒക്കെയും കേട്ടുകൊണ്ടു തൊട്ടടുത്തു നില്ക്കുകയായിരുന്നു രാജമല്ലി.”\n“ഞാനൊരു ബുദ്ധിശൂന്യനാണെന്നു തോന്നുന്നുവല്ലേ?”\n“ഒരിക്കലുമില്ല ഉണ്ണ്യേട്ടാ. കുഞ്ഞു മുഖങ്ങളും അക്ഷരങ്ങളും ദിവസേന കണികാണുവാന് ആഗ്രഹിക്കുന്ന നമ്മള് അദ്ധ്യാപകര്‍ക്ക് ഇങ്ങനെ ചിന്തിക്കുവാനേ കഴിയൂ. നാം വഴി കാണിച്ചുകൊടുക്കുന്ന വിദ്യാര്‍ത്ഥികളുടെ ശോഭനമായ ഭാവിയല്ലേ നമ്മുടെ ബാങ്ക് ബാലന്‍സ്. ഡോണ്‍ട് വറി. ഏട്ടന് കാപ്പി കുടിക്കാന് വരൂ. ദേ, എല്ലാവരും അപ്പുറത്തു കാത്തിരിക്കുന്നു.”\nവിദൂരമായ ഒരു മലയോര ഗ്രാമത്തില് സീതയെയും അമ്പിളിയെയും രംഗനാഥനെയും പോലെ ഒരു പറ്റം ശിഷ്യഗണങ്ങള് ഇപ്പോഴുമുണ്ട്. അവര്‍ക്കു രാജമല്ലിയും ഉണ്ണികൃഷ്ണനും അദ്ധ്യാപകര് മാത്രമല്ല… നാം ആരും നേരില് ഒരിക്കലും കണ്ടിട്ടില്ലാത്ത ഈശ്വരന്‍റെ പ്രതിരൂപങ്ങള്. അതെ അങ്ങനെ പറയുന്നതാവും കൂടുതല് ശരി. ആയിരം പീലിക്കണ്ണുകള്‍ക്കു വിസ്മയം പകര്‍ന്നുകൊണ്ട്, അവരുടെ കൊച്ചുകൊച്ചു സങ്കടങ്ങളെ സന്തോഷമാക്കി മാറ്റുവാന് ഇനി മുതല് ആ മലയോരഗ്രാമത്തിന്‍റെ മകളായി നമ്മുടെ രാജമല്ലി ടീച്ചറും ഉണ്ണിമാഷോടൊപ്പമുണ്ട്.


US Catholic Priest Caressed Girl's Knee During Confession | കുമ്പസാരത്തിനിടെ പീഡനശ്രമം; യു.എസില് അറസ്റ്റിലായ കത്തോലിക്കാ വൈദികനെതിരെ പെണ്‍കുട്ടികളുടെ മൊഴി; കാല്‍മുട്ടുകളിലും തുടയിലും തലോടി, വസ്ത്രത്തിനുള്ളിലും കൈകടത്തി | Mangalam\nFriday, August 09, 2019 Last Updated6Min 45 Sec ago English Edition\nFriday 09 Aug 2019 01.05 PM\nവാഷിംഗ്ടണ് സേക്രട്ട് ഹാര്‍ട്ട് പള്ളിയിലെ അസിസ്റ്റ് പാസ്റ്റര് ആയിരുന്ന റവ. ഉര്‍ബാനോ വാസ്‌ക്യുസിനെതിരെയാണ് സ്ത്രീകള് പരാതി നല്‍കിയത്.\nRev. Urbano Vazquez\nവാഷിംഗ്ടണ്: കുമ്പസാരത്തിനിടെ പ്രായപൂര്‍ത്തിയാകാത്ത മൂന്നു പെണ്‍കുട്ടികളെ ലൈംഗിക താല്‍പര്യത്തോടെ സ്പര്‍ശിച്ചുവെന്ന കേസില് അമേരിക്കയില് അറസ്റ്റിലായ കത്തോലിക്കാ വൈദികനെതിരായ വിചാരണ ആരംഭിച്ചു. വൈദികന് കുമ്പാസാരത്തിനിടെ തന്റെ കാല്‍മുട്ടുകളിലും തുടയിലും സ്പര്‍ശിച്ചുവെന്നും തുടര്‍ച്ചയായി തലോടിയെന്നുമാണ് പെണ്‍കുട്ടി മൊഴി നല്‍കിയിരിക്കുന്നത്.\nവാഷിംഗ്ടണ് സേക്രട്ട് ഹാര്‍ട്ട് പള്ളിയിലെ അസിസ്റ്റ് പാസ്റ്റര് ആയിരുന്ന റവ. ഉര്‍ബാനോ വാസ്‌ക്യുസിനെതിരെയാണ് സ്ത്രീകള് പരാതി നല്‍കിയത്. കപ്പൂച്ചിന് ഫ്രാന്‍സിസ്‌കന് സഭാംഗമായ റവ.ഉര്‍ബാനോ വാസ്‌ക്യൂസ് 2014ലാണ് വൈദിക പട്ടം സ്വീകരിച്ചത്. 2015ലെ വസന്തകാലത്താണ് പെണ്‍കുട്ടി വൈദികന്റെ പക്കല് കുമ്പസാരത്തിനെത്തിയത്. അവളുടെ 14ാം ജന്മദിനത്തിന് ഏതാനും ദിവസങ്ങള്‍ക്ക് മുന്‍പായിരുന്നു ഇത്.\nഅദ്ദേഹം നിങ്ങളുടെ ചര്‍മ്മത്തില് സ്പര്‍ശിച്ചോ എന്നായിരുന്നു പ്രോസിക്യൂഷന്റെ അടുത്ത ചോദ്യം. അതെ എന്നായിരുന്നു പെണ്‍കുട്ടിയുടെ മറുപടി. എത്രസമയം ഇത് നീണ്ടുനിന്നു. രണ്ടു മിനിറ്റോളമെന്ന് പെണ്‍കുട്ടി മറുപടി പറഞ്ഞു. അദ്ദേഹം പോയിക്കഴിഞ്ഞപ്പോള് നിങ്ങള്‍ക്ക് എന്തുതോന്നിയെന്ന പ്രോസിക്യൂഷന്റെ ചോദ്യത്തിന് താന് ശരിക്കും ഞെട്ടിപ്പോയി, അമ്പരന്നുപോയ തനിക്ക് എന്താണ് സംഭവിച്ചതെന്നുപോലും മനസ്സിലായില്ല- അവര് പറഞ്ഞു.\nപിന്നെ എന്തു ചെയ്തു നിങ്ങള്? പ്രോസിക്യൂഷന് ആവര്‍ത്തിച്ചു. താന് ശുചിമുറിയില് പോയി സ്വയം ആശ്വസിക്കാന് ശ്രമിച്ചു. ഒരു സുഹൃത്തിനെ വിളിച്ച് വിവരങ്ങള് പറഞ്ഞു. പിന്നീട് കുറച്ചുസമയം പൊട്ടിക്കരഞ്ഞുവെന്നും പെണ്‍കുട്ടി മൊഴി നല്‍കി. വൈദികന്റെ വിചാരണ കോടതിയില് തുടരുകയാണ്.\nഇരകളായത് പച്ചക്കാട്ടിലെ ഉരുള്‍പൊട്ടല് പേടിച്ച് പുത്തുമലയില് സുരക്ഷിത താവളം തേടിയവര് ; ഒരു മലയുടെ ഒരു ഭാഗം മുഴുവന് ഇടിഞ്ഞു താണപ്പോള് ഒലിച്ചു പോയത് 100 ഏക്കര്\n9 ജില്ലകളില് അതിതീവ്ര മഴയ്ക്ക് സാധ്യതയെന്ന് മുന്നറിയിപ്പ്; റെഡ് അലേര്‍ട്ട് പ്രഖ്യാപിച്ചു; പുത്തുമലയില് ഏഴ് മൃതദേഹങ്ങള് കണ്ടെടുത്തു; ഇന്ന് 19 മരണം


ഭരിച്ച് മുടിച്ച് മോദി; ഇന്ത്യയുടെ കടം 49 ശതമാനം വര്‍ധിച്ച് 82 ലക്ഷം കോടിയായി | Reporter Live\nBy Web Desk\tJanuary 20, 2019 9:01 pm A+ A-\nദില്ലി: നരേന്ദ്ര മോദി സര്‍ക്കാരിന്റെ ഭരണം നാലരവര്‍ഷം പിന്നിടുമ്പോള് രാജ്യത്തിന്റെ കടം 82 ലക്ഷം കോടി രൂപയായി. 49 ശതമാനം വര്‍ധിച്ചാണ് ഇന്ത്യയുടെ ആകെ കടബാധ്യത 82 ലക്ഷം കോടി രൂപയിലെത്തിയിരിക്കുന്നത്. കേന്ദ്ര സര്‍ക്കാര് പ്രസിദ്ധീകരിച്ച സ്റ്റാറ്റസ് പേപ്പര് ഓണ് ഗവണ്‍മെന്റ് ഡെബ്റ്റ്‌സ് റിപ്പോര്‍ട്ടിലാണ് കടബാധ്യത കുത്തനെ വര്‍ധിച്ചതായി പറയുന്നത്.\nധനമന്ത്രാലയത്തിന്റെ റിപ്പോര്‍ട്ട് പ്രകാരം ബിജെപിയുടെ നാലര വര്‍ഷക്കാലത്തെ ഭരണത്തില് രാജ്യത്തെ പൊതുകടം 51.7 ശതമാനവും ആഭ്യന്തര കടം 54 ശതമാനവും ആയി കൂടിയിട്ടുണ്ട്. ഈ കാലയളവില് വിവിധ കരാറുകളിലൂടെയുള്ള കടം 100 ശതമാനവും വിപണികളില് നിന്നുമുള്ള കടമെടുക്കല് 47.5 ശതമാനവുമായി ഉയര്‍ന്നു.\n2014 ല് സര്‍ക്കാരിന്റെ ആകെ കടബാധ്യത 54,90,763 കോടിരൂപയായിരുന്നു. എന്നാല് നാലരവര്‍ഷം പിന്നിട്ട് 2018 സെപ്തംബറില് ഈ കടം 82,03,253 കോടിരൂപയായി ഉയരുകയായിരുന്നു. സര്‍ക്കാര് ലക്ഷ്യമിട്ട ധനക്കമ്മി 6.24 കോടിയായിരുന്നു. എന്നാല് ഇത് 114.8 ശതമാനം വര്‍ധിച്ച് 7.17 കോടിയിലെത്തുകയായിരുന്നു. ധനക്കമ്മി കൂടിയതോടെ സര്‍ക്കാരിന്റെ പ്രതീക്ഷകള് തകിടംമറിയുകയായിരുന്നു.\nJan 20, 2019 9:01 pm